
NOTA ASUPRA EDIŢIEI 


Prezenta versiune românească are la bază volumul 
Zur Sacbe des Denkens / Despre miza gândirii, apă¬ 
rut la editura Max Niemeyer din Tiibingen, în anul 
1969. Paginaţia ediţiei originale a fost preluată, între 
paranteze drepte, pe marginea textului. Indexurile şi 
glosarele de termeni de la sfârşitul volumului trimit 
la această paginaţie. 

Notele explicative din actuala ediţie, privind trans¬ 
punerea în limba română a unor termeni heideggerieni 
ce necesită lămuriri suplimentare, au fost aşezate în sub¬ 
solul paginilor şi au fost semnalate în text prin asterisc. 


Volumul de faţă cuprinde câteva dintre cele mai im¬ 
portante texte ale gândirii heideggerienc târzii, care se 
disting printr-o profundă originalitate şi densitate a 
limbajului. Ele atestă, înainte de toate, încercarea sta¬ 
tornică făcută de filozoful german, în ultima peri¬ 
oadă a vieţii sale, de a vorbi „altfel decât în limbajul 
metafizicii". Ducând această încercare la extrem, Hei- 
degger urmăreşte să obţină „o limbă a gândirii care 
să vorbească cu o asemenea simplitate încât să facă vi¬ 
zibilă tocmai limitarea limbii metafizice" (p. [55]). 
Filozofiaînsăşi şi terminologia ei tradiţională sunt pă¬ 
răsite, pentru a face loc unei „gândiri" care refuză în 

chip expres „să se exprime prin enunţuri" (p. [2]). 
„Gândirea" despre care Heidegger vorbeşte în aces¬ 
te texte este „mai modestă" decât filozofia, căci nu pre¬ 
tinde să se facă auzită prin enunţurile pe care le emite 
şi nu mai are pretenţia ca ele să aibă ecou în spaţiul 
public. „Miza gândirii" este alta, este experienţa lu¬ 
crului însuşi pe care ea îl gândeşte, şi care nu se lasă 
exprimată printr-un cuvânt sau altul, printr-o propo¬ 
ziţie sau alta, ci, aşa-zicând, prin limba în întregul ei. 

Confruntat cu o asemenea folosire de către gândi¬ 
re a limbii naturale, strategia traducătorului nu poa¬ 
te fi, în mod consecvent, decât una singură: va şti că 
nu are, în primul rând, de tradus cuvinte şi propozi¬ 
ţii dintr-o limbă străină în a sa, ci are de transmis, mai 
întâi de orice, în coordonatele limbii sale, experienţa 
din care toate acestea — cuvintele şi enunţurile — au 
luat naştere. Va avea totodată ocazia, pe parcurs, să 
descopere singur adevărul binecunoscutei afirmaţii a 
lui Heidegger: în actul de traducere, faptul că intră în 
joc două limbi diferite este cu totul secundar. Căci ele 
îşi rămân în fond străine una alteia, atât prin cuvin¬ 
tele lor ca atare, cât şi prin sintaxă. O limbă „străină", 
cum obişnuim să numim orice limbă care nu e a noas¬ 
tră, ne-ar rămâne pentru totdeauna aşa dacă n-ar exis¬ 
ta, dincolo de fraze şi cuvinte, posibilitatea, tocmai de 
ca mediată, a unei intimităţi cu gândul care se expri¬ 
mă prin ea. Iar a dobândi această intimitate şi a o păs¬ 
tra înseamnă, în cazul traducerii, a înţelege şi deci a 
putea transmite cu propriile cuvinte ceea ce a fost sau 
nu înţeles, mărturisind astfel intimitatea, mai mică sau 
mai mare, cu gândul îmbrăcat în haina străină a altei 
limbi. Dacă s-a spus atât de adesea despre texte de ca¬ 
librul celor din prezentul volum că sunt intraducti- 

bile, asta nu vrea să însemne decât că, într-adevăr, ele 
nu suportă să fie „traduse", adică trădate, ci pretind, 
necondiţionat, ajungerea la intimitate cu gândul pe ca- 
re-1 exprimă. 

In sensul acesta au mers şi strădaniile noastre, iar 
toate elementele ajutătoare prin care ne-am străduit 
să „îngrijim" ediţia de faţă — notele de subsol expli¬ 
cative la anumiţi termeni, indexurile şi glosarele din 
Anexă — nu sunt, într-o primă instanţă, decât semne 
ale nereuşitei de a transmite totul direct. Insă ceea ce 
pentru traducător reprezintă o nereuşită în planul 
transmiterii directe reprezintă, pentru cititor, premisa 
unei depline reuşite. Lui îi aparţine reuşita, în măsura 
în care va şti, ajutat de elementele anexe şi eliberân- 
du-se treptat de ele (sau, după caz, ocolindu-le), să 
ajungă la rându-i, cu perseverenţa de rigoare, să de¬ 
vină un intim al acestor texte şi al experienţei de gân¬ 
dire pe care ele o transcriu. 


Pe parcursul redactării versiunii româneşti, în ca¬ 
zul cuvintelor cărora Heidegger le redă sensuri mai 
vechi, a fost consultat dicţionarul limbii germane, 
Deutsckes Worterbuch dejakobund Wilhelm Grimm 
(apărut în anul 2004 în ediţie electronică, cu titlul 
Der digitale Grimm , la editura Zweitausendeins din 
Frankfurt pe Main). A fost consultată, de asemenea, 
prima versiune publicată a conferinţei Timp şi fiinţă. 
E vorba de traducerea franceză (apărută, aşadar, îna¬ 
intea versiunii germane) realizată de Franţois Fedier 
şi publicată în volumul omagial dedicat lui Jean Beau- 
fret, L'endurance de lapensee, Pion, Paris, 1968. 



(S NOTĂ ASUPRA EDIŢIEI 

Se cuvine a-i mulţumi aici cu toată recunoştinţa 
profesorului Helmuth Vetter, de la Universitatea din 
Vicna, pentru lămuririle generoase pe marginea câtor¬ 
va termeni heideggerieni, în vederea transpunerii lor 
cât mai potrivite în limba română. 

Cătălin Cioabă 

Conferinţa ce urmează necesită un scurt cuvânt in¬ 
troductiv. 

Dacă cineva ne-ar arăta acum două picturi ale lui 
Paul Klee în original, pictate de acesta în anul morţii 
sale - acuarela Sfinţi văzuţi de la o fereastră şi tablo¬ 
ul Moarte şi foc, pictat în tempera pe pânză am ză¬ 
bovi îndelung în faţa lor, abandonând orice pretenţie 
de înţelegere nemijlocită. 

Dacă poetul Georg Trakl ne-ar recita el însuşi acum 
poemul Şapte cântece ale morţii, l-am putea asculta de 
mai multe ori, abandonând în cele din urmă orice pre¬ 
tenţie de înţelegere nemijlocită. 

Dacă Werner Heisenberg ne-ar expune în acest 
moment câteva dintre ideile sale de fizică teoretică, 
cu ajutorul cărora el caută să afle formula universu¬ 
lui, probabil că n-ar exista decât cel mult doi sau trei 
dintre auditori care să-l poată urmări, în timp ce noi, 
ceilalţi, ar trebui să abandonăm atunci, fără nici cea 
mai mică obiecţie, orice pretenţie de înţelegere nemij¬ 
locită. 

-f~ Insă atitudinea noastră e diferită atunci când e vor¬ 
ba de gândirea ce poartă numele de filozofie. Căci ea 
e chemată să ofere oricăruia dintre noi „î nţelepciune", 
dacă nu chiar „îndrumări pentru o viaţă fericită". Insă 
s-ar putea ca o astfel de gândire să fie pusă în ziua de 

azi într-o situaţie în care e imperios necesar să medi¬ 
teze la cu totul altceva, nemaiputând oferi o folositoa¬ 
re înţelepciune de viaţă. S-ar putea ca, între timp, să 
fi devenit necesară o gândire ce trebuie să mediteze 
asupra acelui ceva de la care chiar picturile, poemul 
şi teoria matematico-fizică pe care le-am amintit îşi 
primesc determinarea. Ar trebui atunci să abandonăm, 
şi aici, pretenţia de înţelegere nemijlocită. Cu toate 
acestea, se cuvine să ascultăm cele spuse aici, căci e vor¬ 
ba de a gândi un lucru pe care nu-1 putem nicidecum 
ocoli, dar care are totodată un caracter preliminar. 

Nu trebuie de aceea să ne surprindă şi nici să ne 
mire dacă cei mai mulţi dintre auditori vor rămâne des¬ 
cumpăniţi şi nu vor înţelege mare lucru din conferin¬ 
ţă. Dacă totuşi câţiva dintre ei vor reuşi, acum sau mai 
târziu, să mediteze mai departe asupra celor spuse aici, 
acest lucru nu-1 putem şti. Ceea ce urmărim să facem 
în conferinţa de faţă este să spunem câte ceva despre 
încercarea d e ji gâ ndi fiinţa fără a f ace recurs la fiin - 
ţare, adică fără a căuta acolo o întemeiere a ei. încer¬ 
carea de a gândi fiinţa fără fiinţare a devenit necesară 
deoarece altminteri, după cum îmi pare, nu mai exis¬ 
tă nici o altă posibilitate de a aduce în perimetrul pri¬ 
virii fiinţa a ceea ce este astăzi pe tot cuprinsul globului 
pământesc, şi cu atât mai puţin de a determina într-un 
mod satisfăcător relaţia omului cu ceea ce, până acum, 
a fost numit „fiinţă". 

Vom da o scurtă îndrumare asupra felul în care 
trebuie ascultată conferinţa: nu trebuie să fim atenţi 
la enunţurile pe care ea le înşiruie, ci, dimpotrivă, 
trebuie urmărită înaintarea ei către ceea ce încearcă să 


arate. 

C e anume ne face să vorbim, numindu-le împreună, 
despre „timp“ şi despre „fiinţă“ ? „Fiinţă" înseamnă, 
încă de la începuturile gândirii occidental-europe- 
ne şi până astăzi, ajungere-la-prezenţă. Din ajunge- 
rea-la-prezenţă, din prezenţă, vorbeşte prezentul. 
Potrivit reprezentării curente, acesta, împreună cu tre¬ 
cutul şi viitorul, alcătuiesc acea caracteristică [a fiin¬ 
ţei] pe care o cunoaştem ca timp. Ca prezenţă, fiinţa 
este determinată prin timp. Dacă aşa stau lucrurile, 
atunci acest fapt, el singur, e de ajuns pentru a-i in¬ 
duce gândirii o nelinişte care s-o însoţească permanent. 
Neliniştea aceasta sporeşte de îndată ce ne propunem 
să vedem în ce măsură fiinţa e determinată prin timp. 

Intrebându-ne în ce măsură fiinţa e determinată 
prin timp, ne întrebăm de ce, în ce mod şi de unde anu¬ 
me vorbeşte în fiinţă ceva precum timpul. Orice în¬ 
cercare de a gândi în mod satisfăcător raportul reciproc 
dintre fiinţă şi timp cu ajutorul reprezentărilor curen¬ 
te şi destul de aproximative despre timp şi fiinţă se vede 
de îndată pusă în încurcătură, neputându-se descurca 
în hăţişul de relaţii pe care le presupune acest raport 
şi care n-au fost niciodată gândite până la capăt. 

Numim timpul atunci când spunem: „fiecare lu¬ 
cru îşi are timpul său“ . Aceasta înseamnă: orice lu¬ 
cru, orice fiinţare care este pentru o vreme vine şi 
pleacă la timpul ei; ea rămâne o vreme, atât cât îi este 
dat să rămână. Fiecare lucru îşi arc timpul său. 

* Deşi în acest loc din text se face referire la un enunţ curent, 
el are ca posibilă sursă locul din Eclesiast 3,1 şi urm.: „Pentru orice 
lucru este o clipă prielnică şi vreme pentru orice îndeletnicire de 
sub ccr.“ 

[3] Insă este fiinţa un lucru ? Este fiinţa, asemeni ori¬ 
cărei fiinţări, în timp ? Şi este de fapt fiinţă ? Dacă fi¬ 
inţa ar fi, atunci ar trebui, inevitabil, să o recunoaştem 
ca pe ceva ce fiinţează, şi prin urmare să o aflăm ca o 
atare fiinţare printre celelalte fiinţări. Această sală de 
curs este. Sala de curs este luminată. Vom recunoaşte 
din prima clipă şi fără ezitare că sala de curs lumina¬ 
tă este ceva ce fiinţează. Insă unde anume în sala aceas¬ 
ta îl aflăm pe „este“ ? Nicăieri, printre lucruri, nu găsim 
fiinţa. Fiecare lucru îşi are timpul său. însă fiinţa nu 
este un lucru, nu este în timp. Cu toate acestea, fiin¬ 
ţa, ca ajungere-la-prezenţă şi ca prezent, rămâne de¬ 
terminată prin timp, prin ceva de ordinul timpului. 

Despre ceea ce este în timp şi este astfel determi¬ 
nat prin timp obişnuim să spunem că ţine de dome¬ 
niul temporalului. Atunci când cineva moare şi este 
răpit dintre cele de aici, dintre fiinţările pe care le în¬ 
tâlnim la tot pasul, spunem că „i-a venit sorocul", adi¬ 
că a părăsit domeniul acesta al temporalului. Temporal 
înseamnă trecător, ceea ce trece în decursul timpului. 
Limba noastră spune încă şi mai exact: ceea ce trece 
„o dată cu timpul". Căci timpul însuşi trece. Insă, tre¬ 
când în permanenţă, el rămâne ca timp. A rămâne în¬ 
seamnă: a nu dispărea, deci a fiinţa ca prezent. Prin 
urmare, timpul are o oarecare fiinţă, ca determinaţie 
a sa. Dar atunci cum este fiinţa determinată prin timp ? 
Din permanenţa trecerii timpului vorbeşte fiinţa. Cu 
toate acestea, nicăieri nu aflăm timpul fiinţând precum 
un lucru. 

Fiinţa nu este un lucru, aşadar nimic de domeniul 
temporalului; cu toate acestea, ca prezenţă, ea este de¬ 
terminată prin timp. 

Timpul nu este un lucru, aşadar nimic de dome¬ 
niul fiinţării; însă el rămâne permanent în trecerea sa, 

fără să fie el însuşi ceva temporal, precum fiinţarea care 
este în timp. 

Fiinţa şi timpul se determină recipro c, însă în aşa 
fel încât nici fiinţa nu poate fi numită drept ceva tem¬ 
poral, nici timpul drept ceva ce fiinţează. Continuând 
să medităm în această direcţie, nu facem decât să ne 
pierdem în enunţuri contradictorii. 

(In astfel de cazuri, filozofia cunoaşte o cale de ie¬ 
şire. Contradicţiile sunt lăsate să subziste, ba chiar sunt 
duse la extrem, pentru a se încerca apoi includerea a 
ceea ce este contradictoriu şi incompatibil într-o uni- [4] 
tate care să le cuprindă. Acest procedeu se numeşte 
dialectică. Admiţând că enunţurile contradictorii pe 
care le facem despre fiinţă şi timp ar putea fi împăca¬ 
te unele cu altele prin aflarea unei unităţi pe un plan 
superior, putem spune că, într-adevăr, aceasta ar fi o 
cale de ieşire, adică o cale prin care ne-am îndepărta 
de lucrurile aflate aici în discuţie şi de starea de lucruri 
pe care avem a o cerceta; căci calea aceasta nu ne duce 
nici către fiinţa ca atare, nici către timpul ca atare şi 
nici către considerarea raportului dintre ele. Urmând-o, 
nu ajungem nicidecum să ne întrebăm dacă raportul 
reciproc dintre fiinţă şi timp este o relaţie care poate 
fi obţinută prin combinarea celor doi termeni sau dacă 
nu cumva expresia „fiinţă şi timp“ numeşte o stare de 
lucruri pornind de la care, mai întâi, pot fi obţinute 
şi gândite atât fiinţa, cât şi timpul. ) 

Dar cum anume se cade să procedăm pentru a ac¬ 
cede în chip adecvat la acea starea de lucruri pe care 
o desemnează expresiile „fiinţă şi timp“, „timp şi 
fiinţă" ? 

Răspuns: reflectând în chip prevăzător asupra lu¬ 
crurilor amintite aici. „Prevăzător" înseamnă, pentru 

început : să nu abordăm pripit aceste lucruri, venind 
peste ele cu reprezentări deloc verificate, ci, dimpo¬ 
trivă, să medităm cu toată grija asupra lor. 

însă avem voie să prezentăm fiinţa şi timpul ca fiind 
lucruri ? Ele nu sunt lucruri, dacă „lucru" înseamnă: ceva 
ce fiinţează. Cuvântul „lucru" ( Sache ), va însemna de 
acum încolo pentru noi şi altceva, în speţă „lucrul" pe 
care e decisiv să-l discutăm, în măsura în care, în el, 
stă ascuns ceva ce nu trebuie nicidecum trecut cu ve¬ 
derea şi dincolo de care nicidecum nu putem trece. Fi¬ 
inţa este un astfel de „lucru", şi probabil lucrul care 
constituie, prin excelenţă, miza gândirii. 

Timpul este un astfel de „lucru", şi probabil acel 
lucru care constituie, prin excelenţă, miza gândirii, dacă 
e adevărat că în fiinţa ca prezenţă vorbeşte ceva pre¬ 
cum timpul. Sintagmele „fiinţă şi timp", „timp şi fiin¬ 
ţă" numesc raportul reciproc (Verhdltnis ) dintre aceste 
două „lucruri", numesc starea de lucruri ( Sachverhalt ) 

’ Adverbul german vorsichtig, „prevăzător", este introdus 
aici cu semnificaţia sa curentă, care trimite la ideea de precauţie. Pe 
parcursul înaintării textului (cf. p. [5]), el primeşte însă şi o a doua 
semnificaţie, marcată prin despărţirea cu cratimă a prefixului de 
rădăcină: vor-sichtig, „pre-văzător", sugerează acum „îndrăzneala" 
de a „privi înainte" pe care şi-o poate permite o gândire care şi-a 
luat de la început toate precauţiile în privinţa lucrului pe care are 
a-1 gândi. 

’* In cuprinsul acestei fraze, cuvântul Sacbc primeşte un al 
doilea echivalent românesc, menit să corespundă accepţiunii modi¬ 
ficate pe care Hcidegger o dă cuvântului german începând cu acest 
loc din text, trecând de la sensul propriu de „lucru" la sensul fi¬ 
gurat, acela de „lucru ce ne preocupă". Cuvântul apare cu acest 
sens chiar în sintagma ce dă titlul volumului de faţă. Pentru a 
marca în mod clar diferenţa de accepţiune, am optat să o redăm 
pe cea din urmă printr-un echivalent mai concis: în loc de „lucrul 
ce preocupă gândirea" vom spune „miza gândirii". 

ce întreţine (halt) raportarea lor unul la altul şi care 
susţine totodată constant (aushdlt) acest raport reci¬ 
proc al lor. Gândirii îi este dat să mediteze asupra aces¬ 
tei stări de lucruri, presupunând că e hotărâtă să facă 
faţă până la capăt „lucrului" ce constituie miza sa. 

-'Fiinţa - un lucru, însă nu ceva ce fiinţează. 

^Timpul - un lucru, însă nu ceva temporal. 

Despre fiinţare spunem: „este". Cu privire la lu¬ 
crul numit „fiinţă" şi la lucrul numit „timp" rămânem 
prevăzători. Nu vom spune „fiinţa este" şi „timpul [5] 
este", ci: „există fiinţă" (es gibt Sein ) şi „există timp" 

(es gibt Zeit). Prin aceste expresii nu facem, în primă 
instanţă, decât să folosim un cuvânt în locul altui cu¬ 
vânt. I n loc să spunem că ceva „este", spunem „există" . 

” „Prudenţa" de care Heidegger vorbeşte aici se manifestă prin 
aceea că, despre fiinţă, despre care nu se poate spune pur şi sim¬ 
plu că „este", ca şi despre timp, al cărui fel de a fi nu coincide cu 
„cste"-lc curent al fiinţărilor simplu-prczente, „a fi“-ul este 
înlocuit cu un sinonim menit să pună în suspensie orice înţelegere 
prealabilă care s-ar strecura atunci când spunem, de obicei, despre 
ceva că „este". Sinonimul aceasta este „es gibt“. Expresia din limba 
germană curentă sc traduce de obicei cu „există" şi reprezintăîn- 
tr-adevăr un sinonim perfect al verbului „a fi", numai că, în inte¬ 
riorul ei, verbul e însoţit de particula impersonală „es“. Situaţia 
aceasta lingvistică e de regăsit, de pildă, şi în limba franceză, în 
cazul lui „ily a“. Prezenţa particulei nu e de atestat desigur doar 
în această expresie, ci sc extinde în cazul mai multor verbe a căror 
acţiune e impersonală: es regnet înseamnă „plouă", iar limba 
română nu numeşte, precum franceza (ilpleut), acest imperso¬ 
nal. Insă el se cere acum tradus, chiar dacă acest lucru nu e de 
obicei necesar, când putem spune pur şi simplu „există". în plus, 
verbul din această construcţie germană, care prin impersonalizare 
devine sinonim cu „a fi", este verbul geben, care înseamnă „a da", 
şi pe care Heidegger preferă să îl „audă" şi să îl facă auzit ca atare 
în expresia amintită atunci când se foloseşte de ea ca sinonim al 

Pentru a ajunge înapoi la lucrul însuşi, trecând din¬ 
colo de expresia sa lingvistică, va trebui să arătăm ce 
anume experienţă presupune acest „există" (es gibt ) 
şi cum poate fi el adus în câmpul privirii. Calea adec¬ 
vată pentru a face aşa ceva este să discutăm ce anume 
este dat când spunem că „ceva există", adică ce înseam¬ 
nă „fiinţă", cea despre care spunem că „există" sau că 
„ceva dă fiinţă"; va trebui apoi să arătăm ce înseam¬ 
nă „timp" atunci când spunem despre el că „există" 
sau că „ceva dă timp". La fel, vom încerca să arun¬ 
căm deja o privire în direcţia acelui „ceva" ( Es ) de¬ 
spre care spunem că „dă" atât fiinţa, cât şi timpul. 
Aruncând această privire anticipativă devenim şi în- 
tr-un alt sens pre-văzători. Vom încerca să aducem în 
câmpul privirii atât acel „ceva" care „dă", cât şi „do¬ 
narea"’ pe care o împlineşte. 

Vom medita pentru început asupra fiinţei, pentru 
a o gândi pe aceasta însăşi în ceea ce îi este propriu. 

Vom medita apoi asupra timpului, pentru a-1 gândi 
pe acesta însuşi în ceea ce îi este propriu. 

Va trebui astfel să devină vizibil felul în care „exis¬ 
tă" - adică „este dată" - fiinţa, precum şi felul în care 

lui „a fi“. Vom traduce mai jos expresia chiar în felul în care tex¬ 
tul conferinţei vrea să o facă auzită şi vom spune astfel: „ « ceva » 
dă“. Din prudenţă însă (dintr-o prudenţă care încearcă să-i co¬ 
respundă, la nivelul transpunerii textului într-o limbă străină, 
aceleia pe care Hcidegger o practică în dezvoltările din acest text), 
vom oferi în mai multe locuri o traducere dublată a sintagmei, 
menţionând la început sensul obişnuit al ei, acela de „există", 
pentru a introduce apoi expresia „« ceva » dă“. 

‘ Dacă vom folosi în continuare cuvântul „donare" pentru tra¬ 
ducerea substantivului verbal german Geben , el nu trebuie înţe¬ 
les în sensul donării a ceva prin intermediul simţurilor, ci strict 
în sensul unui „a da“ care, în acest text, este înţeles în chip expli¬ 
cit ca „dăruire". 

„există" - adică „este dat“ - timpul. Examinarea aces¬ 
tui „a da“ implicat în ambele cazuri ne va ajuta să ve¬ 
dem în ce fel trebuie determinată o altă asemenea 
donare, cea care constituie tocmai raportul dintre ele 
şi care menţine cei doi termeni în reciprocitatea ra¬ 
portării lor, un „a da“ care totodată îl „dă“ şi îl pro¬ 
duce pe fiecare în parte ( er-gibt ). 

Fiinţa, cea de la care îşi primeşte marca ei proprie 
orice fiinţare ca atare',înseamnă ajungere-la-prezenţă. 
Dacă o gândim raportând-o la cele prezente, această 
ajungere-la-prezenţă ni se arată ca fapt-de-a-lăsa-să-a- 
jungă-la-prezenţă (Anwesenlassen) "". Ceea ce avem de 

* Verbul zeichncn , folosit aici (la forma pasivă, gezeichnet) 
pentru a exprima relaţia dintre fiinţare şi fiinţă, este dificil de 
tradus printr-un echivalent direct, adică verbal, în limba română. 
El se înrudeşte cu kennzeichncn, „a caracteriza, a defini prin- 
tr-o trăsătură caracteristică", drept care am optat să-l redăm 
printr-o sintagmă, spunând despre fiinţare că „îşi primeşte marca 
ci proprie" de la fiinţă. De altfel, folosirea lui zeichnen în textul 
german este oarecum neobişnuită, deoarece Heidegger doreşte 
să numească cu maximum de precauţie —invocată în toate momen¬ 
tele importante din demersul de faţă şi în diferite moduri — felul 
în care fiinţarea este „afectată" de fiinţă. Căci intenţia mărtu¬ 
risită a încercării făcute aici este de „a gândi fiinţa fără a face recurs 
la fiinţare, adică fără a căuta acolo o întemeiere a ei" (cf. supra, 
p. [2]). In seminarul ţinut pe marginea acestei conferinţe, Heidegger 
discută acest loc „critic" din text (cf. infra, p. [39]), căutând să 
arate că, o dată cu invocarea fiinţării, nu este nicidecum obţinută, 
pornind, de aici, o perspectivă asupra fiinţei — lucru valabil pentru 
filozofia de tinereţe, unde ontologia trebuia să-şi afle şi să-şi asi¬ 
gure un „fundament ontic". Acesta pare a fi motivul pentru care 
Heidegger se exprimă acum, din precauţie, cu o voită ambigui¬ 
tate asupra relaţiei dintre fiinţare şi fiinţă. 

*“ în Anwesenlassen, „fapt-de-a-lăsa-să-ajungă-la-prezenţă“, 
verbul lassen are deopotrivă un sens activ,cerând să fie tradus mai 

făcut însă în acest moment este să gândim acest 
fapt-de-a-lăsa-să-ajungă-la-prezenţă în ceea ce el are 
propriu, adică să vedem în ce măsură este admisă (zu- 
gelassen) ajungerea-la-prezenţă. Faptul-de-a-lăsa-să- 
ajungă-la-prezenţă îşi va dezvălui astfel ceea ce îi este 
propriu, în speţă faptul că aduce în neascuns. „A lăsa 
să ajungă la prezenţă" înseamnă: a scoate din ascun¬ 
dere, a aduce în deschis. în scoaterea din ascundere se 
joacă' un „a da“, şi anume acela care „dă“ - în fap- 
tul-de-<z-/a:s<z-să-ajungă-la-prezenţă - ajungerea-la-pre¬ 
zenţă, adică fiinţa. 

(Pentru a gândi în chip expres „lucrul" numit „fi¬ 
inţă" în ceea ce el are propriu este nevoie ca medita¬ 
ţia noastră să urmeze o indicaţie care vine dinspre 
faptul-de-a-lăsa-să-ajungă-la-prezenţă. Ea ne spune că 
în faptul-de-a-lăsa-să-ajungă-la-prczcnţă este impli¬ 
cată o scoatere din ascundere. Din aceasta vorbeşte însă 
un „a da" ( Geben ), un „« ceva » dă" (Es gibt)). 

degrabă prin „a facc“ (,,fapt-de-a-facc-să-ajungă-Ia-prczenţă“). 
Puţin mai jos în text, înţelesul „activ" al acestui termen devine 
cu totul plauzibil, în clipa în care ni se spune că „a lăsa să ajungă 
la prezenţă" înseamnă „a scoate din ascundere" sau „a aduce în 
deschis". însă Hcidcggcr, în seminarul ţinut pe marginea aces¬ 
tei conferinţe (c/. p. [40]), pune accentul tocmai pe sensul direct 
şi nemijlocit al verbului lasscn ca „a lăsa". Traducerea acestui ter¬ 
men pe întreg parcursul volumului de faţă se va conforma aşadar 
semnificaţiei pe care, în locul amintit, autorul doreşte să o aducă 
în prim-plan. 

' Am preferat să folosim în traducere chiar verbul folosit aici, 
spunând „se joacă", dat fiind că motivul jocului are o importanţă 
aparte în textul de faţă iar rădăcina verbului e folosită în con¬ 
strucţia mai multor cuvinte-conccptc. Desigur, cititorul nu va 
înţelege expresia în sensul ei propriu, ci în sensul figurat, echiva¬ 
lent cu „a fi implicat", „a fi în joc într-un mod decisiv". 

însă, pentru noi, acest „a da" de care am vorbit mai 
sus rămâne încă destul de obscur, la fel ca şi acel „ceva“ 

( Es ) care „dă". 

Pentru a gândi fiinţa însăşi în ceea ce îi este pro¬ 
priu se impune să facem abstracţie de ea, în măsura [6] 
în care în întreaga metafizică fiinţa a fost interpreta¬ 
tă pornind doar de la fiinţare, căutându-se acolo un 
temei al ei. A gândi fiinţa în ceea ce îi este propriu în¬ 
seamnă a renunţa la fiinţa înţeleasă ca temei al fiinţă¬ 
rii, pentru a ne îndrepta privirea mai degrabă către acel 
„a da“ care, pe neştiute, intră în joc o dată cu scoate¬ 
rea din ascundere şi pe care îl rostim în sintagma 
„« ceva » dă“. Fiinţa e ceva ce ţine de acest „a da“, ea 
este tocmai darul ( Gabe ) pe care îl presupune acest 
„«ceva» dă“. Fiinţa, ca un astfel de „dar“, nu se 
desprinde cu totul de acest „a da“. Fiinţa ca ajunge- 
re-la-prezenţă este, prin el, transformată. Fiinţa ca 
fapt-de-a-lăsa-să-ajungă-la-prezenţă participă la scoa¬ 
terea din ascundere şi rămâne inclusă în acel „a da“ 
care o transformă într-un dar. Fiinţa nu este. Fiinţa 
„există", adică „este dată" sub forma scoaterii din as¬ 
cundere a ajungerii-la-prezenţă. 

Ceea ce vrem să indicăm când folosim expresia 
„« ceva » dă fiinţă" se poate arăta întrucâtva mai lim¬ 
pede de îndată ce vom reflecta în chip mai hotărât asu¬ 
pra acelui „a da" pe care îl avem aici în vedere. Vom 
reuşi aceasta dacă vom şti să nu pierdem din vedere 
multitudinea de forme pe care le îmbracă ceea ce, în- 
tr-un mod destul de vag, obişnuim să numim „fiin¬ 
ţă". Căci atâta vreme cât considerăm fiinţa drept cel 
mai vid dintre toate conceptele - care sunt, oricum, 
concepte vide - , nu ajungem să o cunoaştem în ceea 
ce îi este cel mai propriu. Reprezentarea aceasta a fi¬ 
inţei ca abstract pur nu este în fond părăsită - ci doar 

întărită - în clipa în care fiinţa, înţeleasă ca abstract 
pur, este suprimată şi în acelaşi timp conservată (auf- 
gehoben)\ n concretul pur al realităţii spiritului abso¬ 
lut, aşa cum se întâmplă în gândirea cea mai plină de 
forţă din Epoca Modernă, în dialectica speculativă a 
lui Hegel din Ştiinţa logicii. 

încercarea de a medita asupra bogăţiei inerente a 
fiinţei în transformările ei îşi dobândeşte un prim 
punct de sprijin - care să îi indice totodată calea pe 
care o va urma - în aceea că fiinţa este gândită în sen¬ 
sul ajungerii-la-prezenţă. 

(Vreau să spun că este vorba de a gândi un lucru 
cu adevărat, şi nu de a repeta pur şi simplu spusele al¬ 
tora, procedând ca şi cum interpretarea fiinţei ca ajun- 
gere-la-prezenţă ar fi de la sine înţeleasă.) 

Dar ce anume ne dă dreptul să caracterizăm fiinţa 
ca ajungere-la-prezenţă ? întrebarea vine prea târziu. 
Căci fiinţa a intrat în acest tipar încă de multă vreme, 
fără ca noi să fi contribuit la asta şi chiar fără meritul 
nostru. Prin urmare, amintita caracterizare a fiinţei ca 
ajungere-la-prezenţă are, pentru noi, caracter obliga- 
tiv. Obligativitatea aceasta există încă de la începuturi, 
încă de când fiinţa a fost pentru întâia oară scoasă din 
ascundere şi înfăţişată ca ceva ce poate fi rostit, adi¬ 
că gândit. încă de la începutul gândirii occidentale, în- 
[7] că de la greci, orice rostire a „fiinţei" şi a lui „este" a 
fost şi a rămas strâns legată de determinarea - cu ca¬ 
racter obligativ - a fiinţei ca ajungere-la-prezenţă. Lu¬ 
crul acesta este valabil - deşi, ce-i drept, doar într-un 
anumit sens - şi pentru gândirea care călăuzeşte teh¬ 
nica şi industria ultramoderne. După ce tehnica mo¬ 
dernă a ajuns să se răspândească şi să domine peste întreg 
pământul, se poate spune că nu atât sateliţii Sputnik 
şi aparatele lansate de aceştia pe orbită gravitează în 

jurul pământului, cât mai cu seamă fiinţa înţeleasă ca 
ajungere-la-prezenţă în sensul situării disponibile şi 
calculabile este cea care, într-o uniformitate totală, atin¬ 
ge orice pământean, fără ca locuitorii continentelor ex- 
tra-europene să-şi dea seama de acest lucru sau măcar 
să poată şti în vreun fel de unde anume provine amin¬ 
tita determinare a fiinţei. (In mod vădit, cei care do¬ 
resc cel mai puţin să ştie aşa ceva sunt chiar promotorii 
dezvoltării economice, preocupaţi astăzi să-i împin¬ 
gă pe cei aşa-zis subdezvoltaţi în perimetrul în care 
se face auzită acea exigenţă a fiinţei ce vorbeşte din 
chiar inima tehnicii moderne.) 

însă felul în care noi percepem fiinţa ca ajunge¬ 
re-la-prezenţă nu are ca sursă exclusivă rememorarea, 
pe calea gândirii, a felului în care grecii îşi înfăţişau 
scoaterea din ascundere a fiinţei. Ajungerea-la-prezen- 
ţă o percepem pe calea oricărei reflecţii cât de simple 
şi suficient lipsite de prejudecăţi asupra simplei-pre- 
zenţe şi a prezenţei-la-îndemână a unei fiinţări. Atât 
simpla-prezenţă, cât şi prezenţa-la-îndemână sunt mo¬ 
duri ale ajungerii-la-prezenţă. Amploarea ce caracte¬ 
rizează ajungerea-la-prezenţă ni se arată cât se poate 
de izbitor dacă ne gândim că şi absenţa - şi tocmai 
ea, cu deosebire - este determinată printr-o ajunge¬ 
re-la-prezenţă ce capătă, în unele momente, o stranie 
intensitate. 

însă bogăţia inerentă ajungerii-la-prezenţă în trans¬ 
formările ei o putem constata şi istoric, referindu-ne 
la faptul că ajungerea-la-prezenţă se arată ca "Ev - 
Unul unic unificator -, ca Xoyoq - strângere-laolaltă 
ce menţine totul -, apoi ca i5ea, oucna, evepyeux, sub- 
stantia, actnalitas, perceptio, ca monadă şi ca obiec- 
tualitate, ca legitate a autoafirmării în sensul voinţei 
proprii raţiunii, iubirii, spiritului, puterii sau ca voinţă 

de voinţă în eterna reîntoarcere a aceluiaşi. Ceea ce 
constatăm pe calc istoriografică se regăseşte în inte¬ 
riorul istoriei. Bogăţia inerentă a fiinţei în transfor¬ 
mările ei ni se arată în primă instanţă, dacă o privim în 
[8] desfăşurarea sa, ca o istorie a fiinţei. Insă fiinţa nu are 
o istorie aşa cum îşi au propria lor istorie un oraş sau 
un popor. în mod evident, caracterul specific de is¬ 
toric ce este propriu istoriei fiinţei îşi primeşte deter¬ 
minarea pornind exclusiv de la felul în care survine 
fiinţa, adică - în urma celor spuse mai sus - pornind 
de la modul în care fiinţa este „dată“ de către acel 
„ceva“ care, prin donarea sa, face ca fiinţa să „existe". 

La început, când a fost pentru întâia oară scoasă din 
ascundere, fiinţa, elvat, eov, a fost ce-i drept gândită, 
însă nu a fost gândit şi faptul că „« ceva » dă“. în loc 
de aceasta, Parmenide spune: ecm yocp eîvat, „Este în- 
tr-adevăr fiinţă". 

Cu ani în urmă, în Scrisoare despre umanism (1947), 
am afirmat cu privire la spusa de mai sus a lui Parme¬ 
nide: „Acest ecm yap eîvat al lui Parmenide este şi 
astăzi încă negândit “. Este sugerat, pe de o parte, fap¬ 
tul că nu trebuie să ne grăbim să dăm spusei „Este în- 
tr-adevăr fiinţă" o interpretare facilă, care să facă de 
fapt inaccesibil ceea ce este gândit prin ea. Căci acel 
ceva despre care spunem că „este" ni-1 reprezentăm 
astfel ca pe ceva ce fiinţează. însă fiinţa nu e nimic de 
ordinul fiinţării. Prin urmare, acel ecm pe care cade 
accentul în spusa lui Parmenide nu poate reprezenta 
fiinţa pe care o numeşte ca pe ceva ce fiinţează. Acel 
ecm pe care cade accentul aici înseamnă, ce-i drept, 
tradus literal, „este". Numai că, dacă luăm aminte la 

” Cf. Wegmarken / Repere pe drumul gândirii, GA 9, p. 335 
[paginaţie preluată în ed. rom. pc marginea textului]. 

accentul care cade p e ecm, putem auzi în e 1 ceea c e gre¬ 
cii gândeau încă de pe atunci prin el, şi anume un lu¬ 
cru pe care, la rândul nostru, l-am putea reda prin 
expresia: „«ceva» dă putinţă" (Es vermag). Sensul 
acestei putinţe a rămas însă pe atunci, ca şi mai târ¬ 
ziu, la fel de negândit ca şi acel „ceva" care dă putin¬ 
ţă fiinţei. A da putinţă fiinţei înseamnă: a produce şi 
a da fiinţă. In ecm, vedem acum, se află ascuns acel 
„« ceva » dă". 

La începutul gândirii occidentale, fiinţa este gân¬ 
dită, însă nu este gândit ca atare şi faptul că „« ceva » 
dă". El se sustrage, făcând să iasă în prim-plan toc¬ 
mai darul pe care acest „ceva" îl dă şi care, începând 
din acel moment, va fi gândit şi adus la concept, în mod 
exclusiv, ca fiinţă privită în raportul ei cu fiinţarea. 

Un astfel de „a da", care nu face decât să dea da¬ 
rul său - retrăgându-se el însuşi în plan secund şi sus- 
trăgându-se - îl vom numi „destinare" ( Scbicken ). 
Dacă îl gândim pe „a da" în acest sens, vom spune că 
fiinţa, cea care este „dată" şi care astfel „există", este 
„ceea ce este destinat" (das Geschickte). Fiecare din¬ 
tre transformările pe care fiinţa le cunoaşte este în fe¬ 
lul acesta destinată. Caracterul istoric propriu istoriei 
fiinţei îşi primeşte determinarea pornind de la carac¬ 
terul de destin al unei astfel de destinări şi nu de la 
un proces istoric înţeles într-un mod nedeterminat. 

Istorie a fiinţei înseamnă destin al fiinţei. în peri¬ 
metrul lui, atât destinarea ca atare, în diferitele sale 
ipostaze, cât şi acel „ceva" care destinează se menţin 
retrase în ele însele, concomitent cu propria lor ma¬ 
nifestare. „A se menţine retras în sine însuşi" se spu¬ 
ne în greacă £7toxr|. Tocmai de aceea vorbim despre 
epoci ale destinului fiinţei. „Epocă" nu înseamnă aici 

un anumit interval de timp din cadrul unui proces is¬ 
toric, ci trăsătura fundamentală a destinării, în speţă 
menţinerea de fiecare dată în retragere de sine, pentru 
a face cu putinţă perceperea darului ca atare, adică a 
fiinţei, privită din perspectiva unei întemeieri pe care 
ea o oferă fiinţării. Succesiunea epocilor pe parcursul 
destinului fiinţei nu este una întâmplătoare, dar nici 
nu se lasă calculată în vreun fel, ca şi cum ar fi nece¬ 
sară. Cu toate acestea, caracterul destinai se manifestă 
în destin, în ceea ce ţine laolaltă epocile în co-aparte- 
nenţa lor. Acestea se suprapun în succesiunea lor, ast¬ 
fel încât destinarea iniţială a fiinţei ca prezenţă 
ajunge, în fel şi chip, să fie tot mai mult acoperită. 

Doar demontarea acestor acoperiri - şi asta înseam¬ 
nă „destrucţie" - îi dă gândirii putinţa de a arunca o 
privire înaintea sa, în sfera a ceea ce, în acest caz, se 
dezvăluie ca destin al fiinţei ( Seins-Geschick ). Deoa¬ 
rece destinul fiinţei ni-1 reprezentăm mereu doar ca 
istorie, iar istoria ca pe un proces, încercarea de a-1 in¬ 
terpreta pe acesta din urmă pornind de la ceea ce se 
spune în Fiinţă şi timp cu privire la istoricitatea Da- 
sein-u\u\ (nu a fiinţei) se dovedeşte zadarnică. Singu¬ 
ra cale posibilă de a anticipa, pornind de la Fiinţă şi 
timp, gândul de mai târziu despre destinul fiinţei ră¬ 
mâne, dimpotrivă, aceea de a gândi până la capăt cele 
spuse în Fiinţă şi timp în legătură cu destrucţia doc¬ 
trinei ontologice despre fiinţa fiinţării. 

Dacă Platon prezintă fiinţa drept idea şi Kotvcovta 
a ideilor, Aristotel drept evâpyeia, iar Kant o determi¬ 
nă ca poziţie ( Position ), dacă Hegel înţelege fiinţa drept 
concept absolut iar Nietzsche o înfăţişează ca voinţă 
de putere, acestea nu sunt doctrine apărute în mod în¬ 
tâmplător, ci sunt, fiecare dintre ele, cuvinte care nu¬ 
mesc fiinţa şi prin care se încearcă să se dea un răspuns 

acelui apel ce se face auzit înlăuntrul destinării ce se 
ascunde pe sine, înlăuntrul lui „« ceva » dă fiinţă". Re¬ 
ţinută de fiecare dată în destinarea ce se sustrage pe 
sine, fiinţa se înfăţişează gândirii în toată bogăţia trans- [10] 
formării sale epocale. Gândirea rămâne legată de tra¬ 
diţia pe care o alcătuiesc epocile destinului fiinţei, chiar 
şi atunci - şi mai cu seamă atunci - când e în stare să 
nu uite în ce fel şi de unde anume îşi primeşte de fie¬ 
care dată fiinţa însăşi determinarea care îi este proprie: 
din „« ceva » dă fiinţă". Acest „a da" s-a arătat ca des¬ 
tinare. 

Dar cum trebuie gândit acel „ceva" care dă fiinţă ? 
Când am vorbit la început despre corelaţia dintre 
„timp şi fiinţă", am arătat că fiinţa ca prezenţă, pre¬ 
zentul într-un sens încă nedeterminat, poartă marca 
unui anumit caracter temporal, adică a timpului. Por¬ 
nind de aici ne vine foarte la îndemână să presupunem 
că acel „ceva" care „dă" fiinţă - care determină fiin¬ 
ţa ca ajungere-la-prezenţă şi ca fapt-de-a-lăsa-să-ajun- 
gă-la-prezenţă - ar putea fi aflat în sfera a ceea ce, în 
formula „timp şi fiinţă", avem în vedere prin terme¬ 
nul „timp". 

Vom da curs acestei presupuneri şi vom reflecta 
asupra timpului. „Timpul" ne este cunoscut, la fel pre¬ 
cum „fiinţa", pe calea reprezentărilor curente; însă, 
la fel precum „fiinţa", el ne rămâne deopotrivă necu¬ 
noscut, de îndată ce ne propunem să spunem explicit 
ce anume îi este propriu. Pe parcursul reflecţiilor de 
mai sus asupra fiinţei s-a dovedit că ceea ce este pro¬ 
priu fiinţei, acel ceva căruia ea îi aparţine şi în inte¬ 
riorul căruia rămâne reţinută, ni se arată în „« ceva » 
dă" şi în donarea împlinită de acesta sub forma des¬ 
tinării. Ceea ce este propriu fiinţei nu este ceva de or¬ 
dinul fiinţei. Dacă medităm în chip expres asupra 




28 


MARTIN HEIDEGGER 


fiinţei înseşi, „lucrul" însuşi asupra căruia medităm ne 
duce oarecum dincolo de fiinţă, pentru a ajunge să gân¬ 
dim destinul ce „dă“ fiinţa ca dar. Numai dacă ţinem 
seama de asta vom putea înţelege că, şi în cazul tim¬ 
pului, ceea ce îi este propriu nu mai poate fi determi¬ 
nat cu ajutorul caracterizării curente a timpului, aşa 
cum este el reprezentat în mod obişnuit. Corelaţia în 
care stau fiinţa şi timpul ne sugerează totuşi că timpul 
trebuie discutat în ceea ce îi este propriu luând în seamă 
ceea ce s-a spus deja despre fiinţă. Fiinţă înseamnă: 
ajungere-la-prezenţă, fapt-de-a-lăsa-să-ajungă-la-pre- 
zenţă, aşadar: prezenţă. Citim undeva, de pildă, anun¬ 
ţul: „Festivitatea a avut loc în prezenţa a numeroşi 
oaspeţi. Am putea spune foarte bine şi „fiind de faţă" 
sau „fiind prezenţi". 

Deîndată ce am rostit cuvântul „prezent" ne şi gân- 
[11] dim la un trecut şi la un viitor, la un anterior şi la un 
ulterior, ca diferite de „acum". Numai că prezentul 
înţeles pornind de la „acum" nu este în nici un caz ace¬ 
laşi cu prezentul în sensul prezenţei oaspeţilor, căci 
niciodată nu spunem, şi nici nu putem spune: „Fes¬ 
tivitatea a avut loc în « acum »-ul a numeroşi oaspeţi." 

Dacă ar fi să caracterizăm totuşi timpul pornind de 
la prezent, vom înţelege prezentul ca pe un „acum" 
deosebit de un „acum-nu-mai“ al trecutului şi de un 
„acum-încă-nu“ al viitorului. Insă prezentul înseam¬ 
nă în acelaşi timp prezenţă. Cu toate acestea, nu sun¬ 
tem obişnuiţi să determinăm ceea ce este propriu 
timpului privind către prezentul ce are sens de pre¬ 
zenţă. Dimpotrivă, timpul - adică unitatea dintre tre¬ 
cut, prezent şi viitor - e reprezentat pornind de la 
„acum". Deja Aristotel spune că, în ce priveşte tim¬ 
pul, ceea ce este cu adevărat, adică ajunge la prezen¬ 
ţă, este „acum“-ul de fiecare dată. Trecutul şi viitorul 

sunt un (tfi 6v xi: ceva ce nu fiinţează. însă nu se poa¬ 
te spune că nu sunt chiar nimic, ci sunt mai degrabă 
un prezent căruia îi lipseşte ceva; această lipsă este nu¬ 
mită prin „acum-nu-mai“ şi „acum-încă-nu“. Privit 
în felul acesta, timpul apare ca fiind o succesiune de 
„acum“-uri care dispar de-ndată ce sunt numite, trans- 
formându-se într-un „adineaori" şi fiind imediat urma¬ 
te de un „de îndată". Despre timpul astfel reprezentat, 
Kant spune că „are doar o singură dimensiune" ( Cri¬ 
tica raţiunii pure, A 31, B 47). Timpul acesta pe care 
îl cunoaştem ca pe o succesiune de „acum“-uri este 
avut în vedere atunci când măsurăm şi calculăm timpul. 
Când luăm în mână ceasornicul - aparatul destinat 
măsurării timpului -, avem în faţa noastră, după cât 
se pare, într-un mod nemijlocit şi palpabil, timpul 
astfel calculat. Ne uităm la poziţia limbilor şi spunem: 
„acum este ora 20:50“. Spunem „acum" şi avem în ve¬ 
dere timpul. Insă nicăieri în ceasornicul care ne ara¬ 
tă timpul nu găsim timpul ca atare: nici pe cadran, nici 
în mecanismul lui. La fel de puţin putem afla timpul 
în cronometrele pe care ni le pune la dispoziţie tehni¬ 
ca modernă. Drept care se impune să facem următoa¬ 
rea afirmaţie: cu cât cronometrele sunt mai elaborate 
tehnic, adică mai exacte şi mai eficiente în rezultatul 
măsurării, cu atât mai puţin ne dau ele ocazia de a 
reflecta asupra a ceea ce este propriu timpului. 

Unde este însă timpul ? Este el în genere, are un loc 
al său ? în mod evident, nu se poate spune despre el 
că nu este nimic. Am rămas de aceea prevăzători şi am 
spus: „există timp". Să fim încă şi mai prevăzători şi 
să privim cu grijă la ceea ce ni se arată ca timp atunci 
când privim către fiinţă în sensul de prezenţă, de pre¬ 
zent. Numai că prezentul în sensul de prezenţă este 
atât de diferit de prezentul în sens de „acum" încât 

nu poate fi nicidecum determinat pornind de la el. Mai 
degrabă pare posibil contrariul ( cf. Fiinţă şi timp , §81). 
Dacă ar fi aşa, ar trebui ca prezentul în sens de pre¬ 
zenţă şi tot ceea ce ţine de el să fie numit timp pro- 
priu-zis, deşi, în mod nemijlocit, el nu areîn sine nimic 
de-a face cu timpul reprezentat în mod obişnuit ca suc¬ 
cesiune calculabilă de „acum“-uri. 

Am omis totuşi, până în clipa de faţă, să arătăm mai 
clar ce anume înseamnă prezent în sensul de prezen¬ 
ţă. Prin aceasta din urmă, prin prezenţă, fiinţa este 
determinată în mod unitar ca ajungere-la-prezenţă 
şi ca fapt-de-a-lăsa-să-ajungă-la-prezenţă, deci ca 
scoatere din ascundere. La ce anume ne gândim 
atunci când spunem ajungere-la-prezenţă ( Anwesen ) ? 
„A-fiinţa-ca-prczenţă“ (Wesen) înseamnă „a dăinui" 
( Wdhren). Insă prea repede ne liniştim cu gândul că 
acest „a dăinui" e un simplu „a dura" şi concepem du¬ 
rata pe firul călăuzitor al timpului, ca interval de la un 
„acum" până la un altul ce urmează. Vorbind despre 
ajungerea-la-prezenţă şi despre faptul-de-a-fiin- 
ţa-ca-prezenţă ( An-wesen ), se impune totuşi să per¬ 
cepem în dăinuire, înţeleasă ca ajungere-la-dăinuire 
( Anwahren ), ideea de zăbovire şi de rămânere în pre¬ 
zenţă. Ajungerea-la-prezenţă ne priveşte, ea ne este 
oarecum adresată - căci „prezent" înseamnă: ceea ce 
iese, pentru o vreme, în întâmpinarea cuiva, adică ni 
se prezintă nouă, oamenilor. 

Cine suntem noi ? Să rămânem prevăzători cu răs¬ 
punsul, căci s-ar putea ca ceea ce îl distinge pe om ca 
om să se determine pornind tocmai de la acel ceva asu¬ 
pra căruia trebuie să reflectăm aici. Omul este cel că¬ 
ruia i se adresează prezenţa, cel care, pornind chiar de 
la o asemenea adresare, ajunge la propria sa prezen¬ 
ţă, raportată la tot ceea ce este prezent sau absent. 

Situându-se ferm în locul în care orice prezenţă 
i se adresează, omul este totuşi în aşa fel încât, per- 
cepând ceea ce ajunge la apariţie o dată cu fap- 
tul-de-a-lăsa-să-ajungă-la-prezenţă, primeşte în dar 
ajungerea-la-prezenţă, despre care am spus că este dă¬ 
ruită de acel „ceva“ care face ca fiinţa să „existe", care 
„dă“ fiinţă. Dacă omul n-ar fi aşa ceva, dacă n-ar fi 
permanentul primitor al acestui dar pe care îl presu¬ 
pune faptul că „« ceva » dă prezenţă" şi dacă ceea ce 
e oferit în dar n-ar ajunge la el, atunci, o dată cu ab¬ 
senţa acestui dar, fiinţa nu ar rămâne doar ascunsă şi 
inaccesibilă, ci omul însuşi ar rămâne exclus din sfe¬ 
ra fiinţei, privat de perceperea faptului că „« ceva » dă 
fiinţă". Omul n-ar fi om. 

S-ar putea părea că prin această referire la om ne-am 
abătut de la calea pe care ne-am propus s-o urmăm 
pentru a reflecta asupra a ceea ce e propriu timpului. 
Intr-un fel, aşa şi este. Cu toate acestea, ne aflăm mult 
mai aproape decât credem de „lucrul" pe care îl nu¬ 
mim „timp" şi care urmează să se arateînceeace el are 
propriu pornind de la prezentul înţeles ca prezenţă. 

Prezenţă înseamnă: rămânere permanentă în pre¬ 
zenţă, care i se adresează omului şi care „ajunge" până 
la el, rămânere care îi este oferită'. Dar - ne vom 


’ Verbul reichen, „a da, a oferi", este ales de Heideggerca verb 
al timpului, în speţă ca unul care specifică înţelesul lui „a da“ din 
expresia es gibl Zeu, „« ceva » dă timp". In textul de faţă însă, şi 
o alta dintre semnificaţiile verbului reichen („a oferi") joacă un 
rol important, lucru care se vede din faptul că este folosit în tan¬ 
dem cu crreichen, „a ajunge până la...“. în loc de „este timp", 
Heidegger va spune „«ceva » dă timp", ceea ce se traduce acum 
prin expresia „« ceva » oferă timp". Timpul este un dar care 
„ajunge până la noi". Aşa cum fiinţa ca ajungere-la-prezenţă era 
gândită implicit în caracterul ei de „prezenţă pentru cineva" (pen¬ 
tru noi, oamenii), timpul este, acum, gândit în deschiderea sa de 
spaţiu-timp (care ne cuprinde totodată şi pe noi, oamenii). 

întreba acum - de unde anume vine oferirea aceasta 
prin care prezenţa ajunge la om şi căreia îi aparţine, 
în măsura în care „«ceva» dă prezenţă", prezentul 
înţeles ca ajungere-la-prezenţă ? Omul rămâne, fă- 
ră-ndoială, cel căruia i se adresează întotdeauna ajun- 
gerea-la-prezenţă a ceva care fiinţează într-un moment 
sau altul ca prezent, însă fără ca el să ia în seamă în chip 
expres ajungerea-la-prezenţă ca atare. însă, la fel de 
des, adică permanent, şi absenţa vine să ni se adrese¬ 
ze. Mai întâi prin aceea că unele lucruri nu mai fiin¬ 
ţează ca prezente în modul pe care îl cunoaştem, acela 
al prezenţei în sens de prezent. Şi totuşi, chiar şi acest 
ceva care-nu-mai-e-prezent fiinţează în chip nemij¬ 
locit, în absenţa sa, ca prezenţă, şi anume în modali¬ 
tatea a ceea-ce-a-fost, care e de asemenea o prezenţă 
ce ni se adresează. Ceea-ce-a-fost nu este ceva care dis¬ 
pare pur şi simplu şi care ţine doar de trecutul unui 
„acum" de odinioară. Dimpotrivă, ceea-ce-a-fost fi¬ 
inţează ca prezenţă, deşi în modul său propriu. Prin 
ceea-ce-a-fost ne este oferită o anumită ajungere-la- 
prezenţă. 

însă absenţa ni se adresează şi într-un alt sens, anu¬ 
me ca ceva ce nu e încă prezent, potrivit cu un alt tip 
de ajungere-la-prezenţă, care este venirea-către-noi [a 
viitorului]Intre timp, a vorbi despre venirea-că¬ 
tre-noi a devenit un lucru obişnuit. Auzim spunân- 
du-se: „viitorul a şi început", ceea ce nu este corect, 

’ Prin „venirea-către-noi“ ( Anf-nns-Znkommen ) este numit 
aici viitorul ( 2uknnft ), pornind de la verbul care se face auzit în 
acest cuvânt, zukommen, „a veni“. în textul german, legătura din¬ 
tre „viitor" şi „a veni" e din prima clipă vizibilă, ea neputând fi 
redată în limba română actuală. în limba română veche însă, întâl¬ 
nim forma „venitoriu", care cuprinde sugestia către verbul „a 
veni". în franceză, de pildă, legătura se păstrează: avenement 
(„venire") şi avenir („viitor"). 

căci viitorul nu începe la un moment dat. Absenţa în 
sensul ajungerii-la-prezenţă a ceea-ce-nu-este-încă- 
prezent ni se adresează dintotdeauna într-un fel sau 
altul, adică fiinţează ca prezenţă, la fel de nemijlocit 
ca şi ceea-ce-a-fost. Prin ceea-ce-va-să-vină ( Zu-kunft ), 
adică prin venirea-către-noi a viitorului, ne este oferi¬ 
tă şi ajunge până la noi o anume ajungere-la-prezenţă. 

Dacă luăm seama cu atenţie la cele spuse şi încer¬ 
căm să fim încă şi mai prevăzători, vom vedea că ab¬ 
senţa - fie că ea ne apare sub forma a ceea-ce-a-fost 
sau a viitorului - reprezintă un mod determinat în care 
ceva fiinţează ca prezent şi ni se adresează cu prezen¬ 
ţa sa, iar acest mod de a fiinţa ca prezenţă nu se aco¬ 
peră câtuşi de puţin cu ajungerea-la-prezenţă în sensul 
prezentului nemijlocit. Prin urmare, trebuie să ţinem 
seama de următorul lucru, care sună destul de straniu: 
nu orice ajungere-la-prezenţă este în mod necesar un 
prezent. Totuşi, o astfel de ajungere-la-prezenţă, care, 
prin faptul că ne e oferită, ajunge să ni se adreseze, este 
de găsit şi în sfera prezentului. Şi prin prezent, deo¬ 
potrivă, ne este oferită o ajungere-la-prezenţă. 

Cum va trebui să determinăm acest fapt-de-a-oferi 
ajungerea-la-prezenţă pe care îl implică atât prezen¬ 
tul, cât si ceea-ce-a-fost si viitorul ? Oare el rezidă în 
aceea că ajunge până la noi, sau ajunge la noi fiindcă 
este, în sine, un fapt-de-a-oferi ? Varianta din urmă este 
cea corectă. Venirea, care nu este încă prezent, oferă 
şi produce în acelaşi timp ceea-ce-nu-mai-este-prezent, 
adică ceea-ce-a-fost; şi invers, ceea-ce-a-fost se ofe¬ 
ră pe sine viitorului. Acest schimb reciproc dintre cele 
două e cel care, în acelaşi timp, produce prezentul, ofe- 
rindu-1. Spunem „în acelaşi timp“ şi prin aceasta atri¬ 
buim oferirii-de-sine-reciproce ce are loc între viitor, 


[ 14 ] 

ceea-ce-a-fost şi prezent, adică propriei lor unităţi, un 
caracter temporal. 

Evident, acest demers nu este corect, dacă unitatea 
pe care am indicat-o acum şi care e creată prin fap- 
tul-de-a-oferi trebuie numită „timp“. Căci timpul nu 
este el însuşi ceva temporal şi, la fel, nu este câtuşi de 
puţin ceva ce fiinţează. De aceea nu ne este permis să 
spunem că viitorul, trecutul esenţial şi prezentul ar fi 
„în acelaşi timp“. Cu toate acestea, oferirea de sine re¬ 
ciprocă a celor trei formează un tot. Unitatea care le 
leagă nu îşi poate primi determinarea decât pornind de 
la ceea ce este propriu fiecăruia, adică din faptul că se 
oferă unul altuia. Dar ce anume îşi oferă unul altuia ? 

Nimic altceva decât pe sine, iar asta înseamnă: acea 
ajungere-la-prezenţă care este, prin ele, oferită. O dată 
cu ea intră în lumină ceea ce vom numi „deschidere 
de spaţiu-timp“\ Cuvântul „timp“ nu mai are acum 
în vedere o succesiune de „acum“-uri. Drept care nici 
deschiderea de spaţiu-timp nu mai înseamnă distan¬ 
ţa dintre două „acum“-uri, dintre două puncte de pe 
axa timpului calculat, timp pe care îl avem în vedere 
atunci când stabilim că într-un anume interval de timp, 
de pildă unul de 50 de ani, s-au întâmplat cutare şi cu¬ 
tare lucruri. Deschiderea de spaţiu-timp numeşte, 

" Cuvântul Zeit-Ranm, folosit aici, reprezintă o formă modi¬ 
ficată grafic a cuvântului german Zeitranm, „interval de timp", 
pe care Heideggerîl aminteşte mai jos în accepţiunea sa obişnuită. 
Modificarea, desigur, este făcută cu intenţia delimitării de con¬ 
cepţia curentă asupra timpului ca o curgere liniară de „acum“-uri, 
de-a lungul căreia pot fi stabilite, în mod convenţional, anumite 
intervale. Despărţirea cuvântului în cele două componente ale sale 
(Zeit, „timp" şi Râura, „spaţiu") nu are rolul de a evidenţia cupla¬ 
rea dintre spaţiu şi timp, cât de a sugera existenţa unui „spaţiu 
al deschisului" în interiorul timpului care, el abia, face cu putinţă 
spaţiul înţeles în sens obişnuit, ca întindere. 

acum, acel deschis care se luminează o dată cu oferi- 
rea-de-sine-reciprocă a venirii, a trecutului esenţial şi 115 ] 
a prezentului. Abia acest deschis şi doar el vine să rân¬ 
duiască spaţiului pe care îl cunoaştem în mod obiş¬ 
nuit posibila lui întindere. Oferirea-de-sine-reciprocă 
a viitorului, trecutului esenţial şi a prezentului, care 
luminează această deschidere, este, ea însăşi, pre-spa- 
ţială; numai de aceea ea poate să rânduiască, adică să 
dea spaţiu. 

Intervalul de timp înţeles în mod obişnuit, în sen¬ 
sul distanţei dintre două puncte pe axa timpului, este 
rezultatul calculării timpului. Prin acest calcul, tim¬ 
pul reprezentat ca linie şi ca parametru, prin urmare 
timpul unidimensional, este măsurat cu ajutorul nu¬ 
merelor. Gândită în felul aceasta, dimensionalitatea 
timpului înţeles ca succesiune a „acum“-urilor ce vin 
unul după altul este împrumutată din reprezentarea 
spaţiului tridimensional. 

înaintea oricărei calculări a timpului şi independent 
de ea, oferirea-de-sine-reciprocă a viitorului, trecutu¬ 
lui esenţial şi a prezentului e cea care constituie to¬ 
tuşi ceea ce este propriu deschiderii de spaţiu-timp pe 
care o presupune timpul autentic. în mod corespun¬ 
zător, timpului autentic şi doar lui îi este propriu ceea 
ce vom numi, putând fi foarte uşor răstălmăciţi, „di¬ 
mensiune", adică „traversare diametrală" . Acestea re¬ 
zidă în oferirea luminatoare deja caracterizată, cea în 

' DurchmessHng este cuvântul german care vine, în acest loc din 
text, să însoţească neologismul latin Dimension, pentru a sublinia 
faptul că a vorbi despre dimensiunile timpului, în contextul „oferirii 
lor reciproce", nu înseamnă nicidecum a gândi timpul ca unul 
măsurabil, ci ca pe o „deschidere de spaţiu-timp" în interiorul căreia 
arc loc o „străbatere de la un cap la altul" a timpului din direcţia 
fiecăreia dintre dimensiunile lui: viitor, trecut esenţial şi prezent. 

virtutea căreia venirea produce trecutul esenţial iar 
aceasta o produce la rându-i pe ea, relaţia de schimb 
reciproc dintre cele două producând deschiderea-lu- 
minatoare a deschisului. Gândit pornind de la această 
triplă oferire, timpul autentic se dovedeşte a fi tridi¬ 
mensional. Dimensiunea - repetăm - nu e gândită aici 
doar ca domeniul al măsurării posibile, ci ca străba¬ 
tere de la un cap la altul, în speţă ca oferire lumina¬ 
toare. Abia aceasta permite să ne reprezentăm şi să 
delimităm un domeniu care e propriu măsurării. 

Insă de unde anume pornind se determină unita¬ 
tea celor trei dimensiuni ale timpului autentic, adică 
a celor trei moduri ale oferirii, în întrepătrunderea şi 
în jocul lor reciproc, prin care îşi oferă fiecare pro¬ 
pria ajungere-la-prezenţă ? Am văzut deja că, atât în 
venirea a ceea-ce-nu-este-încă-prezent, cât şi în faptul 
că ceea-ce-a-fost nu mai e prezent şi chiar în prezen¬ 
tul însuşi e implicată de fiecare dată o adresare directă 
care vine să ne invadeze, adică o ajungere-la-prezen¬ 
ţă. Această ajungere-la-prezenţă, aşa cum urmează să 
o gândim aici, nu poate fi atribuită doar uneia dintre 
cele trei dimensiuni ale timpului, în speţă prezentu¬ 
lui, căruia ne vine de altfel cel mai la îndemână să o 
[16] atribuim. Dimpotrivă, unitatea celor trei dimensiuni 
ale timpului rezidă în jocul de deschidere reciprocă 
( Zuspiel ) al fiecăreia către fiecare. Acest joc de des¬ 
chidere reciprocă se vădeşte a fi oferirea propriu-zisă, 
care se joacă în cuprinsul a ceea ce e propriu timpu¬ 
lui, deci, aşa-zicând, a patra dimensiune a lui - însă 
acesta nu e doar un fel de a spune, ci are legătură cu 
„lucrul" gândit aici. 

Timpul autentic are patru dimensiuni. 

Dimensiunea aceasta care, în enumerarea noastră, 
apare pe al patrulea loc, este totuşi, potrivit cu „lu¬ 
crul" gândit aici, cea dintâi dimensiune: oferirea, cea 

de la care îşi primesc determinarea toate celelalte. Ea 
este cea care produce în cuprinsul venirii viitorului, 
în cuprinsul a ceea-ce-a-fost şi deopotrivă în prezent 
acea ajungere-la-prezenţă care le este de fiecare dată 
proprie; ea le luminează şi le menţine distincte une¬ 
le faţă de celelalte şi tot ea menţine raportarea lor re¬ 
ciprocă în interiorul acelei aproprieri ( N'dhe ) pornind 
de la care cele trei dimensiuni rămân strâns legate une¬ 
le de altele. Acesta e motivul pentru care cea dintâi di¬ 
mensiune, oferirea - care este primordială şi care le 
prinde propriu-zis laolaltă, astfel încât chiar în ea re¬ 
zidă unitatea timpului autentic - o vom numi „apro¬ 
piere care apropie" (die nabernde Ndbe) sau, cu un 
cuvânt vechi, folosit chiar de Kant, „ Nabbeit“ „inti¬ 
mă vecinătate". Insă trebuie spus că oferirea aduce în 
intimă vecinătate venirea viitorului, trecutul esenţial 
şi prezentul tocmai prin faptul că le îndepărtează. Căci 
ea menţine deschis ccea-ce-a-fost prin aceea că îi opreş¬ 
te acestuia venirea iarăşi ca prezent. Această aducere-în- 
apropiere pe care o realizează apropierea menţine des¬ 
chis caracterul de venire al viitorului înspre prezent toc¬ 
mai prin aceea că îi stăvileşte, în venirea lui, transformarea 
într-un prezent. Apropierea ce aduce în vecinătate are, 
pe de o parte, caracterul „opririi trecutului esenţial de 
a redeveni prezent" şi, pe de altă parte, caracterul „stă¬ 
vilirii viitorului de a veni într-un prezent"'. Ea e cea 

Cele două caractere ale aduccrii-în-apropiere, „oprirea" 
( Verweigerung ) şi „stăvilirea" ( Vorenthalt ), sunt numite în tex¬ 
tul german prin substantive care păstrează pe deplin sugestia ver¬ 
belor pe baza cărora au fost construite, fiind subînţeleasă nu numai 
acţiunea exprimată de ele, ci şi obiectul asupra căruia ea se exercită. 
Din dorinţa de precizie, dat fiind că am redat aceste două cuvinte 
prin infinitivul lung al unor verbe tranzitive, am adăugat în tra¬ 
ducere, pe baza dezvoltărilor din prezentul paragraf, determinările 
de obiect ale celor două infinitive lungi; astfel, „oprirea" a fost 

care menţine dintru început raportarea reciprocă a ce¬ 
lor trei moduri ale oferirii - trecutul esenţial, sosirea 
viitorului şi prezentul adică menţine unitatea lor. 

Timpul nu este. Dimpotrivă, „« ceva » dă“ timp. 
Acest „a da“ care „dă" timpul îşi primeşte determina¬ 
rea pornind de la apropierea ce opreşte trecutul de a re¬ 
deveni prezent şi stăvileşte totodată venirea în prezent 
a viitorului (die verweigernd-vorentbaltende Ndbe). 
Apropierea e aceea care oferă deschisul ce este pro¬ 
priu deschiderii de spaţiu-timp, care ţine în păstrare 
tot ceea ce a fost oprit din trecutul esenţial şi tot ceea 
ce e stăvilit din venirea viitorului. Despre acest „a da“ 
care „dă“ timpul autentic vom spune că este un „a oferi" 
care implică în sine jocul între luminare şi ascundere 
(das licbtend-verbergende Reicben). In măsuraîncare 
oferireaînsăşi este un „a da“, putem spune despre tim¬ 
pul autentic că ascunde în sine donarea unui „a da“. 

însă unde anume sunt „date" timpul şi deschide¬ 
rea de spaţiu-timp ? Oricât de stringentă ar părea la 
prima vedere întrebarea aceasta, nu ne mai este per¬ 
mis să punem o astfel de întrebare cu privire la un 
„unde", la un loc al timpului. Căci timpul autentic în¬ 
suşi, acel domeniu al oferirii determinate de apropie¬ 
rea care apropie, constituie el însuşi locul privilegiat, 
pre-spaţial, prin care, abia apoi, devine posibil un 
„unde". 

[ 17 ] Ce-i drept, încă de la începuturile ei şi de fiecare 
dată când a gândit timpul, filozofia s-a întrebat şi cu 
privire la locul în care îl putem afla. Era avut în vedere 
mai cu seamă timpul calculat, înţeles ca o curgere suc¬ 
cesivă a „acum"-urilor. Se făcea afirmaţia următoare: 

numită dezvoltat „oprire a trecutului esenţial de a redeveni 
prezent" iar „stăvilirea", la rândul ei, „stăvilire a viitorului de a 
veni într-un prezent". 

timpul pe care îl măsurăm cu ajutorul numerelor şi 
pe care îl luăm astfel în calcul n-ar putea să existe 
fără VOX'Hî fără animus, adică fără suflet, conştiinţă, 
spirit. Timpul nu există, adică nu este „dat“, fără om. 
Dar ce vrea să spună acest „nu există fără“ ? Este oare 
omul cel care „dă“ timpul sau cel care îl primeşte ? Iar 
dacă este cel care îl primeşte, cum anume primeşte el 
timpul ? Oare omul este mai înainte om, pentru ca 
apoi, într-o anumită situaţie, adică într-un moment 
anume al timpului, să-l primească de undeva şi să în¬ 
ceapă astfel să aibă o relaţie cu el ? Timpul autentic este 
cel al oferirii luminatoare a ajungerii-la-prezenţă din 
trei direcţii diferite - din prezent, trecut esenţial şi vi¬ 
itor -, pe care apropierea vine să le unifice. Apropie¬ 
rea e atât de intim legată de om ca atare încât acesta 
nu poate fi om decât situându-se ferm în sfera triplei 
oferiri, îndurând până la capăt apropierea prin care se 
determină această oferire, în speţă apropierea ce opreş¬ 
te trecutul de a redeveni prezent şi stăvileşte totoda¬ 
tă venirea în prezent a viitorului. Timpul nu e ceva 
făcut de om, omul nu e ceva făcut de timp. Nu exis¬ 
tă, aici, un „a face“. Există doar un „a da“, în sensul 
amintitei oferiri, care vine să lumineze deschiderea de 
spaţiu-timp. 

Insă dacă admitem că acel mod al lui „a da“ pe care 
îl presupune faptul că „« ceva » dă“ timp se cere să ca¬ 
racterizat în felul în care am făcut-o, tot mai avem în 
faţa noastră acel misterios „ceva“ pe care îl rostim 
atunci când spunem despre timp şi despre fiinţă că 
„există", în speţă că „«ceva» dă“ timp şi, la fel, că 
„« ceva » dă“ fiinţă. Devine tot mai mare pericolul de 
a crede, în mod arbitrar, în existenţa unei forţe nede¬ 
terminate care ar fi împlinitoarea oricărui „a da“ ce 
are legătură cu fiinţa şi cu timpul. Putem totuşi să 

ieşim din sfera acestei nedeterminări şi putem evita tot 
arbitrariul ei câtă vreme ne luăm ca reper ferm acele 
determinaţii ale dăruirii pe care am încercat deja să le 
indicăm, fiind de la început prevăzători în ceea ce pri¬ 
veşte fiinţa ca prezenţă şi timpul ca regiune în care 
deschiderea-luminatoare este oferită pe calea unei mul¬ 
tiple ajungeri-la-prezenţă. Acel „a da“ pe care îl ros¬ 
tim când spunem „ « ceva » dă“ ni s-a arătat, mai întâi, 
ca destinare şi ca destin al prezenţei în transformări¬ 
le sale la nivelul unei epoci sau alta. 

Acel „a da“ pe care îl rostim când spunem „« ceva » 
dă“ ni s-a arătat, apoi, ca fiind un „a oferi" prin care 
o regiune cvadridimensională ajunge să se lumineze. 

întrucât în sfera fiinţei înţelese ca prezenţă se face 
cunoscut şi se atestă ceva precum timpul, suntem tot 
mai ispitiţi să presupunem, cum am spus deja, că în 
timpul autentic - înţeles ca oferire cvadruplă a des¬ 
chisului -, am putea afla acel „ceva" care „dă" fiinţă, 
adică ajungerea-la-prezenţă. O astfel de presupunere 
pare să se confirme pe deplin dacă luăm în seamă fap¬ 
tul că şi absenţa se face cunoscută şi se atestă, într-un 
moment sau altul, ca mod al ajungerii-la-prezenţă. Dar 
am văzut, iată, că atât în sfera a ceea-ce-a-fost (unde 
ceea-ce-nu-mai-e-prezent face să se ivească o ajunge- 
re-la-prezenţă tocmai prin oprirea prezentului de a re¬ 
deveni prezent), cât şi în sfera venirii-către-noi a 
viitorului (unde ajungerea-la-prezenţă se iveşte prin 
tocmai stăvilirea venirii viitorului într-un prezent), are 
loc acel soi de oferire luminatoare care-i dă oricărei 
ajungeri-la-prczcnţă privilegiul de a ajunge în spaţiul 
deschisului. 

Timpul autentic pare a fi, aşadar, acel „ceva" pe care 
îl numim când spunem: „« ceva » dă fiinţă". Destinul, 
cel prin care fiinţa este „dată", rezidă atunci în oferirea 

de timp. însă reprezintă aceasta o dovadă că tocmai 
timpul este acel „ceva“ care „dă“ fiinţă ? - Nicidecum. 
Căci timpul, la rându-i, rămâne darul provenit din- 
tr-un „« ceva » dă“. Iar acest „a da“ e cel care păstrea¬ 
ză în sine teritoriul în interiorul căruia prezenţa este 
oferită. Astfel, acest „ceva“ despre care vorbim aici ră¬ 
mâne pe mai departe nedeterminat, misterios, punân- 
du-ne în încurcătură. O cale de-a ieşi din această 
încurcătură ar fi să-l determinăm pornind chiar de la 
„donarea" deja caracterizată, care ni s-a înfăţişat ca 
destinare a fiinţei şi ca timp, în sensul oferirii lumi¬ 
natoare. 

(Sau s-ar putea ca încurcătura noastră să provină 
din faptul că suntem induşi în eroare de limbaj, mai 
exact spus de interpretarea gramaticală a limbii ? Amă¬ 
giţi în felul acesta, nu mai facem decât să ne fixăm pri¬ 
virea asupra unui „ceva" despre care spunem că „dă", 
dar care, la rândul lui, nu este dat. Când spunem „« ceva » 
dă fiinţă" şi „« ceva » dă timp", noi enunţăm propo¬ 
ziţii. Gramatica ne spune că o propoziţie e compusă 
din subiect şi predicat. Subiectul propoziţiei nu tre¬ 
buie să fie în mod necesar un subiect în sensul unui 
„eu" sau al unei „persoane". Acesta e motivul pentru 
care gramatica şi logica concep propoziţiile de acest 
tip ca impersonale, ca propoziţii eliptice de subiect, 
în alte limbi indo-europene, precum şi în greacă şi în 
latină, acest impersonal lipseşte, sau cel puţin nu apa¬ 
re ca un cuvânt anume şi ca o vocabulă, ceea ce însă 
nu înseamnă că nu este gândit lucrul la care se referă 
acest „ceva" (Es): în latină se zi ce piuit, „plouă" ; în 
greacă xpr\, „e nevoie"". 


Cf. nota trad. de la p. [5]. 

Ce înseamnă totuşi acest „ceva“ ? Lingvistica şi 
filozofia limbii au chibzuit cu prisosinţă asupra lui, 
fără să fi ajuns însă să ofere o clarificare valabilă. 
Sfera lui de semnificaţie se întinde de la lucrurile 
cele mai neînsemnate până la cele absolut neobişnu¬ 
ite. Acest „ceva“ din expresiile „«ceva» dă fiinţă" 
şi „« ceva » dă timp" numeşte pesemne ceva cu totul 
ieşit din comun, asupra căruia nu e cazul aici să in¬ 
trăm în detalii. De aceea ne vom mulţumi cu o reflec¬ 
ţie de principiu. 

Conform interpretării gramatical-logice, acel ceva 
despre care se vorbeşte în propoziţie este subiectul, 
este U71ok:ei(j.evov, ceea-ce-se-află-aici-de-faţă, având o 
oarecare prezenţă. Ceea ce predicatul spune despre su¬ 
biect se arată a fi ceva care împărtăşeşte acelaşi tip de 
prezenţă cu subiectul, este crupPEPriKcx;, accidens : sala 
de curs e luminată. In acel „ceva" din expresia „« ceva » 
dă fiinţă" vorbeşte o ajungere-la-prezenţă a ceva care 
fiinţează ca prezenţă şi care, prin urmare, este într-un 
anumit fel un „a fi". Dacă îl punem pe aceasta în lo¬ 
cul lui „ceva", atunci propoziţia „« ceva » dă fiinţă" 
nu va spune mai mult decât „fiinţa dă fiinţă". O dată 
cu aceasta suntem readuşi în faţa dificultăţilor amin¬ 
tite la începutul conferinţei, legate de enunţul „fiinţa 
este". însă fiinţa nu „este" şi, la fel, nici despre timp 
nu se poate spune „este". Iată de ce vom renunţa acum 
la încercarea de a-1 determina, pentru sine, doar pe 
acest „ceva". Să reţinem însă că el numeşte - într-o 
interpretare de prim moment, în orice caz - ajunge- 
rea-la-prezenţă a unei absenţe. 

Ţinând cont de faptul că expresiile „« ceva » dă fi¬ 
inţă" şi „« ceva » dă timp" nu sunt enunţuri despre fi¬ 
inţare, dar că structura sintactică a unor asemenea 
enunţuri a provenit exclusiv prin intermediul grama- 
ticienilor greci şi romani, atunci se cuvine să luăm tot- 

odată în seamă posibilitatea ca în expresiile „« ceva » 
dă fiinţă" şi „« ceva » dă timp“ să nu fie vorba, chiar 
dacă aşa s-ar părea, de enunţuri încremenite în struc¬ 
tura sintactică a relaţiei subiect-predicat. Cum am pu¬ 
tea oare aduce într-un alt fel în raza privirii acest 
„ceva“ pe care îl rostim în sintagmele „« ceva » dă fi¬ 
inţă" şi „« ceva » dă timp" ? Pur şi simplu astfel: vom 
gândi acest „ceva" pornind de la modul lui propriu 
de a „da" : iar el „dă", pe de o parte sub forma desti¬ 
nării şi, pe de altă parte, sub forma oferirii luminatoa¬ 
re. Cele două formează un tot, în măsura în care cea 
dintâi, destinarea, rezidă chiar în cea de-a doua, în ofe¬ 
rirea luminatoare.) 

Vedem acum că, prin destinarea destinului fiinţei 
şi prin oferirea timpului, are loc o conferire a ceea ce 
le este propriu amândurora ( Zueignen ) - atât fiinţei 
ca prezenţă, cât şi timpului ca spaţiu al deschisului - 
lor însele, în speţă o transmitere a ceea ce le este pro¬ 
priu fiecăreia ( Ubereignen ) către ele însele. Ceea ce le 
determină pe amândouă - timpul şi fiinţa - în ceea ce 
le este propriu, adică în apartenenţa lor reciprocă, va 
fi numit Ereignis, „eveniment al revelării propriului"". 

* Ereignis, în limba germană curentă, înseamnă „eveniment", 
„întâmplare importantă". Transformându-1 în cuvânt al filozofiei, 
Hcideggcr doreşte să pună în evidenţă, în interiorul lui, rădăci¬ 
na eigen, care conţine ideea de „propriu". Pe de altă parte, el face 
referire în alte scrieri ale sale la sensul etimologic al rădăcinii 
eigen, pornind de la forma veche a verbului ereignen, care este 
er-augen. Ea trimite la Auge, „ochi", sugerând ideea că ceea ce 
este propriu unui lucru ajunge să fie „întrevăzut", ajunge la re¬ 
velare ( Der Satz der Identitat / Principiul identităţii, GA 79, 
p. 125). In textul de faţă însă, semnificaţia care trimite în mod 
direct la ideea de „propriu" joacă rolul cel mai important, încă 
de la începutul dezvoltărilor din conferinţă, când se spune: „Vom 
medita pentru început asupra fiinţei, pentru a o gândi pe aceasta 
însăşi în ceea ce îi este propriu. Vom medita apoi asupra timpului, 

Ceea ce acest cuvânt numeşte nu va putea fi gândit 
de noi în acest moment decât pornind de la ceea ce 
se face cunoscut şi se atestă prin privirea pre-văzătoa- 
re ( Vor-Sicht ) îndreptată asupra fiinţei şi a timpului, 
înţelese ca destin şi ca oferire, încercând să vedem ast¬ 
fel apartenenţa lor reciprocă. Pe amândouă, atât fiinţa 
cât şi timpul, le-am numit „lucruri". „Şi“-ul care stă 
între ele nu ne dă nici o determinare cu privire la re¬ 
laţia lor reciprocă. 

pentru a-1 gândi pe acesta însuşi în ceea ce îi este propriu." (p. [5]) 
Meditaţia separată pe marginea „fiinţei" şi a „timpului" îşi află 
„punctul culminant" în acest loc din conferinţă, unde cuvân¬ 
tul Ereignis vine să numească ceea ce este propriu atât fiinţei, cât 
şi timpului. 

In traducerea termenului am procedat prin a dezvolta sub 
forma unei sintagme semnificaţiile multiple ale cuvântului (aceea 
de „propriu", apoi cea de „manifestare" „revelare"), armonizân- 
du-le totodată cu semnificaţia curentă („eveniment", „întâmplare 
importantă"), care desigur că pierde considerabil din intensitate şi 
iese din prim-plan, dar nu dispare cu totul. Deşi ridică acest cuvânt 
la puterea rostirii filozofice, Heidegger continuă să mizeze în plan 
secund şi pe semnificaţia obişnuită a cuvântului. 

Ereignis rămâne, cu toate acestea, un termen intraductibil în toată 
bogăţia sa de semnificaţii, fie că acestea îi sunt atribuite, cum am 
arătat, prin aducerea în prim-plan a radicalului, prin etimologizare 
sau prin construcţia unei întregii familii lexicale menite să-i întărească 
expresivitatea filozofică. Traducerea dezvoltată sub forma unei sin¬ 
tagme pe care i-am dat-o în acest loc din text nu îşi propune să 
înlocuiască pur şi simplu acest cuvânt intraductibil, ci mai curând 
să îl însoţească. Dat fiind statutul său cu totul excepţional, de ter¬ 
men intraductibil şi totodată central pentru filozofia heideggeriană 
târzie, am socotit că redarea lui în limba română nu se poate face 
decât cu precauţie. El va apărea aşadar în text în forma originală, 
însoţit de traducerea sa sau chiar singur, de vreme ce varianta de 
traducere propusă de noi nu doreşte decât să sugereze semnifi¬ 
caţiile acestui cuvânt, păstrându-1 totodată intact în intra¬ 
ductibilul său. 

Dar se poate vedea acum: ceea ce face ca ambele 
„lucruri" să aibă o relaţie reciprocă, ceea ce nu doar 
le aduce pe amândouă în propriul lor, ci totodată păs¬ 
trează şi menţine reciproca lor apartenenţă, ceea ce 
constituie raportul ( Verhalt ) dintre ele sau „starea de 
lucruri" ( Sach-Verhalt ) în care ele sunt prinse este toc¬ 
mai evenimentul revelării propriului (Ereignis ). „Sta¬ 
rea de lucruri" în care ele sunt prinse nu reprezintă 
un raport în care sunt aduse, ulterior, fiinţa şi timpul. 
„Starea de lucruri", ca raport în care sunt prinse fiin¬ 
ţa şi timpul, face, mai întâi de toate, ca acestea, pornind 
de la raportul lor reciproc, să-şi reveleze propriul şi 
să ajungă astfel la ceea ce le este propriu, şi anume prin 
intermediul acelei revelări a propriului ( Ereignen ) ce 
se ascunde în destin şi în oferirea luminatoare. Acel 
„ceva" despre care spunem că „dă" - în sintagmele 
„« ceva » dă fiinţă" şi „« ceva » dă timp" - se vădeş¬ 
te a fi, prin urmare, tocmai evenimentul revelării pro¬ 
priului. Enunţul este corect şi totuşi, în acelaşi timp, 
neadevărat, adică ne ascunde „starea de lucruri" amin¬ 
tită; căci, fără să ne dăm seama, noi ne-am şi repre¬ 
zentat acest raport ca pe ceva prezent, în vreme ce 
încercarea noastră era, totuşi, de a gândi prezenţa ca 
atare. Dar poate că toate aceste dificultăţi ar fi dintr-o- 
dată înlăturate, nemaitrebuind să discutăm la nesfâr¬ 
şit şi aparent fără rost pe această temă, dacă ne punem 
acum o întrebare ce de mult s-ar fi cuvenit pusă şi dacă 
îi dăm un răspuns: ce anume este Ereignis, evenimen¬ 
tul revelării propriului ? 

înainte de a pune această întrebare, ne îngăduim să 
punem aici, pentru moment, o alta. Ce poate însem¬ 
na, în cazul de faţă, „a răspunde" şi ce înseamnă „răs¬ 
puns" ? „A răspunde" înseamnă „a rosti", şi anume 
într-un fel care să corespundă „stării de lucruri" care 

trebuie gândită aici, adică evenimentului revelării pro¬ 
priului. Dar dacă „starea de lucruri" aflată aici în dis¬ 
cuţie se refuză totuşi rostirii sub forma unui enunţ, 
atunci va trebui să renunţăm să formulăm răspunsul 
pe care întrebarea pusă îl aşteaptă, în speţă un răspuns 
care să ia forma unei propoziţii enunţiative. însă asta 
înseamnă să recunoaştem neputinţa de a gândi într-un 
mod adecvat ceea ce trebuie, aici, să gândim. Dar n-ar 
fi oare mai bine, înainte de a renunţa la formularea 
unui răspuns, să renunţăm chiar la punerea întrebă¬ 
rii ? Căci ce anume presupune întrebarea în chip vă¬ 
dit îndreptăţită şi cu totul firească pe care am ajuns 
să ne-o punem, întrebarea „ce este Ereignis“ ? Ne în¬ 
trebăm, în cazul ei, privitor la „ce anume" este ceva, 
privitor la esenţa sa, privitor la felul în care Ereignis , 
evenimentul revelării propriului, fiinţează în chip esen¬ 
ţial, adică ajunge la prezenţă. 

Prin întrebarea aceasta, aparent inofensivă, noi cău¬ 
tăm să aflăm ceva despre fiinţa lui Ereignis , a eveni¬ 
mentului revelării propriului. Insă dacă fiinţaînsăşi s-a 
dovedit a fi ceva care ţine de Ereignis, de evenimen¬ 
tul revelării propriului, primindu-şi determinarea de 
prezenţă de la acesta, atunci, prin întrebarea pe care 
am invocat-o, noi recădem în mod fatal la nivelul în¬ 
ţelegerii fiinţei pornind de la timp, înţelegere care are 
ea însăşi nevoie să primească o determinare. Această 
determinare noi am obţinut-o deja, privind în chip 
pre-văzător în direcţia acelui „ceva" care „dă", după 
ce am examinat cele două moduri ale lui „a da", des¬ 
tinarea şi oferirea, în corelaţia lor. Destinarea fiinţei 
rezidă în acel „a oferi" care implică în sine un joc 
între luminare şi ascundere şi care oferă o multiplă 
ajungere-la-prezenţă în deschisul deschiderii de spa- 
ţiu-timp. Insă oferirea rezidă, la fel ca şi destinarea, 

în revelarea propriului ( Ereignen). Revelarea propriu¬ 
lui, care constituie elementul specific al lui Ereignis, 
al evenimentului revelării propriului, ea e cea care de¬ 
termină, de asemenea, sensul acestui „rezidă" pe ca- 
re-1 rostim aici. 

Cele spuse acum ne permit, ba chiar ne obligă, în- 
tr-un fel, să spunem cum nu trebuie gândit Ereignis. 

Ceea ce numim aici prin termenul Ereignis nu este ceva 
ce poate fi reprezentat luând ca fir călăuzitor semni¬ 
ficaţia curentă a cuvântului; căci atunci îl vom înţe¬ 
lege în sensul de „întâmplare" sau de „survenire a unui 
incident", iar nu pornind de la acea „ajungere a ceva 
în propriul său" ( Eignen ) care are loc o dată cu des¬ 
tinarea şi cu oferirea ce presupune jocul dintre lumi¬ 
nare şi ascundere. 

De curând s-a spus pretutindeni, de pildă, că uni¬ 
ficarea realizată prin Comunitatea Economică Euro¬ 
peană ar reprezenta un eveniment european de o 
deosebită importanţă în istoria mondială. Dacă acest 
cuvânt, Ereignis , îl folosim în clipa de faţă în contex¬ 
tul unei discuţii asupra fiinţei şi dacă îl vom auzi doar 
potrivit cu semnificaţia lui curentă, atunci vom fi pur 
şi simplu împinşi să vorbim despre un „Eveniment" 
al fiinţei. Căci, fără fiinţă, nimic din ceea ce fiinţează 
nu are putinţa să fie ca atare. Fiinţa ar fi declarată [22] 
atunci evenimentul suprem, evenimentul cel mai im¬ 
portant dintre toate. 

Numai că unica intenţie a acestei conferinţe este de 
a aduce în câmpul privirii fiinţa însăşi ca Ereignis , ca 
eveniment al revelării propriului. Iar ceea ce numim 
prin cuvântul Ereignis spune, aici, cu totul altceva. 
Drept care se cuvine să gândim în chip expres şi voca¬ 
bula „ca", din expresia „fiinţa ca Ereignis 11 , care e cu to¬ 
tul inaparentă şi mereu dificil de interpretat, deoarece 

e polisemantică. Admiţând că, în discutarea fiinţei şi 
a timpului, vom abandona semnificaţia obişnuită a cu¬ 
vântului „ Ereignis“ şi îl vom înţelege în sensul pe care 
ni-1 sugerează destinarea prezenţei şi oferirea lumina¬ 
toare a deschiderii de spaţiu-timp, tot rămâne nede¬ 
terminat ce anume avem în vedere când vorbim despre 
„fiinţă ca Ereignis “. 

Aşadar, „fiinţa ca eveniment al revelării propriu¬ 
lui". Odinioară, pornind de la fiinţare, filozofia gân¬ 
dea fiinţa ca i5ea, ca evepyeta, ca actuahtas şi ca voinţă, 
iar acum - s-ar putea crede - o gândeşte ca eveniment 
al revelării propriului. înţeles astfel, evenimentul re¬ 
velării propriului ne apare ca o interpretare a fiinţei 
sub o altă formă, care, în caz că e îndreptăţită, duce 
metafizica mai departe. „Ca“-ul vrea să spună atunci 
despre evenimentul revelării propriului că este o spe¬ 
cie a fiinţei, subordonată ei, fiinţa rămânând pe mai 
departe conceptul călăuzitor. Insă dacă gândim fiin¬ 
ţa, aşa cum am încercat, în sensul de ajungere-la-pre- 
zenţă şi fapt-de-a-lăsa-să-ajungă-la-prezenţă, acestea 
fiind „date" pe calea destinului care rezidă în oferi¬ 
rea proprie timpului autentic (oferire care simultan lu¬ 
minează şi ascunde), atunci fiinţa ţine de revelarea 
propriului. Pornind de aici îşi primesc determinarea 
atât acel „a da", cât şi ceea ce el „dă". Fiinţa ar fi atunci 
o specie a lui Ereignis, iar nu acesta o specie a fiinţei. 

Dacă am recurge la o astfel de inversare, procede¬ 
ul ar fi desigur prea ieftin şi am rata cu totul starea de 
lucruri în discuţie. Ereignis, evenimentul revelării pro¬ 
priului, nu este un concept superior sub care să se or¬ 
doneze fiinţa şi timpul. Relaţiile prin care se creează 
ordinea logică nu au aici nimic de spus. Căci, gândind 
fiinţa însăşi şi urmărind să vedem ceea ce îi este pro¬ 
priu, ea ni se vădeşte a fi darul destinai al prezenţei, 

pe calea oferirii de timp. Darul ajungerii-la-prezenţă 
se află în proprietatea revelării propriului. Fiinţa dis¬ 
pare cu totul în Ereignis, în evenimentul revelării 
propriului. In expresia „fiinţa ca eveniment al propriu¬ 
lui", „ca“-ul vrea să spună acum: fiinţa, adică fap- 
tul-de-a-lăsa-să-ajungă-la-prezenţă, este destinată 
prin revelarea propriului, timpul este oferit prin re¬ 
velarea propriului. Timpul şi fiinţa îşi revelează ceea 
ce le este propriu în cuprinsul evenimentului revelă¬ 
rii propriului. Dar acesta însuşi ? Se mai poate spune 
şi altceva despre el ? 

Pe calea străbătută până în clipa de faţă, am gân¬ 
dit mai mult decât am reuşit să spunem în chip expli¬ 
cit, şi anume că din „a da“, înţeles ca destinare, face 
parte şi reţinerea-în-sine ( Ansichhalten ). La fel, că în 
oferirea a ceea-ce-a-fost şi a venirii viitorului sunt im¬ 
plicate oprirea celui dintâi de a redeveni prezent şi stă¬ 
vilirea venirii în prezent a celui de al doilea. Termenii 
pe care tocmai i-am amintit - reţinerea-în-sine, opri¬ 
rea şi stăvilirea - ne indică faptul că e vorba de o sus¬ 
tragere de sine a acestora, mai exact spus de una şi 
aceeaşi sustragere ( Entzug ). Insă în măsura în care, 
prin ea, modurile distincte ale lui „a da“ - destinarea 
şi oferirea — ajung să rezide în revelarea propriului, 
atunci trebuie, în chip necesar, ca sustragerea să con¬ 
stituie o caracteristică esenţială a lui Ereignis , a eve¬ 
nimentului revelării propriului. Conferinţa de faţă nu 
îşi mai poate propune însă discutarea acestui lucru. 

(Ne vom referi foarte pe scurt la ceea ce constituie 
caracteristica esenţială a lui Ereignis, însă o vom face 
într-un mod incomplet, în limitele conferinţei de faţă. 

în cazul destinului fiinţei, destinarea a fost ca¬ 
racterizată ca un „a da“ în cazul căruia ceea ce 

destinează se menţine în sine însuşi şi, prin această men- 
ţinere-în-sine, se sustrage scoaterii din ascundere. 

în timpul autentic şi în deschiderea sa de spa- 
ţiu-timp am văzut că are loc oferirea a ceea-ce-a-fost, 
adică a ceea-ce-nu-mai-e-prezent, şi totodată oprirea 
acestuia de a redeveni un prezent. în oferirea viito¬ 
rului, deci în oferirea a ceea-ce-nu-e-încă-prezent, am 
văzut că are loc totodată stăvilirea acestui viitor în ve¬ 
nirea sa către prezent. Oprirea şi stăvilirea, vedem 
acum, prezintă aceeaşi trăsătură precum reţinerea-în- 
sine din sfera destinării: sustragerea-de-sine. 

Dacă destinul fiinţei rezidă în oferirea timpului, iar 
timpul, împreună cu fiinţa, rezidă laolaltă în evenimen¬ 
tul revelării propriului, se vădeşte atunci că trăsătura 
caracteristică a revelării propriului este tocmai aceas¬ 
ta: ceea ce îi este propriu în cel mai înalt grad se sus¬ 
trage unei neîngrădite scoateri din ascundere. Lucru 
care, gândit din perspectiva revelării propriului, în¬ 
seamnă: ea se sustrage pe sine, în sensul indicat mai 
sus, în ceea ce ea are propriu ( enteignet ). Din Ereig- 
nis ca atare, din evenimentul revelării propriului, face 
parte o Enteignis, adică o sustragere de sine a propriu¬ 
lui. Prin ea, evenimentul revelării propriului nu se dă 
cu totul pe sine, ci îşi păstrează în proprietatea sa ceea 
ce îi este propriu. 

Dacă medităm asupra celor spuse până acum, în aşa 
fel în cât ele să ne apară suficient de clar, vom putea 
descoperi o altă caracteristică esenţială a lui Ereignis. 
In fiinţă, înţeleasă ca ajungere-la-prezenţă, se face cu¬ 
noscută şi se atestă o adresare îndreptată către noi 
oamenii, care face ca, o dată percepută şi consimţi¬ 
tă, noi să dobândim ceea ce ne distinge ca fiinţe umane. 
A consimţi acestei adresări venite dinspre ajunge- 
rea-la-prezenţă înseamnă însă a te situa ferm în do¬ 
meniul oferirii prin care timpul autentic, cu cele patru 

dimensiuni ale sale, a ajuns de la bun început până 
la noi. 

în măsura în care fiinţa şi timpul sunt „date“ doar 
prin revelarea propriului, caracteristic pentru aceas¬ 
ta este faptul că îl aduce pe om - cel care percepe fi¬ 
inţa, situându-se ferm în timpul autentic - în propriul 
său. Astfel adus în propriul său, omul aparţine eve¬ 
nimentului revelării propriului. 

Această apartenenţă se realizează prin conferirea 
de propriu ( Vereignung ), care este apanajul lui Ereig- 
nis, al evenimentului revelării propriului. Prin ea, omul 
ajunge să fie cu totul implicat în evenimentul revelă¬ 
rii propriului. Ceea ce înseamnă că noi nu putem nici¬ 
când să ni-1 reprezentăm pe acesta din urmă, privindu-1 
în chip detaşat ca pe ceva aflat în faţa noastră, şi nici 
ca pe ceva atotcuprinzător. Din acest motiv, o gân¬ 
dire care caută să obţină reprezentări şi care caută 
întemeieri, precum şi o rostire care produce doar 
enunţuri nu corespund deloc evenimentului revelării 
propriului.) 

în măsura în care atât timpul, cât şi fiinţa nu pot 
fi gândite decât ca daruri venite dinspre evenimentul 
revelării propriului şi doar pornind de la acesta, rela¬ 
ţia spaţiului cu evenimentul revelării propriului tre¬ 
buie şi ea, în mod corespunzător, să ajungă să fie 
gândită. Insă desigur că nu putem reuşi să facem aceas¬ 
ta cum se cuvine decât după ce am surprins, mai în¬ 
tâi, faptul că spaţiul îşi are provenienţa în „loc“ şi după 
ce am gândit în chip satisfăcător ceea ce îi este pro¬ 
priu acestuia. ( cf. Bauen, Wobnen, Denkeri , 1951 în 
Vortrdge und Aufsatze, 1954, p. 145 şi urm.). 


Cf. trad. rom., Construire, locuire, gândire, în volumul 
Originea operei de artă, Humanitas, Bucureşti, 1995,p. 184şiurm. 

încercarea din Fiinţă şi timp , § 70, de a explica spa- 
ţialitatca Dasein- ului pornind de la temporalitate nu 
se susţine. 

Ce-i drept, acum, după ce privirea noastră a stră¬ 
bătut fiinţa însăşi şi timpul însuşi şi după ce a pătruns 
în direcţia destinului fiinţei şi a oferirii deschiderii de 
spaţiu-timp, a devenit cu putinţă să vedem ce anume 
vrea să spună Ereignis, „evenimentul revelării propriu¬ 
lui". însă, la capătul acestui întreg drum, am ajuns noi 
oare la altceva decât la o simplă plăsmuire a gândirii ? 
Suspiciunea care ne încearcă în această privinţă tră¬ 
dează, în fondul ei, faptul că pe Ereignis îl înţelegem 
ca fiind totuşi ceva ce „este". însă trebuie spus: eve¬ 
nimentul revelării propriului nici nu „ este ", nici nu „ este 
dat“. Amândouă aceste enunţuri dau o imagine falsă 
despre starea de lucruri în discuţie; e ca şi cum am spu¬ 
ne despre izvor că izvorăşte din râu. 

Ce rămâne atunci de spus? Doar atât: evenimen¬ 
tul revelării propriului revelează propriul. Prin asta, 
noi nu facem decât să spunem acelaşi lucru despre un 
acelaşi lucru, pornind chiar de la el ca acelaşi. în apa- 
[25] renţă, propoziţia de mai sus nu spune nimic. Şi nici 
nu va spune nimic, atâta vreme cât o vom auzi ca pe 
o simplă propoziţie, lăsând în seama logicii să ne pre¬ 
scrie felul în care ea se cuvine auzită. Dar cum ar fi 
dacă cele spuse ar deveni un punct de sprijin perma¬ 
nent pentru gândirea noastră şi dacă, totodată, am sta 
să medităm asupra faptului că acest „acelaşi" nici mă¬ 
car nu este ceva nou, ci este ceva cât se poate de vechi 
în gândirea occidentală ? E vorba de ceva străvechi, 
aflat ascuns în cuvântul ’A- XfjQeta, ceva care determi¬ 
nă dintru început toate laitmotivele gândirii şi care face 
auzită din sine o obligativitate ce se aplică oricărei gân- 

dirii, presupunând că aceasta se supune imperativu¬ 
lui a ceea ce trebuie gândit. 

Străbătând cu privirea timpul autentic, ceea ce am 
urmărit să facem a fost să gândim fiinţa în ceea ce îi 
este propriu - pornind de la evenimentul revelării pro¬ 
priului - fără a face recurs la relaţia ei cu fiinţarea. 

A gândi fiinţa fără fiinţare înseamnă: a o gândi fără 
recurs la metafizică. Trebuie spus, însă, că şi acolo 
unde intenţia este de a depăşi metafizica, tot se mai 
face recurs la metafizică. Iată de ce trebuie să lăsăm 
metafizica în seama ei înseşi, renunţând la gândul de 
a o depăşi. 

Dacă e nevoie de o depăşire, atunci ea trebuie să 
aibă loc în perimetrul acelei gândiri care se implică pro- 
priu-zis în evenimentul revelării propriului, tocmai 
pentru a-1 rosti pe acesta însuşi despre el însuşi, por¬ 
nind de la el însuşi. 

E vorba de a depăşi permanent obstacolele care, 
foarte lesne, fac o astfel de rostire insuficientă. 

Un obstacol de acest gen rămâne, de asemenea, şi 
rostirea lui Ereignis, a evenimentului revelării pro¬ 
priului, în maniera unei conferinţe. Căci ea nu a făcut 
altceva decât să vorbească în enunţuri. 

Au fost indicate, pentru început, câteva chestiuni 
ce puteau servi la o mai bună înţelegere a conferinţei 
şi astfel la pregătirea seminarului, schiţând totodată 
intenţia lui. Au fost astfel atinse, încă de acum, câte¬ 
va dintre întrebările şi temele care, pe parcursul şe¬ 
dinţelor ulterioare, fie au ajuns să fie discutate în chip 
explicit, fie au stat în fundal, determinând cele discu¬ 
tate în cadrul seminarului. 

Acest seminar a reprezentat un experiment, şi 
aceasta datorită specificului pe care-1 au lucrurile dis¬ 
cutate aici. El se deosebeşte esenţial de seminariile de 
exerciţii pe care Heidegger le-a ţinut pe parcursul ac¬ 
tivităţii sale profesorale — iar această deosebire, expri¬ 
mată destul de superficial, se arată în faptul că la baza 
lui nu mai stă un text al metafizicii, ci unul al lui Hei¬ 
degger însuşi. încercarea de a comenta cele spuse în 
cadrul conferinţei s-a dovedit a fi o cutezanţă şi mai 
mare decât conferinţa însăşi. în ce o priveşte pe aceas¬ 
ta, cutezanţa ei constă în aceea că vorbeşte în propo¬ 
ziţii enunţiative despre ceva căruia acest mod de rostire 
îi este în mod fundamental neadecvat. Pe de altă par¬ 
te, trebuie să ţinem seama de faptul că nu e vorba, aco¬ 
lo, de simple enunţuri, ci de efortul de a da un răspuns 
- pregătit prin întrebări - care încearcă să se adecve¬ 
ze stării de lucruri discutate; toate acestea - enunţuri, 


[ 27 ] 

întrebări şi răspunsuri - au ca premisă o experienţă 
a lucrului însuşi. 

Seminarul a avut aşadar un caracter experimental, 
în două privinţe: mai întâi, a încercat să se refere, în 
maniera indicării, la un lucru care, din sine, se refuză 
rostirii enunţiative şi comunicării; pe de altă parte, a 
trebuit să încerce, pornind de la o anumită experien¬ 
ţă, să-i pregătească pe participanţii la seminar pentru 
a face ei înşişi experienţa care stă la temeiul celor spu¬ 
se în conferinţă, şi care este experienţa a ceva ce nu 
poate fi adus la lumină în mod direct. E vorba, aşa¬ 
dar, de încercarea de a vorbi despre ceva ce nu poate 
fi transmis prin cunoştinţe şi nici doar prin întrebări, 
ceva a cărui experienţă trebuie, dimpotrivă, făcută ca 
atare. încercarea de a vorbi despre acest ceva s-a fă¬ 
cut tocmai pentru a pregăti experienţa amintită, iar 
„cutezanţa" de care a dat dovadă seminarul tocmai în 
aceasta a constat. 

Din această perspectivă, intenţia seminarului a fost 
determinată astfel: să procure o privire de ansamblu 
asupra conferinţei, să facă vizibil obiectivul ei funda¬ 
mental, precum şi să discute legătura dintre conferinţă 
şi gândirea lui Heidegger în general. în plus, semina¬ 
rul şi-a luat ca sarcină să clarifice starea filozofiei în 
epoca actuală, aşadar într-o epocă în care, pe de o par¬ 
te, gândirea lui Heidegger ec-sistă, dar care, pe de altă 
parte, se caracterizează prin dispariţia filozofiei. 
Considerată în sine însăşi, această dispariţie se arată 
sub diferite chipuri. Dacă prin filozofie înţelegem „me¬ 
tafizică", atunci dispariţia filozofiei se face cunoscu¬ 
tă prin faptul că miza gândirii nu mai este cea specific 
metafizică - deşi metafizica însăşi va continua pro¬ 
babil să subziste. Devin vizibile, deja, anumite fe¬ 
nomene ce vin să înlocuiască filozofia, precum şi 

anumite posibilităţi de a o ocoli: pe de o parte, sim¬ 
pla interpretare a textelor din filozofia tradiţională, in¬ 
terpretare care nu face decât să prelucreze la nesfârşit 
acelaşi conţinut metafizic; pe de altă parte, filozofia 
e împinsă tot mai mult în sfera logicii (a logicismu- 
lui), a psihologiei şi sociologiei, pe scurt spus în sfe¬ 
ra antropologiei. 

In cadrul acestui seminar, cunoaşterea în detaliu a 
istoriei metafizicii a trebuit să fie presupusă, deoa¬ 
rece nu se puteau face referiri explicite la anumite 
contexte istorice şi la anumite poziţii metafizice par¬ 
ticulare. O excepţie a constituit-o gândirea lui Hegel, 
la care s-a făcut în chip expres referire, iar asta din pri¬ 
cina unui fapt destul de straniu: gândirea lui Heideg- 
ger a fost comparată mereu, şi în moduri dintre cele 
mai diverse, cu aceea a lui Hegel. Deşi Hegel este, în- 
tr-un fel, mai îndepărtat de obiectivul lui Heidegger 
decât orice alt metafizician, există aparenţa unei iden¬ 
tităţi între cei doi şi astfel devine aproape imperi- [ 29 ] 
oasă compararea lor. Dar până unde poate merge 
comparaţia ? Ce înseamnă desfăşurarea speculativă a 
fiinţei (qua „obiect") întru fiinţă (qua „concept")? 
Cum subzistă aici „fiinţa" înţeleasă ca „prezenţă" ? De 
ce fiinţei îi corespunde „gândul" ca dialectică specu¬ 
lativă ? Aşa se face că, pentru clarificarea drumului pro¬ 
priu urmat de Heidegger şi pentru înţelegerea gândirii 
lui, e necesară o delimitare faţă de Hegel şi de expli¬ 
carea pe care acesta o dă „fiinţei"; printr-o asemenea 
delimitare nu doar negăm pur şi simplu asemănarea 
dintre cei doi, ci căutăm să elucidăm motivul pentru 
care cei doi par asemănători. 

După aceste prime observaţii cu privire la seminar 
- cu privire la specificul său, la intenţia sa şi la nece¬ 
sitatea de a lua ca premisă cunoaşterea metafizicii -, 
a fost abordată conferinţa însăşi. 

A fost făcută o caracterizare a traseului pe care 
conferinţa îl urmează, în scopul de a face vizibil lo¬ 
cul pe care ea îl ocupă în ansamblul strădaniilor lui 
Heidegger. 

Conferinţa intitulată Timp şi fiinţă pune, pentru în¬ 
ceput, întrebarea privitoare la ce anume este propriu 
fiinţei, întrebându-se apoi ce anume este propriu tim¬ 
pului. S-a putut vedea, cu această ocazie, că atât de¬ 
spre fiinţă, cât şi despre timp nu se poate spune că sunt. 
în acest fel s-a făcut trecerea către Esgibt, către „«ceva » 
dă“. Acest „« ceva » dă“ este lămurit mai întâi pe li¬ 
nia lui „a da“, iar apoi din perspectiva acelui „ceva“ 
care „dă“. Acesta din urmă e interpretat ca Ereignis, 
eveniment al revelării propriului. Pe scurt spus: con¬ 
ferinţa porneşte de la „fiinţă şi timp“, trece la ceea ce 
e propriu „timpului şi fiinţei" şi apoi către acel „ceva" 
care „dă“, iar de la acesta la Ereignis, evenimentul re¬ 
velării propriului. 

Cu precauţia de rigoare, s-ar putea spune că aceas¬ 
tă conferinţă repetă mişcarea internă şi transformarea 
gândirii heideggeriene de la Fiinţă şi timp la rostirea 
de mai târziu a lui Ereignis. Ce anume se petrece prin 
această mişcare ? Cum arată transformarea ce survi¬ 
ne în gândirea lui Heidegger, transformare care face 
ca interogarea şi efortul de a da un răspuns să capete 
alte dimensiuni ? 

Fiinţă şi timp este încercarea dea interpreta fiinţa 
în direcţia orizontului transcendental care este tim¬ 
pul. Ce înseamnă, în acest caz, „transcendental" ? Nu 
e vorba de obiectualitatea obiectului experienţei, ca 
obiect constituit în conştiinţă, ci de acel domeniu al 
proiectării fiinţei în interiorul căruia fiinţa ca ajunge- 
re-la-prezenţă, privită dinspre deschiderea-luminatoare 
pe care o reprezintă faptul-de-a-fi-aici-ca-loc-de-des- 
[ 30 ] chidere ( Da-sein ), capătă o determinare. In conferin- 

ţa Timp şi fiinţă, problema sensului negândit până 
acum al timpului, pe care îl implică fiinţa ca ajunge- 
re-la-prezenţă, este readusă într-un context mai ori¬ 
ginar. A vorbi aici despre ceva „mai originar" poate 
da naştere lesne la neînţelegeri. însă, chiar dacă pen¬ 
tru început vom omite să precizăm cum anume tre¬ 
buie înţeles „mai originarul" - iar asta înseamnă cum 
nu trebuie el înţeles - rămâne totuşi un fapt stabilit 
acela că gândirea - atâtîn conferinţa însăşi, cât şi de-a 
lungul întregului parcurs heideggerian - are caracte¬ 
rul unui regres. Ea face un pas înapoi. Trebuie remar¬ 
cată ambiguitatea termenului, care cere să discutăm 
încotro duce regresul amintit şi cum anume trebuie 
înţeles acel „înapoi" de care vorbim aici. 

însă atunci se pune întrebarea dacă regresul, care 
constituie dinamica acestei gândiri, are legătură cu fap¬ 
tul că evenimentul revelării propriului nu este doar des¬ 
tinare, ci, ca destinare, el este mai degrabă sustragere. 

Se arată oare caracterul de sustragere deja în pro¬ 
blematica din Fiinţă şi timp ? Pentru a vedea aceasta, 
trebuie să ne referim la intenţia propriu-zisă a lucră¬ 
rii, adică la semnificaţia pe care o are timpul în cadrul 
întrebării privitoare la sensul fiinţei. Timpul - cel care, 
în Fiinţă şi timp , e numit „sens al fiinţei" - nu con¬ 
stituie acolo un răspuns, nu este locul în care, o dată 
ajunsă, interogarea să se oprească, ci stă el însuşi ca 
nume al unei întrebări. Numele „timp" este numele 
preliminar pentru ceea ce, mai târziu, a fost numit 
„adevăr al fiinţei". 

Interpretarea timpului ţinteşte, mai întâi, către evi¬ 
denţierea caracterului de temporalizare a temporali- 
tăţii Dasein- ului, către evidenţierea ecstaticului, care, 
în sine, - fără ca acest lucru să fie spus explicit în par¬ 
tea publicată din Fiinţă şi timp ( cf . SZ § 28) - conţine 

deja o referire la adevăr, la deschiderea-luminatoare 
(Lichtung ), la starea de neascundere a fiinţei ca fiinţă. 
Deja în Fiinţă şi timp, aşadar - deşi acolo interpreta¬ 
rea timpului e limitată la temporalitatea Dasein-\A\T\ 
şi nu se vorbeşte despre caracterul temporal al fiinţei 
(în vreme ce, dimpotrivă, în conferinţa Timp şi fiinţă, 
rolul fiinţei umane pentru deschiderea-luminatoare a 
fiinţei eîn mod intenţionat lăsat la o parte) - timpul 
este scos de la bun început din sfera înţelegerii obiş- 
[31] nuite şi, prin referirea la d^Geia şi la ajungerea-la-pre- 
zenţă, capătă un sens nou. 

Trebuie, prin urmare - atât în ce priveşte confe¬ 
rinţa Timp şi fiinţă, unde lucrul acesta e realizat în mod 
explicit, cât şi în ce priveşte Fiinţă şi timp, unde ţine 
mai degrabă de mişcarea interioară a cărţii şi de in¬ 
tenţia ei neexprimată - să evităm să folosim terme¬ 
nul „timp“ în semnificaţia restrânsă pe care el o poate 
avea şi pe care, într-o primă instanţă, chiar o are. 
Timpul este gândit, deja în Fiinţă şi timp, în relaţie 
cu dA.p9eia (careînseamnă „stare de neascundere") 
şi pornind de la grecescul odaia (care înseamnă „pre¬ 
zenţă"). 

Dacă aşa stau lucrurile în privinţa timpului - con¬ 
siderat ca orizont transcendental al fiinţei -, cum poa¬ 
te fi atunci caracterizată experienţa ce stă la baza 
abordării din Fiinţă şi timp, experienţă care totodată 
călăuzeşte această abordare ? Se poate oare atesta, deja 
acolo, un caracter de sustragere ? Experienţa care în¬ 
cearcă să ajungă la expresie pentru prima oară în Fi¬ 
inţă şi timp şi care, dat fiind că problematica e acolo 
una transcendentală, trebuie într-un fel să vorbească 
încă limba metafizicii, este aceea că fiinţa fiinţării a fost 
ce-i drept gândită şi adusă la concept în întreaga me¬ 
tafizică, făcându-se astfel vizibil şi adevărul fiinţării, 

dar că, în toate manifestările fiinţei, adevărul ei nu a 
ajuns niciodată să fie exprimat ca atare, ci a fost tot 
timpul uitat. Experienţa fundamentală pe care o face 
Fiinţă şi timp este, prin urmare, aceea a uitării fiinţei. 
Insă uitarea e luată aici în sensul grecesc: acela de sta- 
re-de-ascundere şi de ascundere-de-sine. 

Uitarea fiinţei, care se aratăîn aceea că adevărul fi¬ 
inţei nu ajunge să fie gândit, poate fi cu uşurinţă răs¬ 
tălmăcită şi interpretată ca o omisiune a gândirii de 
până acum, în orice caz ca ceva căruia 1 s-ar pune ca¬ 
păt prin întrebarea - preluată şi elaborată în chip ex¬ 
plicit - privitoare la fiinţă, adică la adevărul fiinţei. S-ar 
putea crede că gândirea lui Heidegger - iar Fiinţă şi 
timp oferă motive pentru o astfel de înţelegere - vine 
să pună la dispoziţie şi să facă accesibil fundamentul 
pe care stătea, ca pe un temei ce îi era inaccesibil, în¬ 
treaga metafizică, suprimând şi anihilând în felul aces¬ 
ta uitarea de până acum a fiinţei. Şi totuşi, pentru a 
avea o înţelegere corectă, e important să ne dăm sea¬ 
ma de faptul că ceea ce nu a ajuns să fie gândit nu 
reprezintă nicidecum o omisiune, ci este urmarea as- 
cunderii-de-sine a fiinţei. Ascunderea fiinţei ţine de 
deschiderea-luminatoare a fiinţei, ca privaţiune a sa. 
Uitarea fiinţei, care constituie esenţa metafizicii şi care 
de altfel a motivat abordarea din Fiinţă şi timp , ţine 
de esenţa fiinţei înseşi. Prin urmare, unei gândiri ce 
se dedică fiinţei îi revine sarcina de a gândi fiinţa ca 
una căreia uitarea îi aparţine în mod esenţial. 

Gândirea care începe cu Fiinţă şi timp este aşadar, 
pe de o parte, o trezire din uitarea fiinţei - iar trezi¬ 
rea trebuie înţeleasă aici ca rememorare a ceva ce n-a 
fost încă niciodată gândit - însă, pe de altă parte, fiind 
o astfel de trezire, ea nu vine să suprime uitarea fiin¬ 
ţei, ci să-şi afle un loc în chiar interiorul ei, rămânând 

ferm situată acolo. Trezirea ( Erwachen ) din uitarea 
fiinţei este astfel o trezire a lucidităţii ( Entwachen ) 
în faţa evenimentului revelării propriului. Abia prin 
gândirea fiinţei înseşi, a evenimentului revelării pro¬ 
priului, uitarea fiinţei ajunge să poată fi experimen¬ 
tată ca atare. 

S-a spus în mai multe privinţe despre această gân¬ 
dire că are caracterul unui „pas înapoi". Lucrul aces¬ 
ta e înţeles în primă instanţă ca îndepărtare de ceva şi 
ca îndreptare către altceva. Gândirea lui Heidegger ar 
fi atunci o mişcare de îndepărtare faţă de starea de ma¬ 
nifestare a fiinţării şi de îndreptare către starea de 
manifestare ca atare, care rămâne ascunsă în fiinţarea 
devenită manifestă. Insă prin expresia „pas înapoi" este 
gândit şi altceva. Pasul înapoi e unul care se retrage 
şi ia distanţă în faţa a ceea ce abia urmează să vină. A lua 
distanţă echivalează cu o dez-depărtare ( Ent-Femung ), 
cu eliberarea posibilităţii de a te apropia de lucrul care 
trebuie gândit. 

O dată făcut pasul înapoi, starea de manifestare ca 
atare se întrevede a fi lucrul ce trebuie gândit. însă în 
ce direcţie ne trimite ea - sau, dacă ne gândim la amin¬ 
titul pas înapoi, încotro ne duce el ? Acest „încotro" 
nu poate fi stabilit. Abia când facem pasul înapoi el 

Cuvântul Entwachen este un sinonim perfect al lui 
Erwachen dar, în limba germană actuală, el nu mai e folosit. 
Dicţionarul Grimm atestă sinonimia dintre cele două cuvinte, care 
funcţionează desigur şi aici. Numai că Heidegger, punând cei doi 
termeni faţă în faţă, priveşte „trezirea" aceasta din perspective 
diferite (ca „trezire din uitarea fiinţei" şi ca „trezire în faţa eveni¬ 
mentului revelării propriului"); de aceea am optat să marcăm 
printr-un adaos, în cazul acestui termen inedit, semnificaţia ce 
se face auzită în radical: wach („treaz, lucid"). Vom spune ast¬ 
fel, pentru Entwachen in das Ereignis, „trezirea lucidităţii în faţa 
evenimentului revelării propriului". 

capătă o determinare, ceea ce înseamnă, însă, că se naş¬ 
te prin corespondenţa cu acel ceva care ajunge să se 
întrevadă prin împlinirea pasului înapoi. 

Cu privire la nedeterminarea acestui „încotro", a 
direcţiei în care este făcut pasul înapoi, apare o difi¬ 
cultate majoră. Oare această nedeterminare există doar [33] 
în planul cunoaşterii, în aşa fel încât s-ar putea spu¬ 
ne că locul în care ceva ajunge să se întrevadă pri¬ 
meşte în sine o determinare, dar că ea rămâne ascunsă 
cunoaşterii ? Dacă, dimpotrivă, această nedetermina¬ 
re nu există doar în planul cunoaşterii, ci are legătu¬ 
ră cu însuşi felul de a fi al acestui „încotro", atunci se 
pune întrebarea cum anume poate fi ea gândită, de vre¬ 
me ce nu are legătură cu puţinul pe care îl reprezin¬ 
tă posibilităţile noastre de cunoaştere. 

In măsura în care discuţiile din cadrul seminaru¬ 
lui au ajuns cu adevărat la o clarificare în această pri¬ 
vinţă, se poate spune, în ciuda inadecvării expresiilor 
folosite: e clar că există un loc al acelui „încotro", însă 
cunoaşterii îi rămâne încă ascuns felul în care este lo¬ 
cul acesta. La fel, trebuie să rămână indecis dacă fe¬ 
lul de a fi al acestui loc este ceva deja stabilit (dar că 
iese din sfera cunoaşterii), sau dacă el va rezulta abia 
prin împlinirea pasului înapoi, adică o dată cu amin¬ 
tita trezire a lucidităţii în faţa evenimentului revelă¬ 
rii propriului. 

S-a făcut, încă o dată, încercarea de a caracteriza 
intenţia fundamentală şi dinamica interioară a confe¬ 
rinţei, ceea ce a condus iarăşi la o meditaţie asupra lu¬ 
crării Fiinţă şi timp. 

Privit dinspre gândirea de factură metafizică, între¬ 
gul traseu pe care conferinţa îl străbate - în speţă de¬ 
terminarea fiinţei pornind de la evenimentul revelării 

propriului - ar putea fi interpretat ca întoarcere la te¬ 
mei, la origine. Relaţia dintre evenimentul revelării 
propriului şi fiinţă ar fi atunci echivalentă cu relaţia 
dintre apriori şi aposteriori, unde prin apriori nu tre¬ 
buie să înţelegem doar apriori-ul pe care îl întâlnim 
peste tot în filozofia modernă, care este unul al cunoaş¬ 
terii şi pentru cunoaştere. Prin urmare, ar fi vorba de 
o relaţie de întemeiere care, privită din perspectivă he¬ 
geliană, ar putea fi determinată mai curând ca recu¬ 
perare şi conservare a fiinţei în interiorul lui Ereignis, 
evenimentul revelării propriului. 

Această interpretare e foarte la îndemână şi e fa¬ 
vorizată totodată de titulatura de „ontologie fun¬ 
damentală", care a fost folosită pentru a caracteriza 
intenţia lucrării Fiinţă şi timp şi tipul ci de demers - 
o titulatură abandonată însă imediat după aceea, toc¬ 
mai pentru a preîntâmpina o astfel de neînţelegere. Lu¬ 
crul decisiv de care trebuie să ţinem seama aici este 
raportul dintre ontologia fundamentală şi acea unică 
întrebare pregătită în Fiinţă şi timp - întrebarea pri¬ 
vitoare la sensul fiinţei. Potrivit lucrării Fiinţă şi timp , 
ontologia fundamentală este analitică ontologică a Da- 
sein-uiui. „De aceea, ontologia fundamentală, singu¬ 
ra din care pot lua naştere toate celelalte ontologii, 
trebuie căutată în analitica existenţială a Dasein-ului“ 
(Fiinţă şi timp, p. 13). Potrivit acestei afirmaţii, on¬ 
tologia fundamentală ar constitui fundamentul pen¬ 
tru ontologia însăşi, care lipseşte încă, dar care trebuie 
construită pe acest fundament. Dar, cum aici este vor¬ 
ba de întrebarea privitoare la sensul fiinţei, însă sen¬ 
sul acesta este unul proiectat prin proiectul ce survine 
în înţelegere şi ca înţelegere, iar înţelegerea fiinţei con¬ 
stituie trăsătura fundamentală a Dasein-\Am, se poate 
spune atunci că elaborarea orizontului de înţelegere al 

Dasein- ului reprezintă condiţia elaborării oricărei on¬ 
tologii care, după cum se pare, nu poate fi construită 
decât pe baza ontologiei fundamentale a Dasein- ului. 

In consecinţă, s-ar putea spune că relaţia dintre on¬ 
tologia fundamentală şi elucidarea sensului fiinţei - 
care urma să fie realizată în a doua parte a lucrării, ce 
n-a mai fost publicată - ar fi oarecum analogă relaţiei 
dintre teologia fundamentală şi teologia sistematică. 

Lucrurile nu stau însă aşa, deşi nu poate fi negat 
faptul că Fiinţă şi timp se exprimă destul de neclar în 
această privinţă. Fiinţă şi timp se află mai degrabă „în 
mers“, căutând să ajungă, o dată cu interpretarea fi¬ 
inţei ca temporalitate - trecând prin temporalitatea 
Dasein- ului - la un concept de timp, adică la acel 
„propriu" al timpului din care provine şi ajunge să fie 
dată „fiinţa" ca ajungere-la-prezenţă. Asta echivalea¬ 
ză însă cu a spune că fundamentalul pe care îl are în 
vedere ontologia fundamentală nu suportă nici o con¬ 
strucţie deasupra sa. în loc de asta urma ca, după ce 
sensul fiinţei ar fi fost dezvăluit, să fie reluată la un 
nivel mai originar şi într-o cu totul altă manieră în¬ 
treaga analitică a Dasein-u\m. 

Prin urmare, deoarece fundamentul pe care îl avea 
în vedere ontologia fundamentală nu este un funda¬ 
ment pe care s-ar putea construi - ceea ce înseamnă 
că nu este un fundamentam inconcussum, ci mai de¬ 
grabă un fundamentum concussum - şi deoarece ti¬ 
pul de abordare din Fiinţă şi timp presupune reluarea 
analiticii Dasein- ului - însă cuvântul „fundament" 
vine în contradicţie cu caracterul provizoriu al anali¬ 
ticii -, tocmai din acest motiv a fost abandonată ti¬ 
tulatura de „ontologie fundamentală". 

La sfârşitul primei şedinţe au fost discutate câteva 
pasaje dificile, esenţiale pentru înţelegerea conferinţei. [35] 

Paragraful de la sfârşitul părţii introductive (cf. p. [2]) 
ridică unele dificultăţi. 

In primul rând, propoziţia „încercarea de a gândi 
fiinţa fără fiinţare a devenit necesară deoarece altmin¬ 
teri, îmi pare, nu mai există nici o altă posibilitate de 
a aduce în perimetrul privirii fiinţa a ceea ce este as¬ 
tăzi pe tot cuprinsul globului pământesc" conţine o 
masivă contradicţie. Nu s-a insistat în direcţia eluci¬ 
dării necesităţii şi posibilităţii acestei contradicţii, ci 
s-a arătat doar că ea are legătură cu ambiguitatea pe 
care o aduce cu sine Ge-stell', cel avut în vedere prin 
expresia „fiinţa a ceea ce este astăzi pe tot cuprinsul 
globului pământesc". Ge-stell, înţeles ca fenomen pre¬ 
cursor al evenimentului revelării propriului face, la 
rândul lui, necesară încercarea de faţă. Prin urmare, 
încercarea făcută aici nu e motivată în fond de nece¬ 
sitatea de a înţelege cele ce sunt în ziua de azi, chiar 
dacă textul poate da într-o primă instanţă această im¬ 
presie. 

S-a pus apoi întrebarea dacă sintagma „fiinţa a ceea 
ce este astăzi pe tot cuprinsul globului pământesc" nu 

Ge-stell este un alt binecunoscut termen intraductibil din 
filozofia târzie a lui Heideggcr, prin care aceasta încearcă să sur¬ 
prindă esenţa tehnicii moderne. Radicalul -stell trimite la verbul 
stellen, „a punc“, înţeles ca un „a constrânge" sau „a supune 
comenzii" ( bestellen ). Cuvântul Ge-stell numeşte aşadar totali¬ 
tatea modurilor de a dispune, în lumea tehnicii moderne, de 
fiinţare (înţeleasă prin excelenţă ca ceva disponibil). Pentru 
lămuriri asupra contextului semantic al acestui cuvânt trimitem 
la nota de traducere ce însoţeşte studiul întrebarea privitoare la 
tehnică (în: Martin Heiuegger, Originea operei de artă , trad. 
de Thomas Kleininger şi Gabriel Liiceanu, ediţia a Il-a, 
Humanitas, Bucureşti, 1995, pp. 167-168). Cf., de asemenea, 
Walter BlEMEL, Heideggcr , trad. de Thomas Kleininger, actuali¬ 
zată de Cătălin Cioabă, Humanitas, Bucureşti, 2006, pp. 176-188 
din capitolul Aletheia şi esenţa tehnicii). 

aduce cumva cu sine o îngustare a universalităţii pro¬ 
blemei fiinţei, prin aplicarea ei la mica planetă, la mi¬ 
nusculul grăunte de nisip numit Pământ; la fel, dacă 
nu cumva această îngustare provine dintr-un interes 
mai degrabă antropologic. Nu s-a discutat în detaliu 
această problemă şi nu s-a clarificat în ce fel aminti¬ 
tul Gestell, care constituie esenţa tehnicii moderne - 
deci esenţa a ceva care, după câte ştim, e de întâlnit 
doar pe Pământ -, poate sta ca denumire pentru fi¬ 
inţa universală. 

Imediat după aceea a fost discutată sintagma „a 
gândi fiinţa fără fiinţare" care, ca şi expresia de la pa¬ 
gina [25] - „fără a face recurs la relaţia ei cu fiinţa¬ 
rea" -, reprezintă varianta prescurtată a propoziţiei: 

„a gândi fiinţa fără a face recurs la fiinţare, adică fără 
a căuta acolo o întemeiere a ei" 7 Prin urmare, „a gândi 
fiinţa fără fiinţare" nu vrea să spună că, pentru fiin¬ 
ţă, relaţia cu fiinţarea ar fi neesenţială şi că ar trebui 
să facem abstracţie de ea; sintagma amintită vrea să 
spună mai degrabă că fiinţa nu trebuie gândită în [36] 
maniera metafizicii. Dacă se vorbeşte despre înteme¬ 
ierea fiinţei pornind de la fiinţare, prin asta nu e avut 
în vedere - chiar dacă la el se face îndeosebi referire - 
doar momentul teologic al metafizicii, anume faptul 
că summum ens, în calitate de causa sui, oferă înte¬ 
meiere întregii fiinţări ca atare ( cf. Leibnizens sog. 24 
metapbysiscbe Tbesen / Aşa-numitele 24 de teze me¬ 
tafizice ale lui Leibniz, în Nietzsche voi. II, p. 454 şi 
urm.). Este vorba, aici, de tiparul metafizic în care in¬ 
tră diferenţa ontologică, care face ca fiinţa să fie gân¬ 
dită şi adusă la concept de dragul fiinţării, astfel încât, 


^ Cf. P . [ 2 ], 

fără a fi cu nimic prejudiciată în natura sa de temei, 
fiinţa ajunge să stea sub stăpânirea fiinţării. 

Primele propoziţii ale conferinţei - după partea in¬ 
troductivă - au ridicat de asemenea anumite dificul¬ 
tăţi. 

De la început se spune acolo direct: „ « Fiinţă » în¬ 
seamnă, încă de la începuturile gândirii occidental-eu- 
ropene şi până astăzi, ajungere-la-prezenţă." Ce vrea 
să spună acest enunţ ? înseamnă oare fiinţa - fieîn chip 
exclusiv, fie doar preponderent - într-o asemenea mă¬ 
sură ajungere-la-prezenţă, încât celelalte determinări 
ale sale să poată fi trecute cu vederea ? Oare determi¬ 
narea fiinţei ca ajungere-la-prezenţă - singura deter¬ 
minare pe care conferinţa o scoate în evidenţă - 
rezultă doar din intenţia conferinţei de a gândi împre¬ 
ună fiinţa şi timpul ? Sau se poate spune că ajunge- 
rea-la-prezenţă, dintre toate determinările fiinţei, 
deţine o întâietate „obiectivă", independentă de inten¬ 
ţia conferinţei ? Şi, mai cu seamă, cum trebuie înţelea¬ 
să determinarea fiinţei ca temei ? 

In toate conceptele metafizice ale fiinţei şi în toate 
determinările ei vorbeşte ajungerea-la-prezenţă, pre¬ 
zenţa. Chiar temeiul, conceput ca ceea-ce-este-de- 
ja-prezent-aici-de-faţă şi ca ceea-ce-stă-la-bază 
( Zugrunde-liegende ), chiar el trimite - dacăîl consi¬ 
derăm în el însuşi - la ideea de zăbovire, de dăinuire, 
la timp şi la prezent. Ideea de prezent şi preeminen¬ 
ţa ajungerii-la-prezenţă se fac simţite nu numai în 
determinările greceşti ale fiinţei, ci şi, de pildă, în de¬ 
terminarea kantiană a fiinţei ca „poziţie" ( Position ), 
precum şi în dialectica hegeliană, înţeleasă ca mişca¬ 
re ce are loc între teză , anti teză şi sin teză (întâlnim 


* Cf. P . [2], 

aici, aşadar, o nouă legitate) ( cf., pentru aceasta, Nietz- 
scbe II, p. 399 şi urm.; apoi Wegmarken / Repere pe 
drumul gândirii, [1967], p. 273 şi urm., în studiul Kants 
Tbese iiber das Sein / Teza lui Kant despre fiinţă). 

Reiese, în urma acestor trimiteri care le-am făcut, [ 37 ] 
că există o preeminenţă a ajungerii-la-prezenţă pe care 
o regăsim în toate determinările ce dau marca fiinţei. 
Cum anume, în ce fel este această determinare şi ce 
sens are preeminenţa ajungerii-la-prezenţă, aceste lu¬ 
cruri n-au fost încă gândite. Conferinţa Timp şi fiin¬ 
ţă nu face, prin urmare, decât să afirme că există o 
preeminenţă a ajungerii-la-prezenţă, însă aceasta din 
urmă ca atare reprezintă o întrebare şi o sarcină a gân¬ 
dirii, anume de a medita dacă există - şi în ce măsu¬ 
ră există - o preeminenţă a ajungerii-la-prezenţă. 

După propoziţia citată, paragraful întâi al confe¬ 
rinţei continuă astfel: „Din ajungerea-la-prezenţă, din 
prezenţă, vorbeşte prezentul."" Afirmaţia e plină de 
echivoc. Se poate înţelege, pe de o parte, că ajunge- 
rea-la-prezenţă este gândită, ca tip de prezenţă, pe mă¬ 
sura celui care o percepe, pe măsura acelei repraesentatio 
prin care acesta o percepe. Prezentul ar fi atunci o de¬ 
terminare secundară a ajungerii-la-prezenţă şi ar numi 
relaţia acesteia cu omul care o percepe. Pe de altă par¬ 
te, se poate înţelege - într-un mod foarte general - 
că timpul vorbeşte din ajungerea-la-prezenţă, caz în 
care rămâne de văzut în ce fel. „Ca prezenţă, fiinţa este 
determinată prin timp." Tocmai acest al doilea sens 
este avut în vedere în textul conferinţei. Insă mulţi¬ 
mea de sensuri pe care le pot avea astfel de enunţuri 
şi dificultăţile care ţin de prezentarea problemei, deci 

* Cf P . [2]. 

“ Cf P . [2], 

faptul că în primele propoziţii nu e vorba de concluzii, 
ci de o primă explorare a domeniului tematic, toate 
acestea conduc uşor la neînţelegeri, a căror înlătura¬ 
re e cu putinţă doar dacă avem permanent în vedere 
întreaga tematică a conferinţei. 

La începutul celei de-a doua ore au fost aduse com¬ 
pletări observaţiilor de ordin general cu care a debu¬ 
tat seminarul. 

a) Raportul fiinţă-gândire şi legătura lui strânsă cu 
întrebarea privitoare la fiinţă 

Deşi raportul dintre fiinţă şi gândire - sau dintre 
fiinţă şi om - nu este tratat explicit în textul confe¬ 
rinţei, trebuie să reţinem că întrebarea privitoare la fi¬ 
inţă, o dată cu fiecare pas pe care îl face, presupune 
în chip esenţial acest raport. Şi trebuie să ţinem sea¬ 
ma, aici, de rolul dublu al gândirii. Gândirea, ca una 
ce ţine în chip esenţial de starea de manifestare a fi- 
[ 38 ] inţei, este, în primă instanţă, gândirea înţeleasă ca 
trăsătură distinctivă a omului. Dacă o privim din per¬ 
spectiva lucrării Fiinţă şi timp , ea poate fi numită „gân¬ 
dire înţelegătoare “ (das verstehende Denken). Pe de 
altă parte, ea este o „gândire explicitatoare“ ( das aus- 
legende Denken), aşadar una care gândeşte relaţia din¬ 
tre fiinţă şi gândire şi, totodată, întrebarea privitoare 
la fiinţă în genere. 

Rămâne atunci de văzut dacă cea dintâi, gândirea 
în sensul de înţelegere, are putinţa să prefigureze spe¬ 
cificul gândirii explicitatoare, adică felul în care gân¬ 
direa „filozofică" se confruntă cu problema fiinţei. Şi 
rămâne de cercetat dacă explicitarea poate constitui în- 
tr-adevăr caracteristica de baza a gândirii, atunci când 
e vorba de a ne asuma cu adevărat întrebarea privi¬ 
toare la fiinţă. Ceea ce ne interesează aşadar este ca 

gândirea să se elibereze şi să se menţină deschisă pen¬ 
tru lucrul care trebuie gândit, pentru a-şi primi, por¬ 
nind de acolo, propria-i determinare. 

b) Caracterul prealabil 

Faptul că gândirea ajunge să facă popas în evenimen¬ 
tul revelării propriului, obţinându-şi pornind de la aces¬ 
ta, mai întâi de toate, propria-i determinare (lucru care 
a fost deja sugerat atunci când am vorbit despre pasul 
înapoi), se află în strânsă legătură cu un alt caracter al 
ei, hotărâtor în ceea ce priveşte punerea întrebării pri¬ 
vitoare la fiinţă. E vorba de caracterul prealabil. Intr-o 
primă instanţă, înţelegem de aici că gândirea are per¬ 
manent un caracter pregătitor . Dar există şi un sens 
mai adânc, anume că gândirea aceasta e una ce pre- 
merge, adică merge înainte - tocmai prin pasul înapoi 
pe care ea îl face. Menţionarea expresă a acestui carac¬ 
ter prealabil al gândirii nu o facem din vreo falsă mo¬ 
destie, ci ea are un sens obiectiv şi pe deplin riguros, 
legat de finitudinea gândirii şi a lucrului ce trebuie gân¬ 
dit. Cu cât pasul înapoi este făcut în chip mai adecvat, 
cu atât rostirea ce pre-merge ajunge să corespundă în 
şi mai mare măsură lucrului ce trebuie gândit. 

c) Diferitele căi către evenimentul revelării pro¬ 
priului 

Despre Ereignis, evenimentul revelării propriului, 
s-a vorbit deja în scrierile anterioare: 

Vorldufigkeit, ca substantiv, este construit pornind de la 
adjectivul vorldufig, care înseamnă „prealabil, preliminar, provi¬ 
zoriu", aşadar „pregătitor". Sensul de a doua instanţă pe care 
Heidegger va insista aici este acela de „pre-mergător", „înainte 
mergător", exprimat prin verbul voranslanfen, introdus în fraza 
imediat următoare. 

1. în Scrisoare despre umanism., unde se vorbeşte 
despre Ereignis, însă este lăsat deocamdată, în mod in¬ 
tenţionat, într-o anumită ambiguitate. 

[39] 2. Şi mai explicit se vorbeşte despre Ereignis i n cele 

patru conferinţe din 1949 aşezate sub un titlu comun: 
Einblick in das was ist / Privire care pătrunde în ceea 
ce este. Aceste conferinţe, dintre care nici una nu a fost 
încă publicată, sunt intitulate astfel: Das Ding / Lu¬ 
crul, Das Ge-stell / Com-punerea, Die Gefabr /Pe¬ 
ricolul, Die Kebre / Răsturnarea (vezi Vortrdge und 
Aufsdtze / Conferinţe şi studii, 1954, p. 163 şi urm. 
Das Ding). 

3. în conferinţa despre tehnică, care nu este doar 
o simplă variantă a conferinţei despre Ge-stell, men¬ 
ţionată mai sus. ( ibidem, p. 13 şi urm.; apoi, Opus- 
cula I, Die Tecbnik und die Kebre / Tehnica şi 
răsturnarea [1962]) 

4. Cel mai clar se vorbeşte în conferinţa despre 
identitate, Identitat und Differenz / Identitate şi di¬ 
ferenţă (1957), p. 2 şi urm. 

Menţionarea acestor pasaje s-a făcut cu scopul de 
a stimula o reflecţie asupra diversităţii căilor ce au con¬ 
dus către Ereignis, precum şi asupra strânsei legături 
care există între toate aceste căi străbătute până acum. 

Imediat după aceea, obiectul unor discuţii detalia¬ 
te l-a constituit un loc important din text (de la pa¬ 
gina [5]), care reprezintă un punct critic în parcursul 
conferinţei şi este reprezentativ pentru tipul ei de de¬ 
mers. E vorba de alineatul: „Fiinţa, cea de la care îşi 
primeşte marca ei proprie orice fiinţare ca atarc...“, 
până la „...ajungerea-la-prezenţă, adică fiinţa". 

A fost lămurită pentru început sintagma „îşi pri¬ 
meşte marca ei proprie", din propoziţia: „Fiinţa, cea 
de la care îşi primeşte marca ei proprie orice fiinţare 
ca atare..." Sintagma amintită a fost aleasă cu toată pre¬ 
cauţia, pentru a denumi felul în care fiinţarea este 
„afectată" de fiinţă. Ea se înrudeşte ca sens cu verbul 
„a arăta"" şi trimite la ideea de contur, de configura¬ 
ţie. E vorba, ca să spunem aşa, de configuraţia care îi 
este proprie fiinţării şi prin care se determină „ce anu¬ 
me" este ea ca atare. Privită în legătură cu fiinţarea, 
fiinţa este acel ceva care arată şi care face vizibil, fără 
a se arăta însă pe sine. 

In paragraful discutat se spune apoi: „Dacă o gân¬ 
dim raportând-o la cele prezente, această ajungere- 
la-prezenţă ni se arată ca fapt-de-a-lăsa-să-ajungă- 
la-prczenţă. 

Ceea ce avem de făcut însă în acest moment este 
să gândim acest fapt-de-a-lăsa-să-ajungă-la-prezenţă 
în ceea ce el are propriu, adică să vedem în ce măsu¬ 
ră este admisă ajungerea-la-prezenţă.“ 

Decisivă este aici expresia „însăîn acest moment". 

Ea separă strict ceea ce vine după ea de ceea ce era îna¬ 
inte şi semnalează introducerea a ceva nou. 

La ce anume se referă diferenţa ce devine vizibilă [40] 
o dată cu expresia „însă în acest moment" ? Este o di¬ 
ferenţă care intervine la nivelul faptului-de-a-lăsa-să-a- 
jungă-la-prezenţă, adică, mai cu seamă, la nivelul acelui 
„a lăsa" de care e vorba aici. Cele două părţi ale sin¬ 
tagmei, între care se face aici diferenţa, sunt: 

Sunt puse aici în legătură semantică verbul zeichen, care 
numeşte relaţia dintre fiinţare şi fiinţă, tradus prin sintagma „îşi 
primeşte marca ei proprie" (cf. snpra, n. trad. de la p. [5]) şi zeigen , 

„a arăta". 

1. Faptul-de-a-lăsa-să-ajungă-la-prezenţă, înţeles ca 
f a.px.-de-a.-\asa.-să-a]ungă-la-prezenţă\ e vorba, aşadar, 
de „ceea ce ajunge la prezenţă" ( das Anwesende). 

2. Faptul-de-a-lăsa-să-ajungă-la-prezenţă gândit 
(în direcţia lui Ereignis ) ca fapt-de-a-lăsa-să- ajun- 
gă-la-prezenţă. 

In primul caz, ajungerea-la-prezenţă, înţeleasă ca 
fapt-de-a-lăsa-să-ajungă-la-prezenţă, se referă la fiin¬ 
ţare, la ceea ce ajunge la prezenţă. Este avută aşadar 
în vedere diferenţa - ce stă la baza metafizicii - din¬ 
tre fiinţă şi fiinţare, precum şi raportul dintre cele 
două. „A face", adică „a lăsa" înseamnă aici, pornind 
de la sensul originar al cuvântului: „a slobozi" ( ab-las- 
sen), „a da drumul" ( weglassen ), „a lăsa deoparte" 
( weglegen ), „a lăsa să plece" ( weggehenlassen ), adi¬ 
că a elibera ceva în deschis. Ceea ce este „lăsat" să ajun¬ 
gă la prezenţă de către faptul-de-a-lăsa-să-ajungă-la- 
prezenţă devine, abia acum, ceva prezent ca atare, şi 
este astfel admis ca prezenţă în deschisul celor deo¬ 
potrivă prezente. De unde anume provine şi în ce fel 
este dat „deschisul", acest lucru nu este spus aici şi 
continuă să fie problematic. 

însă dacă gândim acum în chip expres fap- 
tul-de-a-lăsa-să-ajungă-la-prezenţă, vedem că ceea ce 
este „afectat" de acest fapt-de-a-lăsa nu mai este fiin¬ 
ţarea ajunsă la prezenţă (das Anwesende), ci însăşi 
ajungerea-la-prezenţă. Drept care vom spune, de acum 
înainte, în felul următor: „lăsarea ajungerii-la-prezen- 
ţă“ (Anwesen-Lassen). „A lăsa" înseamnă atunci: „a 
permite" (zulassen), „a da" (gehen), „a oferi" ( reichen ), 
„a destina" ( schicken), a lăsa să ajungă la locul său. 
Prin acest „a lăsa", ajungerii-la-prezenţă îi este îngă¬ 
duită ajungerea acolo unde ea îşi are locul. 

Sensul dublu al faptului-de-a-lăsa-să-ajungă-la-pre- 
zenţă, care este aici hotărâtor, rezidă prin urmare în 
„a lăsa“, şi astfel şi în ajungerea-la-prezenţă. Raportul 
dintre cele două modalităţi ale lui „a lăsa“, departaja¬ 
te una de alta prin expresia „însă în acest moment" - 
între ele existând însă o legătură - nu e uşor de înţeles. 
Formal spus, între cei doi termeni puşi aici în opoziţie 
există o relaţie de determinare: faptul-de-a-lăsa-să- 
ajungă-la-prezenţă cele ce ajung la prezenţă este posibil 
doar în măsura în care există lăsarea ajungerii-la-pre- 
zenţă. însă felul în care trebuie gândită în chip expres 
această relaţie şi felul în care diferenţa amintită tre¬ 
buie determinată - pornind de la Ereignis, evenimen¬ 
tul revelării propriului -, toate aceste lucruri au fost 
aici doar sugerate. Dificultatea principală rezidă în 
aceea că, dacă pornim de la Ereignis , devine necesar 
ca gândirea să se dispenseze de diferenţa ontologică. 
Văzută dinspre Ereignis, această relaţie ne apare acum, 
dimpotrivă, ca relaţie între lume şi lucru; într-un fel, 
ea ar putea fi concepută încă, într-o primă instanţă, 
ca relaţie între fiinţă şi fiinţare, însă atunci s-ar pier¬ 
de ceea ce îi este propriu. 

A doua zi, cea de-a treia oră de seminar a început 
cu câteva indicaţii. Dificultăţile pe care le implică au¬ 
dierea sau lectura conferinţei ţin, într-un fel, de sim¬ 
plitatea „lucrului" despre care se vorbeşte aici. De 
aceea e important, înainte de toate, să ajungem la o 
simplitate a privirii. 

Semnificaţia cuvântului „lucru", care apare frecvent 
în textul conferinţei (atunci când vorbim despre „lucrul" 
ce preocupă gândirea, adică despre „miza gândirii"), 
este, dacă pornim de la sensul vechi al cuvântului („pri¬ 
cină de judecată", „litigiu"), aceasta: un „lucru" asu¬ 
pra căruia se poartă o dispută, o controversă. Pentru 

gândirea încă nedeterminată, „lucrul" acesta este „lu¬ 
crul ce trebuie gândit", cel de la care ea îşi primeşte 
determinarea. 

In ceea ce priveşte caracterul prealabil al gândirii 
heideggeriene, despre care s-a vorbit în mai multe rân¬ 
duri, ar merita menţionate aici, cu precauţia de rigoare 
şi cu rezerva necesară, cuvintele lui Holderlin dintr-o 
scrisoare către Bohlendorff (din toamna anului 1802): 

„Dragul meu ! Nu cred că noi vom comenta po¬ 
eţii depănă acum, ci felul de a face poezie va fi cu to¬ 
tul altul..." 

Discuţiile din ora de seminar s-au purtat mai cu sea¬ 
mă pe marginea lui „« ceva » dă" (Es gibt), care joa¬ 
că un rol decisiv în conferinţă, deoarece înaintarea ei 
efectivă se sprijină pe această sintagmă. S-a făcut în¬ 
cercarea de a elucida sensul pe care sintagma aminti¬ 
tă îl are în limbajul obişnuit, atunci când spunem că 
ceva „există". 

însuşi felul în care sintagma amintită este folosită 
în limbajul obişnuit ne descoperă, în spatele sensului 
de simplă-prezenţă şi de prezenţă indiferentă - care 
este unul teoretic, destul de general şi de inexpresiv -, 
un context mult mai bogat. Când spunem, de pildă: 
„In pârâu există (es gibt) păstrăvi", prin asta noi nu 
doar constatăm simpla „existenţă" a păstrăvilor de¬ 
spre care vorbim. înainte de a face această constata¬ 
re şi chiar atunci când o facem, noi enunţăm ceva şi 
despre ceea ce distinge pârâul ca atare; acesta e carac¬ 
terizat ca fiind un pârâu cu păstrăvi, aşadar unul în care 
se poate pescui. Prin urmare, chiar când folosim în mo¬ 
dul cel mai nemijlocit expresia „există", în ea rezidă 
deja o relaţie cu omul. 

Relaţia aceasta constă, în mod obişnuit, într-un 
„a-fi-disponibil“ (V ’erfUgbarsein) şi ea presupune po- 

sibilitatea ca omul să-şi însuşească ceea ce e astfel dis¬ 
ponibil. Ceea ce „există" nu este doar simplu-prezent; 
dimpotrivă, ceea ce există se „adresează" omului, îl pri¬ 
veşte pe acesta. Tocmai datorită relaţiei cu omul, care 
intră aici în joc, acest „există" numeşte mai limpede 
fiinţa, în limbajul nemijlocit, decât simplul „a fi", de¬ 
cât „este". Insă limba poetică ne arată că „este" nu are 
nici el întotdeauna doar sensul teoretic şi inexpresiv 
al constatării unei simple prezenţe. Trakl spune: 

E o lumină pe care vântul a stins-o. 

E o cârciumă păgână, părăsită în după-amiază de 
un beţiv. 

E o vie arsă şi neagră, cu găuri pline de păianjeni. 

E o încăpere pe care au spoit-o cu lapte. 

Aceste versuri sunt din prima strofă a poemului 
Psalm. Intr-un alt poem din acelaşi ciclu, intitulat De 
profundis, Trakl spune: 

E-o mirişte pe care cade-o ploaie neagră. 

E-un arbore roşietic ce stă aici stingher. 

E-un vânt şuierător ce împrejmuie colibele pustii - 

Ce tristă e seara! 


E o lumină ce-n gura mea se stinge. 


* Georg Trakl, Tânguirea mierlei, Editura Facla, Timişoara, 
1981, p. 26, trad. de Petre Stoica. (Versiunea germană: Es ist ein 
Licht, das der Wind ausgeloscbt hat. / Es ist ein Heidekrng, den 
am Nachmittag ein Betrnnkener verldjlt./ Es ist ein Weinberg, 
verbrannt tind schwarz mit Lochern voii von Spinnen /Es ist ein 
Ranm, den sie mit Milch getiincht haben.) 

Ibidem, p. 25. (Versiunea germană: Es ist ein Stoppclfeld, 
in das ein schwarzer Regen falit. / Es ist ein brauner Baum, der 

Iar Rimbaud spune într-un fragment din Les Illu- 
minations : 

„Au bois il y a un oiseau, son chant vous arrete et 
vous fait rougir. 

II y a une horloge qui ne sonne pas. 

II y a une fondriere avec un nid de betes blanches. 

II y a une cathedrale qui descend et un lac qui 
monte. 

1 43 1 II y a une petite voiture abandonnee dans le taillis, 
ou qui descend le senticr en courant, enrubannee. 

II y a une troupe de petits comediens en costumes, 
aperţius sur la route â travers la lisicre du bois. 

II y a enfin, quand l’on a faim et soif, quelqu’un 
qui vous chasse.“ 

„II y a“ din limba franceză (cf. regionalismul 
sud-german „es bat“) corespunde lui „Es gibt“ din 
germană, însă are o cuprindere mai mare. Traducerea 
corectă în germană a lui „il y a“ al lui Rimbaud ar fi 
„esist“ şi putem presupune că Trakl cunoştea poemul 
acesta. 

A fost întrucâtva lămurit ce anume înseamnă acest 
simplu „e“ (es ist ) din limba poetică, care a fost folo¬ 
sit, de asemenea, de Rilke şi de Benn. Ceea ce se poa¬ 
te spune într-o primă instanţă despre el este că, la fel 
precum „există“ (es gibt), el nu vine să constate doar 
simpla-prezenţă a ceva. însă, spre deosebire de „exis¬ 
tă", aşa cum este acesta folosit de obicei, simplul „e“ 

einsam dasteht. / Es ist ein Ziscbelwind, dcrlccre Hiittcn umkreist 
— / Wie traurig dieser Abend. / ... / ... / Es ist ein Licbt, das in 
meinem Mund erloscbt.) 

nu mai numeşte faptul-de-a-fi-disponibil a ceea ce 
există, ci îl numeşte tocmai ca pe ceva indisponibil (ein 
Unverfiigbares), ca pe ceva care ni se adresează în chip 
straniu cu prezenţa sa, ca pe o prezenţă cu totul ne¬ 
obişnuită şi nefamiliară. Prin urmare, acest simplu „e“ 
numeşte şi el relaţia cu omul, şi o face cu mult mai pre¬ 
cis decât obişnuitul „există". 

Ce anume înseamnă acest „e“ (es ist) — este ceva 
ce nu poate fi gândit decât pornind de la Ereignis, de 
la evenimentul revelării propriului. Rămâne atunci de 
văzut cum trebuie el efectiv gândit. La fel, rămâne de 
văzut care e raportul dintre simplul „e“ din sfera ros¬ 
tirii poetice şi acel „există" din sfera gândirii. 

Au fost făcute câteva lămuriri de ordin gramatical 
cu privire la particula „Es“ din expresia „Es gibt u şi 
cu privire la acel gen de propoziţii pe care gramatica 
le numeşte impersonale sau eliptice de subiect; au fost 
aduse apoi pe scurt în discuţie fundamentele metafi- 
zic-greceşti ale interpretării propoziţiei ca relaţie în¬ 
tre subiect şi predicat (o interpretare care astăzi e de 
la sine înţeleasă). Toate aceste consideraţii erau meni¬ 
te să sugereze existenţa unei anumite posibilităţi: aceea 
ca, rostind expresiile „« ceva » dă fiinţă" şi „« ceva » 
dă timp", să nu le înţelegem ca fiind enunţuri. 

Au fost apoi discutate două întrebări puse referi¬ 
tor la conferinţă. Ele priveau, pe de o parte, un posibil 
sfârşit al istoriei fiinţei, şi, pe de altă parte, modul adec¬ 
vat în care se poate vorbi despre Ereignis. 

1. Dacă Ereignis, evenimentul revelării propriu- [ 44 ] 
lui, nu este doar un nou tipar în care fiinţa intră pe 
parcursul istoriei ei, ci lucrurile stau mai degrabă in¬ 
vers, în sensul că fiinţa face parte din Ereignis şi că este 
readusă acolo (indiferent în ce mod), atunci se poate 

spune că, pentru gândirea ce se situează în dimensiu¬ 
nea lui Ereignis, adică pentru gândirea care poposeş¬ 
te acolo - în măsura în care fiinţa, cea care constă în 
destin, nu mai constituie acum lucrul ce trebuie gân¬ 
dit, - istoria fiinţei ia sfârşit. Gândirea se situează 
atunci în dimensiunea acelui ceva care a destinat dife¬ 
ritele tipare în care a intrat fiinţa într-o epocă sau alta, 
pentru a-1 gândi ca atare. Acesta însă, agentul desti¬ 
nării, înţeles ca Ereignis, este el însuşi lipsit de isto¬ 
rie, mai bine zis lipsit de destin. 

Metafizica este istoria diferitelor tipare în care a 
intrat fiinţa şi, dacă o privim dinspre Ereignis, ea ne 
apare ca istoric a sustragerii de sine a acelui ceva care 
destinează. Intră astfel în prim-plan diferitele desti¬ 
nări dintr-un moment sau altul - date prin destinare - 
ale faptului-de-a-lăsa-să-ajungă-la-prezenţă. Meta¬ 
fizica este uitarea fiinţei, iar asta înseamnă istoria as¬ 
cunderii şi a sustragerii acelui ceva care „dă“ fiinţa. 
Popasul pe care gândirea îl face în dimensiunea lui 
Ereignis este, prin urmare, echivalent cu sfârşitul aces¬ 
tei istorii a sustragerii. Uitarea fiinţei e „suprimată" 
( aufheben ) o dată cu trezirea lucidităţii faţă de eve¬ 
nimentul revelării propriului. 

însă ascunderea, care aparţine metafizicii ca limi¬ 
tă a ei, trebuie atunci să-i revină în chip propriu chiar 
lui Ereignis, evenimentului revelării propriului. Ceea 
ce înseamnă că sustragerea ( Entzug ), care caracteri¬ 
zează metafizica sub forma uitării fiinţei, se arată acum 
ca fiind o dimensiune a ascunderii înseşi. Numai că, 
acum, această ascundere nu se ascunde, ci, dimpotri¬ 
vă, stă în atenţia gândirii. 

Abia o dată cu popasul pe care gândirea îl face în 
dimensiunea lui Ereignis devine vizibil acel mod al 

ascunderii ce îi este propriu lui Ereignis. Evenimen¬ 
tul revelării propriului ( Ereignis ) este în el însuşi sus¬ 
tragere de sine a propriului (Enteignis). Prin cuvântul 
acesta din urmă este preluat, în dimensiunea lui 
Ereignis, vechiul cuvânt grecesc A.ri9ri, cu sensul de as¬ 
cundere. 

Aşadar, dacă am spus despre Ereignis, evenimen¬ 
tul revelării propriului, că este lipsit de destin, asta nu 
înseamnă că din cuprinsul lui lipseşte orice „dinami¬ 
că". Lipsa aceasta de destin vrea să spună, dimpotri¬ 
vă, că genul de dinamică ce îi este proprie în cel mai 
înalt grad evenimentului revelării propriului - şi care 
constă într-o dăruire de sine ce e totodată sustragere - 
i se înfăţişează acum gândirii ca fiind lucrul pe care 
ea e chemată să-l gândească. însă a spune aşa ceva în¬ 
seamnă a spune că, pentru gândirea ce se sălăşluieşte 
în dimensiunea lui Ereignis, istoria fiinţei încetează să 
mai fie lucrul ce trebuie gândit. Şi aceasta indiferent 
dacă metafizica va continua sau nu să subziste - fapt [ 45 ] 
pe care nu-1 putem nicidecum influenţa. 

2. Cele spuse mai sus au legătură cu cealaltă între¬ 
bare care a fost pusă: ce anume este chemată să gân¬ 
dească gândirea aflată în dimensiunea lui Ereignis şi 
care ar fi atunci modul adecvat de a rosti evenimen¬ 
tul revelării propriului ? întrebarea nu vizează doar 
forma rostirii - anume faptul că o vorbire în propo¬ 
ziţii enunţiative rămâne neadecvată în raport cu lucrul 
care trebuie rostit - ci, spus destul de direct, ea se re¬ 
feră la conţinut. în textul conferinţei, la p. [24], întâl¬ 
nim următoarea frază: „Ce rămâne atunci de spus? 
Doar atât: evenimentul revelării propriului revelează 
propriul." într-o primă instanţă, această frază nu face 

decât să ne prevină cum anume nu trebuie gândit eve¬ 
nimentul revelării propriului. Dacă urmăm calea in¬ 
versă, aceea a unei afirmaţii cu conţinut pozitiv, atunci 
se pune următoarea întrebare: ce anume face Ereignis, 
evenimentul revelării propriului, să se reveleze în pro¬ 
priul său ? Ce anume este acel ceva pe care Ereignis, 
evenimentul revelării propriului, îl revelează în propriul 
său ? Şi ne vom întreba apoi: dacă gândirea se dedică 
evenimentului revelării propriului, este ea atunci o 
meditaţie pe marginea acelui ceva care a fost revelat 
în propriul său prin evenimentul revelării propriului ? 

In conferinţa însăşi, care nu doreşte decât să des¬ 
chidă o cale către evenimentul revelării propriului, nu 
se spune nimic despre toate acestea. Totuşi, în alte 
scrieri heideggeriene, a fost gândit câte ceva în aceas¬ 
tă privinţă. 

Astfel, în conferinţa despre identitate, dacă o pri¬ 
vim dinspre sfârşitul ci, se spune ce anume este reve¬ 
lat - adică este adus - în propriul său prin evenimentul 
revelării propriului şi păstrat în interiorul acestuia: e 
vorba de apartenenţa intimă dintre fiinţă şi om. In spa¬ 
ţiul acestei apartenenţe, cei doi termeni nu mai sunt 
„fiinţa" şi respectiv „omul", ci - o dată adus fiecare 
în propriul său - ei ne apar, împreună, astfel: muri¬ 
torii în tetrada lumii. Despre ceea ce a fost adus aici 
în propriul său - adică despre tetradă, se vorbeşte, în 
maniere diferite, şi în conferinţa Holderlins Erde und 
Himmel / Pământul şi cerul lui Holderlin (publicată 
în Holderlin-Jabrbucb, 1960, p. 17 şi urm.), precum 
şi în conferinţa Das Ding / Lucrul. La fel, toate cele 
spuse despre limbă ca rostire esenţială ( Sage ) în vo¬ 
lumul Unterwegs zur Spracbe / In drum spre limbă, 
1959 se înscriu în acelaşi context. 

Prin urmare, în gândirea lui Heidegger s-a spus deja 
câte ceva despre ceea ce evenimentul revelării propriu¬ 
lui revelează în propriul său - chiar dacă cele spuse 
aveau doar un caracter provizoriu şi trimiteau către 
dezvoltări ulterioare. Şi aceasta fiindcă o astfel de gân¬ 
dire nu se poate preocupa, deocamdată, decât de pre¬ 
gătirea unui popas în dimensiunea lui Ereignis. Prin 
urmare, dacă despre acesta nu se poate spune decât 
atât: „Evenimentul revelării propriului revelează 
propriul", acest fapt nu exclude, ba chiar implică o în¬ 
treagă bogăţie a lucrului ce trebuie gândit, atunci când [46] 
el este chiar Ereignis, evenimentul revelării propriu¬ 
lui. Cu atât mai mult cu cât, în ceea ce priveşte omul, 
lucrul, divinii, pământul şi cerul, aşadar în ceea ce pri¬ 
veşte toate câte sunt revelate în propriul lor, rămâne 
mereu de meditat asupra faptului că evenimentului re¬ 
velării propriului îi aparţine în chip esenţial sustrage¬ 
rea de sine a propriului. Asta aduce cu sine întrebarea: 
încotro această sustragere ? Direcţia în care bate aceas¬ 
tă întrebare şi sensul pe care ea îl poate avea nu au mai 
ajuns să fie discutate. 

La începutul celei de-a patra şedinţe, o altă între¬ 
bare care a fost pusă a condus la o reînnoită medita¬ 
ţie asupra intenţiei conferinţei. 

In Scrisoare despre umanism se spune: „Căci acel 
« ceva », care aici« dă », este fiinţa însăşi." Acest enunţ 
lipsit de echivoc - aşa s-a argumentat - nu concor¬ 
dă cu conferinţa Timp şi fiinţă, care, în virtutea inten¬ 
ţiei ei, aceea de a gândi fiinţa ca eveniment al revelării 
propriului, a făcut ca acesta să devină predominant, 
iar fiinţa să dispară. Această dispariţie a fiinţei stă în 

* Cf. trad. rom. în volumul Repere pe drumul gândirii, Editura 
Politică, Bucureşti, 1988, p. 315. 

dezacord nu numai cu pasajul citat din Scrisoarea 
despre umanism , ci şi cu pasajul de la pagina [22] din 
textul conferinţei, unde se spune că unica ei intenţie 
este să „aducă în câmpul privirii fiinţa însăşi ca Ereig- 
nis, ca eveniment al revelării propriului". 

Ca răspuns la aceasta s-a spus, mai întâi, că sintag¬ 
ma „fiinţaînsăşi", în respectivul pasaj din Scrisoare de¬ 
spre umanism - şi deci aproape peste tot în text - 
numeşte deja evenimentul revelării propriului (căci tot 
contextul şi corelaţiile care constituie articulaţia de 
bază a lui Ereignis au fost elaborate între anii 1936 şi 
1938). Pe de altă parte, ceea ce e cu adevărat impor¬ 
tant să vedem este faptul că, intrând în câmpul privi¬ 
rii ca eveniment al revelării propriului, fiinţa dispare 
ca fiinţă. Intre cele două enunţuri nu există aşadar nici 
o contradicţie. Amândouă numesc, într-o exprimare 
diferită, aceeaşi stare de lucruri. 

La fel de puţin se poate spune că titlul conferinţei 
Timp şi fiinţă ar contrazice dispariţia fiinţei. Acest ti¬ 
tlu vrea să fie un indiciu pentru faptul că gândirea din 
Fiinţă şi timp a fost continuată. El nu vrea să spună 
nicidecum că „fiinţa" şi „timpul" sunt păstrate pe mai 
departe şi că la sfârşitul conferinţei ar trebui astfel să 
se vorbească din nou despre ele. 

Evenimentul revelării propriului este, dimpotrivă, 
în aşa fel gândit încât nu poate fi fixat definitiv nici 
ca fiinţă, şi nici ca timp. El e, ca să spunem aşa, un ne¬ 
utrale tantum, este neutrul „şi" din titlul Timp şi fi¬ 
inţă. Totuşi, asta nu exclude ca destinarea şi oferirea 
să fie şi ele gândite în sfera lui Ereignis şi împreună 
cu acesta, iar atunci fiinţa şi timpul să rămână şi ele 
pe mai departe, într-un fel, teme ale gândirii. 

Au fost aduse în discuţie acele pasaje din Fiinţă şi 
timp în care era deja folosită sintagma „Es gibt“, fără 

să fie însă gândită cu referire la Ereignis. Aceste pa¬ 
saje se înfăţişează azi ca nişte încercări - făcute pe ju¬ 
mătate - de a elabora întrebarea privitoare la fiinţă şi 
de a o orienta în direcţia potrivită. Ele au rămas in¬ 
suficiente. De aceea, e important să descifrăm astăzi 
în aceste încercări tematica şi motivele ce trimit către 
întrebarea privitoare la fiinţă şi sunt determinate de 
ea. Căci, mult prea lesne, cercetările din Fiinţă şi timp 
sunt considerate adesea nişte tratări autonome ale 
diferitelor probleme, fiind apoi respinse pe moti¬ 
vul că sunt insuficiente. Astfel, de pildă, trebuie spus 
despre problema morţii că este tratată acolo doar 
între anumite limite, în conformitate cu intenţia de 
fond a lucrării, aceea de a elabora temporalitatea 
Dasein- ului. 

Astăzi ne vine deja foarte greu să ne dăm seama de 
dimensiunea dificultăţilor ce stăteau în calea întrebă¬ 
rii privitoare la fiinţă, în calea abordării pe care ea o 
presupunea şi în calea realizării acestei interogări. In 
contextul neokantianismului din vremea aceea, o fi¬ 
lozofie trebuia - dacă voia să aibă, ca filozofie, o oa¬ 
recare audienţă - să fie în stare să gândească în manieră 
kantiană, critică, transcendentală. „Ontologia" era o 
titulatură prohibită. însuşi Husserl, care, în Cercetă¬ 
rile logice - şi mai cu seamă în cercetarea a Vl-a —, se 
apropiase de adevărata întrebare privitoare la fiinţă, 
nu a putut rezista în atmosfera filozofică de atunci; 
căzând sub influenţa lui Natorp, s-a îndreptat către 
o fenomenologie transcendentală, care a cunoscut un 
prim punct culminant în Ideeri. Insă, în felul acesta, 

" E vorba de Idei directoare pentru o fenomenologie pară şi 
o filozofie fenomenologică, lucrare apărută în anul 1913. Cf, în 
ediţia de faţă, pp. 120 şi 142. 

principiul fenomenologiei a fost trădat. Această intru¬ 
ziune a filozofiei în fenomenologie (sub forma neo¬ 
kantianismului) a avut ca urmare faptul că Scheler şi 
mulţi alţii s-au despărţit de Husserl; şi rămâne de dis¬ 
cutat pe de altă parte, cu privire la această secesiune, 
dacă ea şi-a luat într-adevăr drept călăuză principiul 
fenomenologic al îndreptării „către lucrurile ce pre¬ 
ocupă gândirea' 1 ' şi în ce fel anume a reuşit să-l ur¬ 
meze. 

1 48 1 Au fost amintite toate acestea pentru a aduce lămu¬ 
riri în întâmpinarea unei posibile întrebări cu privire 
la natura demersului din conferinţă. Acest demers poa¬ 
te fi numit „fenomenologic", dacă prin „fenomeno¬ 
logic" nu vom înţelege un anume tip de filozofie sau 
o anumită direcţie filozofică, ci un „ceva" pe care îl 
regăsim în orice filozofie. Acest „ceva" poate fi nu¬ 
mit cel mai bine prin sintagma „către lucrurile înse¬ 
le". Tocmai în acest sens, cercetările lui Husserl s-au 
dovedit a fi ceva nou în raport cu tipul de demers din 
neokantianism şi, totodată, ceva extrem de incitant - 
aşa cum, cel dintâi, în anul 1905, şi-a dat seama de acest 
lucru Dilthey. Şi tot în acest sens se poate spune de¬ 
spre Heidegger că păstrează adevărata fenomenolo¬ 
gic. De fapt, fără să fie existat poziţia fenomenologică 
fundamentală, întrebarea privitoare la fiinţă nici n-ar 
fi fost cu putinţă. 

' în acest loc din text, bine cunoscutul principiu fenomeno¬ 
logic — zu den Sacbcn selbst „către lucrurile însele" — apare în- 
tr-o formulare diferită, care face aluzie la titlul volumului. El sună 
astfel: zu den Sacben des Denkens, „către lucrurile ce preocupă 
gândirea", aşadar către acele „lucruri" care constituie miza ci. Mai 
jos în text, Heidegger revine la formularea clasică a principiului, 
„către lucrurile însele". 

îndreptarea lui Husserl către problematica neokan¬ 
tianismului - atestată în primul rând în importantul 
său studiu Pbilosophie als strenge Wissenscbaft (din 
Logos I, 1910/11), căruia în ziua de azi i se acordă prea 
puţină atenţie precum şi faptul că lui Husserl îi lip¬ 
sea orice legătură vie cu istoria, toate acestea au dus 
la o ruptură între el şi Dilthey. In acest context a fost 
printre altele amintit şi faptul că Husserl înscria lu¬ 
crarea Fiinţă şi timp în cadrul concepţiei sale despre 
ontologiile regionale, văzând în ea o ontologie regio¬ 
nală a domeniului istoric. 

Cea de-a patra şedinţă a fost dominată de discuta- 
tea unei întrebări referitoare la importantul pasaj, deja 
citat, de la pagina [5] („Fiinţa, cea de la care ...“şi până 
la „...adică fiinţa"). întrebarea privea raportul dintre 
fiinţă şi timp, pe de o parte, şi evenimentul revelării 
propriului, pe de altă parte; în speţă, dacă între con¬ 
ceptele menţionate acolo - ajungere-la-prezenţă, fapt- 
de-a-lăsa-să-ajungă-la-prezenţă, scoatere din ascun¬ 
dere, donare şi revelarea propriului - există cumva o 
ierarhie, în sensul că unele ar fi mai originare decât al¬ 
tele. La fel, s-a discutat dacă mişcarea prin care se îna¬ 
intează, în fragmentul amintit, de la ajungerea-la- 
prezenţă către faptul-de-a-lăsa-să-ajungă-la-prezen- 
ţă ş.a.m.d., până la evenimentul revelării propriului nu 
reprezintă, de fiecare dată, o coborâre către un temei 
mai originar. 

Dar dacă nu e vorba de aşa ceva, în speţă de afla¬ 
rea de fiecare dată a unui „mai originar", atunci se 
ridică întrebarea care este diferenţa dintre concep¬ 
tele amintite şi în ce relaţie stau ele unele cu altele. [49] 
Aceste concepte nu reprezintă nicidecum trepte dife¬ 
rite, ci puncte de popas pe calea ce duce înapoi către 

evenimentul revelării propriului, cale deschisă prin pa¬ 
şii preliminări făcuţi în direcţia lui Ereignis. 

In continuare, discuţia s-a purtat în principal asu¬ 
pra sensului pe care îl are „determinarea" şi care poate 
fi descifrat din felul în care, în interiorul metafizicii, 
ajungerea-la-prezenţă determină cele ce ajung la pre¬ 
zenţă. Urma astfel să devină mai clar ce caracter are 
regresul de la ajungerea-la-prezenţă către revelarea 
propriului - un regres care poate fi foarte lesne gre¬ 
şit înţeles, anume ca punere la dispoziţie a unui temei 
de fiecare dată mai originar. 

Ajungerea-la-prezenţă a ceea ce fiinţează ca pre¬ 
zenţă - adică faptul-de-a-lăsa-să-ajungă-la-prezenţă 
ceea ce fiinţează ca prezenţă - este interpretată de 
Aristotel ca Koiriatq. Ulterior, aceasta a fost interpre¬ 
tată drept creatio şi a condus, pe o cale impresionant de 
directă, până la ceea ce numim Setzung - „instituirea" 
obiectelor, realizată de către conştiinţa transcendenta¬ 
lă. Vedem astfel că, în cuprinsul metafizicii, trăsătura 
fundamentală a faptului-de-a-lăsa-să-ajungă-la-pre- 
zenţă este producerea ( Hervorbringen ), cu diferitele 
chipuri pe care ea ajunge să le ia. Pe de altă parte, s-a 
arătat că la Platon - deşi în operele târzii, mai cu sea¬ 
mă în Legi, iese din ce în ce mai mult la iveală carac¬ 
terul „poietic" al lui vou<; - relaţia de determinare 
dintre ajungerea-la-prezenţă şi ceea ce fiinţează ca pre¬ 
zenţă nu e înţeleasă ca rcouţatq. Prin xcp koAco xa KoAa 
KaXa nu e enunţată decât napouaia, adică prezenţa lui 
KaA.6v alături de KaA.cc, fără ca acestei „prezenţe-ală- 
turi" ( Beisein ) să-i revină ceva din sensul „poieticu- 
lui" cu privire la ceea ce fiinţează ca prezenţă. Insă asta 
arată că, la Platon, determinarea ca atare nu ajunge să 
fie gândită. Căci nicăieri, la el, nu se spune explicit ce 

anume este propriu-zis această rcapouata şi ce anume 
face ea, în relaţie cu ovta. Această lacună nu va fi aco¬ 
perită prin faptul că Platon încearcă să exprime prin 
metafora luminii relaţia dintre ajungerea-la-prezenţă 
şi cele ce fiinţează ca prezenţă - adică nu ca rcouioic;, 
ca făptuire ş.a.m.d., ci o concepe ca lumină - deşi, în 
această privinţă, există fără-ndoială o apropiere între 
el şi Heidegger. Căci faptul-de-a-lăsa-să-ajungă-la-pre- 
zenţă, aşa cum este el gândit de către Heidegger - deşi 
în pasajul amintit din conferinţă el este avut în vede¬ 
re într-un sens neutru, ca deschidere către toate mo¬ 
dalităţile făptuirii, ale constituirii ş.a.m.d. - înseamnă 
o aducere-în-deschis. Ceea ce e grecesc - în speţă lu- [50] 
mina şi strălucirea - devine aici explicit. Rămâne to¬ 
tuşi să ne punem întrebarea ce anume vrea să spună, dar 
încă nu o poate face, trimiterea la metafora luminii. 

Prin relaţia dintre faptul-de-a-lăsa-să-ajungă-la-pre- 
zenţă şi dArjGeux, întrebarea privitoare la fiinţa fiinţă¬ 
rii este scoasă cu totul din sfera problematizării de tip 
kantian, unde era vorba de constituirea obiectelor, 
chiar dacă poziţia kantiană trebuie înţeleasă ea însăşi, 
retrospectiv, pornind de la dAr|9et)eiv - lucru pentru 
care stă mărturie, în cartea despre Kant", scoaterea în 
prim-plan a facultăţii imaginaţi vc (Einbildungskraft). 

La acest punct s-a pus întrebarea dacă e suficient 
ca relaţia pe care ajungerea-la-prezenţă o are cu ceea 
ce fiinţează ca prezenţă să fie concepută drept scoa¬ 
tere din ascundere, dat fiind că aceasta e considerată 
pentru sine, adică fără să i se dea, la rândul ei, o de¬ 
terminare din punctul de vedere al conţinutului. Dacă 
scoaterea din ascundere rezidă în toate modalităţile lui 

* Kant nnd das Problem der Metaphysik / Kant şi problema 
metafizicii , 1929. 

7ioir|aiq, ale făptuirii, ale efectuării, atunci cum s-ar pu¬ 
tea face abstracţie de aceste modalităţi, pentru a păstra 
scoaterea din ascundere pur şi simplu ? Ce-ar însemna 
atunci această scoatere din ascundere, dacă ea nu pri¬ 
meşte, la rândul ei, o determinare pe linia conţinutu¬ 
lui ? A fost făcută, în această privinţă, o importantă 
distincţie, anume între scoaterea din ascundere care 
aparţine de pildă lui 7totr|(7i<; şi scoaterea din ascundere 
pe care o are în vedere Heidegger. In timp ce scoaterea 
din ascundere în primul sens are legătură cu Et5oq-ul - 
căci acesta e cel scos la iveală prin Ttoit|au; -, scoate¬ 
rea din ascundere gândită de Heidegger se referă la în¬ 
treaga fiinţare. A fost amintită aici şi distincţia dintre 
„faptul că ceva este“ ( Dafl-sein) şi „ce anume" este 
ceva ( Was-sein ), o distincţie a cărei provenienţă a ră¬ 
mas până acum obscură şi n-a fost niciodată gândită 
până la capăt (cf. Heidegger, Nietzsche II, p. 399 şi urm.) 

în ceea ce priveşte însă gândul exprimat de între¬ 
barea amintită, a fost spus următorul lucru: deşi scoa¬ 
terea din ascundere, în pasajul discutat, nu este fixată 
decât ca o trăsătură fundamentală - fiindu-i astfel luat 
acelui „a lăsa" din faptul-de-a-lăsa-să-ajungă-la-pre- 
zenţă caracterul de efectuare -, rămâne să medităm 
asupra diferitelor modalităţi ale scoaterii din ascun¬ 
dere, unde aceasta primeşte o determinare pe linia 
conţinutului. Trecând de la ajungerea-la-prezenţă la 
faptul-de-a-lăsa-să-ajungă-la-prezenţă şi apoi la scoa¬ 
terea din ascundere, prin aceasta nu ne-am pronunţat 
nicidecum cu privire la caracterul de prezenţă propriu 
[51] diferitelor domenii ale fiinţării. Gândirii îi rămâne pe 
mai departe ca sarcină să determine felul propriu de 
scoatere din ascundere a diferitelor domenii de lucruri. 

Acelaşi tip de dinamică pe care îl aflăm în trecerea 
de la ajungerea-la-prezenţă la faptul-de-a-lăsa-să-ajun- 

gă-la-prezenţă ni se arată şi în trecerea de la fap- 
tul-de-a-lăsa-să-ajungă-la-prezenţă la scoaterea din as¬ 
cundere, apoi în trecerea de la aceasta către dăruire. 
Gândirea face, de fiecare dată, un pas înapoi. Prin ur¬ 
mare, tipul de demers ce este propriu acestei gândiri 
ar putea fi privit prin analogie cu metoda unei teolo¬ 
gii negative. Lucru care se vede şi în aceea că, la fel 
precum acolo, modelele ontice ce ne sunt date în in¬ 
teriorul limbii sunt demontate şi distruse. Este izbi¬ 
toare, de pildă, folosirea unor verbe precum „a oferi“ 
( reichen ), „a destina" ( schicken ), „a stăvili" ( voren- 
thalten), „a revela propriul" ( ereignen ), care nu au o 
formă temporală doar în virtutea calităţii lor de ver¬ 
be, ci vădesc, în plus, un pronunţat sens temporal pen¬ 
tru ceva care nu este câtuşi de puţin temporal. 

Cea de-a cincea şedinţă s-a deschis cu un referat al 
lui Jean Beaufret, menit să stea la baza unei discuţii de¬ 
spre Heidegger şi Hegel; s-a spus adesea că există o ase- 
mănareîntre gândirea celor doi. Referentul a prezentat 
felul în care este privită această asemănare în Franţa. 

Nu poate fi negat faptul că între Heidegger şi He¬ 
gel există, într-o primă instanţă, o apropiere şi o fra¬ 
pantă asemănare. Acest lucru face ca, în Franţa, să 
predomine impresia că gândirea lui Heidegger ar fi o 
reluare a filozofiei lui Hegel - în sensul de aprofun¬ 
dare şi extindere -, tot aşa cum despre filozofia lui 
Leibniz, de pildă, s-ar putea spune că o reia pe aceea 
a lui Descartes sau despre Hegel că reia filozofia lui 
Kant. Dacă privim gândirea lui Heidegger din aceas¬ 
tă perspectivă, atunci, în chip inevitabil, ajungem să 
aflăm corespondenţe vădite între toate aspectele gân¬ 
dirii lui Heidegger şi cele ale filozofiei lui Hegel. S-ar 
putea face şi un tabel al concordanţelor între cei doi, 

[52] 


sfârşind prin a stabili că Heidegger spune aproxima¬ 
tiv acelaşi lucru ca Hegel. Acest fel de a privi lucrurile 
se bazează însă pe presupunerea că există o filozofie 
a lui Heidegger. Insă dacă nu aşa stau lucrurile, atunci 
orice comparaţie îşi pierde baza - ceea ce nu înseamnă 
totuşi că imposibilitatea de a compara e echivalentă 
cu absenţa oricărei legături între cei doi. 

In partea a doua a referatului au fost menţionate 
câteva dintre cele mai grosolane neînţelegeri de care 
a avut parte, în Franţa, gândirea lui Heidegger. In Lo¬ 
gica lui Hegel, fiinţa înţeleasă ca nemijlocit este adu¬ 
să la esenţa sa, şi deci mijlocită, ca adevăr al fiinţei. Dar 
este oare această cale de la fiinţă la esenţă şi de la esen¬ 
ţă la concept, această cale către adevărul fiinţei - care 
la început e chiar nemijlocitul - identică sau, în ori¬ 
ce caz, comparabilă cu întrebarea privitoare la fiinţă, 
aşa cum a fost ea desfăşurată în Fiinţă şi timp ? Unde 
putem vedea diferenţa fundamentală dintre cele 
două ? 

Dacă pornim dinspre Hegel, se poate spune: Fiin¬ 
ţă şi timp rămâne la fiinţă, nu o dezvoltă pe aceasta 
într-un „concept" (o afirmaţie care se bazează, în mod 
superficial, pe terminologia lui Hegel: fiinţă - esen¬ 
ţă - concept). Invers privind lucrurile, adică dinspre 
Fiinţă şi timp, ar putea fi pusă următoarea întrebare 
cu privire la gândirea lui Hegel: cum ajunge Hegel să 
vadă în fiinţă nemijlocitul nedeterminat şi, astfel, s-o 
pună din capul locului într-o relaţie cu determinarea 
şi mijlocirea ? ( Cf. Heidegger, Repere pe drumul gân¬ 
dirii, 1967, p. 255 şi urm. studiul Hegel şi grecii) 

Cf. ed. rom. a studiului Hegel şi grecii, în volumul Repere 
pe drumul gândirii, Editura Politică, 1988, trad. de Thomas 
Kleininger şi Gabriel Liiceanu, pp. 373-389. 

Această ultimă întrebare a prilejuit un excurs asu¬ 
pra unei probleme încă neclarificate: provenienţa ne- 
gativităţii hegeliene. Se întemeiază oare „negativitatea" 
din logica hegeliană în structura conştiinţei absolute 
sau invers ? Este oare reflecţia speculativă temeiul pen¬ 
tru negativitate, ca una care aparţine, la Hegel, fiin¬ 
ţei, sau negativitatea este totodată temeiul pentru 
caracterul absolut al conştiinţei ? Dacă ţinem seama de 
faptul că, în Fenomenologie, Hegel lucrează cu dua- 
lisme originare, care abia mai târziu (începând cu Lo¬ 
gica) vor fi armonizate, şi dacă ne gândim totodată la 
conceptul de „viaţă", aşa cum este el elaborat în scrie¬ 
rile de tinereţe ale lui Hegel, atunci negativitatea ne¬ 
gativului pare să nu poată fi redusă la structura 
reflexivă a conştiinţei, deşi, pe de altă parte, nu poate 
fi contestat faptul că tocmai concentrarea filozofiei 
moderne asupra conştiinţei a contribuit considerabil 
la dezvoltarea negativităţii. Dimpotrivă, negaţia s-ar 
putea să aibă legătură cu ideea de ruptură ( Zerrisen - 
heit), aşadar să provină (obiectiv vorbind) de la He- 
raclit (biacpepov). 

S-a stabilit că deosebirea de abordare în ceea ce pri- [53] 
veste determinarea fiinţei constă în următoarele două 
puncte: 

1. Acel ceva pornind de la care fiinţa se determină 
în adevărul ei nu intră deloc în discuţie pentru He¬ 
gel, deoarece, pentru el, identitatea dintre fiinţă şi gân¬ 
dire este propriu-zis o echivalare. Prin urmare, la 
Hegel, discuţia asupra fiinţei nu ajunge - şi nici nu 
poate ajunge - să ia forma unei întrebări. 

2. Dacă pornim de la conferinţa discutată aici, în 
care se arată că fiinţa ajunge să se reveleze în chip pro¬ 
priu prin evenimentul revelării propriului, s-ar putea 
face încercarea de a compara evenimentul revelării 

propriului - înţeles ca ceva ce e ultim şi suprem - cu 
absolutul despre care vorbeşte Hegel. Insă ar trebui 
să trecem dincolo de această aparentă identitate şi să 
ne întrebăm: ce fel de raport are omul, la Hegel, cu 
acest absolut? Şi de ce factură este relaţia omului cu 
evenimentul revelării propriului ? Am vedea atunci că 
există o deosebire peste care nu se poate trece. Căci, 
în măsura în care, pentru Hegel, omul este locul „ve- 
nirii-la-sine-însuşi“ a absolutului, finitudinea omului 
e suprimată. La Heidegger, dimpotrivă, finitudinea - 
nu doar a omului, ci chiar a evenimentului revelării 
propriului - este făcută, tocmai ea, vizibilă. 

Cu prilejul discuţiei despre Hegel a fost încă o dată 
atinsă următoarea întrebare: oare popasul pe care gân¬ 
direa îl face în dimensiunea lui Ereignis nu înseamnă 
sfârşitul istoriei fiinţei ? Aici pare să existe o asemă¬ 
nare cu Hegel, însă ea trebuie privită pe fundalul de¬ 
osebirii fundamentale dintre cei doi. Rămâne de văzut 
dacă e îndreptăţită teza conform căreia am putea vorbi 
despre un sfârşit al istoriei doar atunci când - aşa cum 
e cazul la Hegel - se petrece o reală identificare în¬ 
tre fiinţă şi gândire. In orice caz, la Heidegger, sfâr¬ 
şitul istoriei fiinţei înseamnă cu totul altceva. 
Evenimentul revelării propriului adăposteşte într-a- 
devăr în sine posibilităţi de scoatere din ascundere pe 
care gândirea nu le poate percepe, iar în acest sens, de¬ 
sigur, nu se poate spune că o dată cu popasul pe care 
gândirea îl face în dimensiunea lui Ereignis destină¬ 
rile „încetează". Rămâne însă de meditat dacă după 
[ 54 ] acest popas în Ereignis se mai poate vorbi de fiinţă şi 
de istoria fiinţei, dat fiind că istoria fiinţei e înţeleasă 
ca istorie a destinărilor în cuprinsul cărora se ascun¬ 
de evenimentul revelării propriului. 

A fost reluată discuţia din şedinţa anterioară, cu pri¬ 
vire la modelele ontice - de pildă oferirea, darul 
ş.a.m.d., înţelese ca procese ontice în timp. O gândire 
care pune în joc astfel de modele nu trebuie neapărat 
numită o gândire tehnică, deoarece, aici, modelul nu 
trebuie înţeles în sensul tehnic, ca redare sau ca pro¬ 
iect a ceva la scară redusă. Modelul este, mai degra¬ 
bă, ceva de care gândirea trebuie în mod necesar să se 
desprindă ca de premisa ei naturală, şi anume în aşa 
fel încât acest ceva de care ea se desprinde să fie în ace¬ 
laşi timp şi ceea ce îi mijloceşte această desprindere. 
Necesitatea în virtutea căreia gândirea face uz de ast¬ 
fel de modele ţine de limbă. Limba gândirii nu poa¬ 
te avea ca punct de plecare decât limbajul natural. însă 
acesta este, în mod fundamental, unul istoric-metafi- 
zic. In el se află cuprinsă, deja, o anumită interpreta¬ 
re - în modul de la sine înţelesului. Drept care gândirii 
nu îi este dată altă posibilitate decât de a căuta mai în¬ 
tâi modele, pentru a le demonta apoi şi de a realiza 
astfel trecerea la speculativ. Ca exemple pentru stări 
de lucruri gândite cu ajutorul modelelor au fost men¬ 
ţionate următoarele: 

1. propoziţia speculativă la Hegel, dezvoltată pe 
modelul propoziţiei obişnuite, în aşa fel încât aceas¬ 
ta din urmă să-i livreze propoziţiei speculative mo¬ 
delul ce trebuie prelucrat şi demontat. 

2. tipul de dinamică a lui vouţ, discutat în Legile 
lui Platon, unde modelul îl constituie mişcarea auto¬ 
nomă a fiinţelor vii. 

Ce anume este modelul ca atare şi cum trebuie în¬ 
ţeleasă funcţia lui pentru gândire, toate acestea nu pot 

fi gândite decât pornind de la o interpretare a esenţei 
limbii. 

Astfel, s-a discutat în continuare despre limbă, mai 
exact spus despre relaţia dintre aşa-numitul limbaj na¬ 
tural şi limbajul gândirii. Când vorbim de modele on¬ 
tice, înţelegem faptul că limba are din principiu un 
caracter ontic; astfel încât gândirea, care vrea să spu¬ 
nă ceva ontologic, nu poate face aceasta decât prin in¬ 
termediul cuvântului, şi astfel se află în situaţia în care 
e nevoită să folosească modele ontice. 

însă, trecând peste faptul că limba nu are doar un 
caracter ontic, ci este ontic-ontologică, se pune între¬ 
barea dacă n-ar putea exista o limbă a gândirii care să 
vorbească cu o asemenea simplitate încât să facă ast¬ 
fel vizibilă tocmai limitarea limbii metafizice. însă de¬ 
spre asta nu se poate discuta ca atare, căci doar reuşita 
sau nereuşita unei astfel de rostiri decide totul. In ceea 
ce priveşte, până la urmă, limbajul natural, trebuie spus 
că nu el este, în primul rând, metafizic. Mai degrabă 
interpretarea pe care noi o dăm limbajului obişnuit este 
una metafizică, deoarece rămâne tributară ontologiei 
greceşti. însă, aşa cum relaţia omului cu fiinţa poate 
să se schimbe, relaţia lui cu limba poate cunoaşte, în 
mod analog, o transformare. 

La sfârşitul şedinţei de seminar a fost citită o scri¬ 
soare a lui Heidegger către Richardson, care va fi 
publicată ca prefaţă la cartea acestuia, Heidegger. Dru¬ 
mul de la fenomenologie la gândirea fiinţei ", ce ur¬ 
mează să apară în curînd. Scrisoarea, care răspunde mai 
întâi la două întrebări - ce anume a impulsionat la în¬ 
ceput gândirea sa şi ce anume a făcut ca ea să cunoas- 

William J. Richardson, Heidegger: Tbroagh Pbenome- 
nology to Thoaght, Haga, 1963. 

că o „răsturnare" - elucidează conexiunile ce stau la 
baza textului discutat, care urmăreşte drumul străbă¬ 
tut de la Fiinţă şi timp la Timp şi fiinţă şi, de aici, până 
la evenimentul revelării propriului. 

In şedinţa a şasea, care a fost ultima, au fost dez¬ 
bătute la început câteva întrebări ce fuseseră puse. Ele 
priveau sensul pe care îl implică cuvinte precum 
„schimbare", „transformare", atunci când se vorbeş¬ 
te despre bogăţia inerentă a fiinţei în transformările 
ei. „Schimbare", „transformare" se spune, pe de o par¬ 
te, înlăuntrul metafizicii şi cu referire la ea. Cuvântul 
are atunci în vedere diferitele chipuri în care se arată 
fiinţa pe parcursul epocilor istorice. întrebarea suna 
astfel: prin ce se determină succesiunea epocilor ? De 
unde anume pornind se determină această liberă suc¬ 
cesiune ? De ce succesiunea este tocmai această suc¬ 
cesiune ? Asta ne trimite la istoria hegeliană a 
„gândului". Pentru Hegel, în istorie domneşte nece¬ 
sitatea, care este în acelaşi timp libertate. Pentru el, [56] 
amândouă sunt unul şi acelaşi lucru în virtutea mer¬ 
sului dialectic şi în interiorul lui, iar mersul acesta con¬ 
stituie esenţa spiritului. La Heidegger, dimpotrivă, nu 
se poate vorbi despre un „de ce?“. Nu poate fi ros¬ 
tită decât starea de fapt, anume „faptul că" istoria fi¬ 
inţei este într-un fel sau într-altul. Acesta e motivul 
pentru care, în conferinţa Der Satz vom Grund / Prin¬ 
cipiul temeiului , este citată spusa lui Goethe: 

Când ? Cum ? şi Unde ? - în zei tăcere e! 

Rămâi la pentru că şi nu-ntreba de ce. 

Acest „pentru că", despre care vorbeşte conferin¬ 
ţa amintită, este dăinuirea (Wabren), este ceea ce se 
menţine până la capăt ca destin. în interiorul unei stări 

de fapt, gândirea poate ajunge să constate ceva pre¬ 
cum necesitatea unei succesiuni, ea poate ajunge să 
surprindă o legitate şi o logică. Astfel, se poate face 
afirmaţia că istoria fiinţei este istoria unei tot mai mari 
uitări a ei. Poate fi apoi văzută relaţia dintre transfor¬ 
mările fiinţei pe parcursul diferitelor epoci şi refuzul 
ei de a ni se da, o relaţie care nu este, însă, una de ca¬ 
uzalitate. La fel, se poate spune că, cu cât ne îndepăr¬ 
tăm mai mult de începuturile gândirii occidentale, de 
dX/f|0£ia, şi cu cât aceasta cade mai mult în uitare, cu 
atât mai clar intră în prim-plan cunoaşterea, conşti¬ 
inţa, iar fiinţa se sustrage. In plus, această sustragere 
a fiinţei ne rămâne ascunsă. In cuvântul KpujtxeoBai al 
lui Heraclit a fost spus pentru prima şi ultima oară ce 
este sustragerea. Retragerea din prim-plan a lui 
oAf|0£ia ca oAf|0eux deschide cale liberă transformă¬ 
rii fiinţei din evepyeia în actualitas ş.a.m.d. 

Această semnificaţie a cuvântului „transformare", 
referitoare la metafizică, trebuie net distinsă de aceea 
pe care cuvântul o primeşte când spunem că fiinţa este 
transformată - în Ereignis. In acest caz nu mai e vor¬ 
ba de o manifestare a fiinţei, sub diferite chipuri, în 
interiorul metafizicii, de o manifestare nouă, care să 
vină în succesiunea celorlalte. Dimpotrivă, e vorba de 
faptul că fiinţa - cu revelările sale epocale cu tot - 
este prinsă în destin, însă, ca destin, este readusă în 
Ereignis. 

Undeva în intervalul dintre diferitele chipuri pe care 
[ 57 ] le ia fiinţa pe parcursul epocilor şi transformarea fi¬ 
inţei în Ereignis stă Ge-stell. Acesta este, aşa zicând, 
o staţie intermediară, căci ne oferă o îndoită perspec¬ 
tivă asupră-i. Are - am putea spune - chipul unui Ja- 
nus. Căci poate fi înţeles, pe de o parte, ca fiind o 
continuare a voinţei de voinţă, aşadar ca o expresie ex- 

tremă a fiinţei. Pe de altă parte, reprezintă totodată o 
formă preliminară a lui Ereignis, a evenimentului re¬ 
velării propriului. 

Pe parcursul seminarului s-a vorbit în repetate 
rânduri despre „experienţă". S-a spus, printre alte¬ 
le: trezirea lucidităţii în faţa evenimentului revelării 
propriului trebuie experimentată ca atare, ea nu poate 
fi dovedită în vreun fel. Una dintre ultimele întrebări 
care au fost puse privea sensul acestui „a experimen¬ 
ta". Era văzută o anumită contradicţie în faptul că gân¬ 
direa trebuie să facă, pe de o parte, experienţa unei stări 
de lucruri, însă, pe de altă parte, abia ea pregăteşte 
această experienţă. Prin urmare - s-a spus - gândi¬ 
rea (inclusiv aceea experimentată în cadrul seminaru¬ 
lui) nu constituie încă „experienţa" amintită. Insă 
atunci ce este această experienţă ? Reprezintă ea o ab¬ 
dicare a gândirii ? 

De fapt, gândirea şi experienţa nu pot fi totuşi opu¬ 
se una celeilalte, ca alternative. Cele petrecute pe par¬ 
cursul seminarului rămân o încercare de pregătire a 
gândirii, aşadar a experienţei. Insă această pregătire se 
face deja gândind, în măsura în care „experienţa" de 
care vorbim aici nu este ceva mistic, nu este act de ilu¬ 
minare, ci este o ajungere în locul de popas numit 
Ereignis. Trezirea lucidităţii în faţa evenimentului re¬ 
velării propriului rămâne, aşadar, ceva care trebuieîn- 
tr-adevăr să fie experimentat, însă rămâne tocmai, ca 
atare, ceva care, în primă instanţă şi în mod necesar, 
se află în strânsă legătură cu trezirea din uitarea fiin¬ 
ţei, fiind o reacţie faţă de această uitare. Aşadar, ea ră¬ 
mâne, în primul rând, o survenire care poate fi şi 
trebuie să fie arătată ca atare. 

Faptul că gândirea se află în stadiul de pregătire nu 
vrea să spună nicidecum că experienţa amintită ar fi 

cu totul altceva decât gândirea însăşi ce o pregăteşte. 
Limitele acestei gândiri cu oficiu pregătitor stau alt¬ 
undeva. Mai întâi, în aceea că e posibil ca metafizica, 
ajunsă în stadiul final al istoriei ei, să subziste pe mai 
departe, în aşa fel încât cealaltă gândire nu poate ieşi 
deloc la iveală - şi totuşi ea este. Gândirii acesteia, care, 
fiind una prealabilă, priveşte înainte către Ereignis, şi 
căreia nu-i stă în putinţă decât să îndrume - adică să 
[58] ofere îndrumări ce fac posibilă înaintarea în direcţia 
locului privilegiat pe care îl numim Ereignis, pentru 
a ajunge cândva să poposim acolo - gândirii aceste¬ 
ia i se poate întâmpla atunci precum poeziei lui Hol- 
derlin, care, de-a lungul unui întreg secol, n-a fost 
prezentă - şi cu toate acestea a fost. O altă limită a 
acestei gândiri cu oficiu pregătitor rezidă în aceea că 
ea nu poate realiza decât într-o anumită privinţă pre¬ 
gătirea pentru a gândi. E o pregătire care se face de 
fiecare datăîntr-un mod diferit, atâtîn poezie,în artă 
ş.a.m.d., căci acolo survin de asemenea o gândire şi o 
rostire. 

In încheiere, după ce a fost citită cu voce tare con¬ 
ferinţa Die Kehre / Răsturnarea, din seria de confe¬ 
rinţe Einblick in das, was ist / Privire în ceea ce este 
- pentru a face auzite, aşa zicând, încă o dată şi din- 
tr-o perspectivă mai unitară cele spuse în timpul se¬ 
minarului - , au mai fost puse câteva întrebări, la care 
s-a răspuns pe scurt. 

Acel „refuz" al lumii, despre care se vorbeşte în 
conferinţa amintită, are legătură cu „oprirea de a re¬ 
deveni prezent" şi cu „stăvilirea" prezentului din Timp 
şi fiinţă. Căci despre „oprire" şi „stăvilire" poate fi vor¬ 
ba şi în cazul lui Ereignis, în măsura în care acestea 
două privesc modurile în care „este dat" timpul. Pe 
de altă parte, a discuta despre Ereignis, evenimentul 

revelării propriului, înseamnă a ajunge în acel loc pri¬ 
vilegiat unde se petrece despărţirea de fiinţă şi de timp, 
acestea rămânând însă fiecare, într-un fel, un dar ve¬ 
nit dinspre Ereignis. 

Despre finitudinea fiinţei s-a vorbit pentru întâia 
dată în cartea despre Kant. In seminarul de faţă a fost 
sugerat faptul că există o finitudine a evenimentului 
revelării propriului, adică o finitudine a fiinţei, a te- 
tradei, deosebite totuşi de cea dintâi,în măsura în care, 
acum, finitudinea nu mai este gândită în raport cu in- 
finitudinea, ci este gândită în ea însăşi: finitudine, sfâr¬ 
şit, limită, propriu — în sensul adăpostirii în propriu. 
Tocmai în această direcţie - adică pornind chiar de 
la Ereignis , evenimentul revelării propriului, şi de la 
conceptul de „proprietate" [a propriului] - este gân¬ 
dit noul concept de finitudine. 

„Insă acuzatul făcu un semn de refuz cu mâna. 
Trebuie să fii prezent când eşti strigat; însă să te stri¬ 
gi singur, ăsta ar fi lucrul cel mai nepotrivit pe care 
l-ai putea face." (Hans Erich Nossack, Unmogliche 
Beweisaufnahmen / Imposibile dovezi) 




[ 59 ] 


SUMAR AL PROCESULUI-VERBAL, 
BAZAT PE EXPRESIILE-CHEIE" 


P- 27. 

p. 28. 

p. 28/29. 
p. 29. 
p. 30. 

p. 30/31. 

p.31/32. 

p. 32. 


p. 32/33. 
p. 33. 
p.33/34. 


Indicaţii generale cu privire la cutezanţa în¬ 
cercărilor din acest seminar. 

Intenţia şi premisele acestui seminar. 
Sarcina unei confruntări cu Hegel. 
Parcursul conferinţei. 

Pasul înapoi. Retragere şi sustragere. Ca¬ 
racterul de sustragere în Fiinţă şi timp. 
Semnificaţia timpului în Fiinţă şi timp: el 
trimite la deschiderea-luminatoare a fiinţei. 
Experienţa fundamentală din Fiinţă şi 
timp: uitarea fiinţei. 

Trezirea din uitarea fiinţei: trezirea luci¬ 
dităţii în faţa evenimentului revelării pro¬ 
priului. Pasul înapoi. E întrevăzută starea 
de manifestare. 

Nedeterminarea direcţiei în care se face pa¬ 
sul înapoi, a acelui „încotro" al său. 
Evenimentul revelării propriului nu e un 
apriori. 

Ontologia fundamentală. 


* Paginile la care se face aici trimitere sunt cele ale originalu¬ 
lui german, preluate în ediţia de faţă pe marginea textului, între 
paranteze drepte. 

p. 34. 
p. 35. 

p.36/37. 

P- 37- 
p. 37/38. 

p. 38. 
p.38/39. 

p.39/40. 
p. 41. 

42/43. 

p. 43. 
p.43/44. 
p. 44/45. 


Relaţia ontologiei fundamentale cu între¬ 
barea privitoare la sensul fiinţei. Necesita¬ 
tea unei reluări a analiticii Dasein- ului. 
Dificultăţile întâlnite într-un pasaj din text 
de la sfârşitul introducerii; sintagma: „a gândi 
fiinţa fără fiinţare". 

întâietatea pe care o deţine ajungerea-la-pre- 
zenţă în ansamblul determinărilor fiinţei. 
Prezenţă şi prezent. 

Relaţia dintre „fiinţă şi gândire" şi între¬ 
barea privitoare la fiinţă. 

Caracterul prealabil al gândirii. 

Diferitele căi către evenimentul revelării 
propriului. Pasajul problematic din confe¬ 
rinţă: „Fiinţa, cea de la care îşi primeşte 
marca ei proprie orice fiinţare ...“; expre¬ 
sia: „îşi primeşte marca ei proprie". 
Diferenţa din interiorul faptului-de-a-lă- 
sa-să-ajungă-la-prezenţă, care îi dă acestu¬ 
ia o determinare şi care rezidă în „a lăsa". 
Câteva indicaţii: simplitatea lucrului. De¬ 
spre cuvântul „lucru" ( Sacbe ). Despre 
„ceva « dă »“ (Es gibt). Folosirea saîn lim¬ 
bajul obişnuit. 

Despre „ Esist“ laTraklşi „Ily a“ la Rim- 
baud. 

„Esist" şi „Es gibt". „Es". 

Sfârşitul istoriei fiinţei. 

i > 

Ascunderea aparţine evenimentului reve¬ 
lării propriului. Sustragerea de sine a pro¬ 
priului. Lipsa de destin a evenimentului 
revelării propriului. Problema modului 
adecvat de rostire a evenimentului revelă¬ 
rii propriului. 

p. 45. 
p. 45/46. 

p. 46. 
p. 46/47. 
p. 47. 
p. 47/48. 

p.48/49. 

p. 49. 

p. 49/50. 


p. 51. 

p. 52. 
p. 52. 


Evenimentul revelării propriului şi ceea ce 
este revelat în propriul său. 

Despre ceea ce e revelat în propriul său, în 
alte lucrări ale lui Heidegger. „încotro" are 
loc sustragerea de sine a propriului. 
„Fiinţa însăşi" şi evenimentul revelării pro¬ 
priului. 

Titlul Timp şi fiinţă şi dispariţia fiinţei. De¬ 
spre expresia „es gibt" în Fiinţă şi timp. 
Situaţia filozofică din acea vreme şi între¬ 
barea privitoare la fiinţă, 
îndreptarea lui Husserl către fenomenolo¬ 
gia transcendentală. Demersul lui Heideg¬ 
ger ca adevărata fenomenologie. 

Este oare relaţia dintre ajungere-la-prezen- 
ţă, fapt-de-a-lăsa-să-ajungă-la-prezenţă, 
scoatere din ascundere ş.a.m.d. una între 
diferitele trepte ale unei ierarhii ? 
Caracterul pe care îl are, în metafizică, re¬ 
laţia de determinare dintre ajungerea-la- pre¬ 
zenţă şi cele ce ajung la prezenţă. Despre 
7rotr|ci<;. Metafora luminii la Platon. 
Faptul-de-a-lăsa-să-ajungă-la-prezenţă, în¬ 
ţeles ca aducere-în-deschis. Despre 
oApSeia. întrebarea privitoare la determi¬ 
narea de conţinut a termenului „scoatere 
din ascundere". 

Pasul înapoi. Referatul lui Beaufret. Apro¬ 
pierea (şi depărtarea) dintre Heidegger şi 
Hegel. 

Fiinţa la Hegel şi fiinţa la Heidegger. 
Excurs asupra provenienţei negativităţii 
hegeliene. 

p. 53. Absolutul şi evenimentul revelării propriu¬ 
lui. 

p. 54. Sfârşitul hegelian al istoriei şi sfârşitul is¬ 
toriei fiinţei. Modelele ontice, 
p. 54/55. Modelul şi limba. Limbajul natural şi lim¬ 
bajul gândirii. Simplitatea limbii, 
p. 55/56. Ce înseamnă: „transformările fiinţei" ? Li¬ 
bera succesiune a diferitelor chipuri pe care 
fiinţa le ia de-a lungul epocilor în metafi¬ 
zică. Istoria fiinţei ca istorie a uitării fiin¬ 
ţei. Sustragerea. 

p. 56/57. Bogăţia inerentă a fiinţei în transformări¬ 
le ei şi transformarea fiinţei în Ereignis. De¬ 
spre Ge-Stell. 

p. 57. Relaţia dintre experienţă şi gândire, 
p. 57/58. Gândirea ca îndrumare către locul privi¬ 
legiat al evenimentului revelării propriu¬ 
lui. „Răsturnarea". Refuzul lumii şi oprirea 
prezentului. Finitudinea lui Ereignis. 
p. 58. Nossack: „să fii strigat". 

Titlul de mai sus vine să numească încercarea de a 
medita pe calea deschisă de anumite întrebări, puse cu 
toată stăruinţa. întrebările sunt căi ce duc către un răs¬ 
puns. Un astfel de răspuns, în cazul în care ar fi vre¬ 
odată dat, ar trebui să aducă cu sine o transformare a 
gândirii, iar nu să conţină un enunţ asupra unei stări 
de lucruri. 

Textul de faţă face parte dintr-un context mai am¬ 
plu. Este vorba de încercarea, făcută tot mereu înce¬ 
pând cu anul 1930, de a da o formă mai originară 
interogaţiei din Fiinţă şi timp, adică de a supune unei 
critici imanente întrebarea pusă în această lucrare, aşa 
cum a fost ea abordată acolo. Va trebui astfel să de¬ 
vină limpede în ce măsură ţine de gândirea însăşi ca 
ea să-şi pună, în chip necesar şi permanent, întreba¬ 
rea critică privitoare la lucrul pe care ea are a-1 gândi, 
întrebarea privitoare la „miza gândirii". Drept urma¬ 
re, titulatura sub care a stat până acum sarcina numi¬ 
tă „fiinţă şi timp“ se va schimba. 

Ne vom întreba: 

1. în ce măsură filozofia, în epoca actuală, a ajuns 
la sfârşitul ei ? 

2. Ce sarcină îi rămâne rezervată gândirii la sfârşi¬ 
tul filozofiei ? ( cf. p. [66]) 

I. 

1. In ce măsură filozofia, în epoca actuală, a ajuns 
la sfârşitul ei ? 

Filozofia este metafizică. Aceasta din urmă gândeş¬ 
te fiinţarea în întregul ei - lumea, omul şi Dumne¬ 
zeu - având în vedere fiinţa, apartenenţa intimă a 
[ 62 ] fiinţării la fiinţă. Metafizica gândeşte fiinţarea ca fi¬ 
inţare, în modul reprezentării ce caută să ofere o în¬ 
temeiere. Căci, încă de la începutul filozofiei şi o dată 
cu el, fiinţa fiinţării s-a arătat ca temei (ap^i), aînov, 
principiu). Temeiul este acel ceva pornind de la care 
fiinţarea ca atare, în devenirea şi trecerea ei, cât şi în 
persistenţa ei ca ceva ce poate fi cunoscut, mânuit şi 
prelucrat, este ceea ce este şi în felul în care ea este. 
Fiinţa, ca temei, aduce fiinţarea în a sa ajungere-la-pre- 
zenţă dintr-un moment sau altul. Temeiul se arată ca 
prezenţă. Prezentul care îi e propriu acestei prezen¬ 
ţe constă în aceea că, de fiecare dată, aduce în sfera pre¬ 
zenţei tot ceea ce fiinţează, într-un fel sau altul, ca 
prezenţă. Corespunzător cu tipul de prezenţă a cărui 
amprentă el o poartă, temeiul are un caracter de în¬ 
temeiere diferit: el întemeiază fie în sensul cauzalită¬ 
ţii ontice de la nivelul realului, fie ca posibilizare 
transcendentală a obiectualităţii obiectelor, ca medie¬ 
re dialectică a mişcării spiritului absolut, a procesu¬ 
lui de producţie determinat istoric sau ca voinţă de 
putere ce instituie valori. 

Caracteristic pentru gândirea metafizică, care caută 
să-i producă fiinţării un temei, este faptul că, pornind 
de la cele ce fiinţează ca prezenţă, ea şi le reprezintă 
pe acestea în prezenţa lor şi astfel, pornind de la te¬ 
meiul lor, le prezintă ca având un temei. 

Dai^ce vrem să spunem când vorbim despre sfâr¬ 
şitul filozofiei ? Mult prea lesne suntem înclinaţi să în¬ 
ţelegem sfârşitul a ceva într-un sens negativ, acela de 
simplă dispariţie, de încetare a unui parcurs, dacă nu 
chiar ca declin şi ca ajungere într-o stare de nepuţin- 
ţă- Expresia „sfârşitul filozofiei", dimpotrivă, are în 
vedere împlinirea metafizicii. Insă împlinirea acesta nu j 
e tot una cu perfecţiunea, ca şi cum filozofia, ajunsă 
la sfârşitul ei, ar trebui să fi atins suprema desăvârşi¬ 
re. Nu numai că nu deţinem un etalon pentru a apre¬ 
cia desăvârşirea la care metafizica a ajuns într-una 
dintre epocile sale, spre deosebire de altele, dar nici 
nu ne este în genere permis să facem o astfel de apre¬ 
ciere. Nu putem spune că gândirea lui Platon ar fi mai 
desăvârşită decât cea a lui Parmenide, sau că filozo¬ 
fia lui Hegel e mai desăvârşită decât cea a lui Kant. Fie¬ 
care epocă a filozofiei îşi are propria ei necesitate. 
Faptul că o filozofie este aşa cum este trebuie pur şi 
simplu recunoscut ca atare. Nu ne este îngăduit să o 
preferăm pe una celeilalte, aşa cum e cu putinţă s-o 
facem nici în cazul concepţiilor despre lume. 

Vechea semnificaţie a cuvântului german „sfârşit",! 
„capăt" ( Ende ) coincide cu aceea a cuvântului „loc" 
(Ort) : „de la un capăt la altul" înseamnă : „dintr-un 
loc într-altul". Sfârşitul filozofiei este acel loc în care 
întregul istoriei ei este strâns laolaltă, unde această 
istorie ajunge în posibilitatea ei extremă. Sfârşitul în¬ 
ţeles ca împlinire înseamnă tocmai această strângere- 
laolaltă. "" 

întreaga istorie a filozofiei rămâne, pe parcursul 
desfăşurării ei, determinată în felurite chipuri de gân¬ 
direa lui Platon. Metafizica este platonism. Nietzsche 
îşi numeşte propria filozofie „platonism răsturnat". 
O dată cu răsturnarea metafizicii, realizată de Karl 

Marx, filozofia ajunge la o posibilitate extremă a sa. 
Filozofia a ajuns la sfârşitul ei. Orice tentativă de a mai 
gândi filozofic nu dă naştere decât la renaşteri epigo- 
nice, cu diferite variaţiuni. Prin urmare, nu este totuşi 
sfârşitul filozofiei o încetare a ceva, adică o încetare 
de a gândi în maniera filozofiei ? Ar însemna să pro¬ 
cedăm pripit dacă am trage o astfel de concluzie. 

Sfârşitul, înţeles ca împlinire, este strângere-laolal- 
tă în posibilităţile extreme. însă aceste posibilităţi le 
gândim prea îngust atâta vreme cât ne aşteptăm ca ele 
să fie doar o dezvoltare a unor noi filozofii, în stilul 
celor de până acum. Uităm că, încă dm_epQca filozo¬ 
fici greceşti, o trăsătură decisivă a filozofiei a ieşit la 
iveală, anume că în interiorul orizontului deschis de 
ea s-au format ştiinţele. Fapt care coincide, totodată, 
cu desprinderea lor de filozofie şi cu dobândirea, de 
către ele, a unei autonomii. Acest proces ţine de ajun¬ 
gerea filozofiei la împlinire. El se află în ziua de azi 
în plină desfăşurare în toate domeniile fiinţării şi pare 
a aduce cu sine o dizolvare a filozofiei, pe când, de 
fapt, reprezintă tocmai împlinirea ei. 

Este suficient să amintim aici autonomia la care au 
ajuns psihologia, sociologia şi antropologia înţeleasă 
ca antropologie culturală, precum şi rolul pe care a 
ajuns să-l aibă logica, în ipostaza sa de logicism şi de 
semantică. Filozofia devine ştiinţă empirică despre om, 
1 64 1 despre tot ceea ce poate intra, ca obiect experimenta- 
bil, în sfera tehnicii create de el, tehnică prin interme¬ 
diul căreia el se instalează în lume, prelucrând-o în 
diferite feluri, prin făptuirea ori prin creaţia sa. Toa¬ 
te acestea se realizează, pretutindeni, pe temeiul des¬ 
chiderii de către ştiinţe a diferitelor domenii ale fiinţării 
şi urmând acest etalon. 

Nu e nevoie să fii profet ca să-ţi dai seama de faptul 
că ştiinţele, aşa cum s-au configurat ele, vor ajunge în 
scurt timp să fie determinate şi dirijate de o nouă şti¬ 
inţă fundamentală, care poartă numele de cibernetică. 

Această ştiinţă corespunde determinării omului ca 
fiinţă socială activă. Căci ea este teoria dirijării posi¬ 
bilei planificări şi organizări a muncii omului. Ciber¬ 
netica transformă limba într-un schimb de informaţii. 

> 

Artele devin instrumente dirijate - şi care, la rândul 
lor, dirijează - ale informaţiei. 

Prelungirea filozofiei în ştiinţe de sine stătătoare, 
dar care comunică între ele din ce în ce mai bine, re¬ 
prezintă împlinirea ei legitimă. Filozofia ia sfârşit în 
epoca actuală. Ea şi-a găsit un loc al său în cadrul şti- 
inţificităţii pe care o practică o umanitate activă la 
nivel social. Trăsătura fundamentală a acestei ştiinţi- 
ficităţi o constituie însă caracterul ei cibernetic, adică 
tehnic. Vom simţi probabil tot mai puţin nevoia să 
punem în discuţie tehnica modernă, pe măsură ce ea 
ajunge să influenţeze şi să dirijeze într-un mod tot mai 
categoric felul în care ne apare universul şi felul în care 
concepem poziţia omului în univers. 

Ştiinţele vor interpreta după regulile ştiinţei, adi¬ 
că tehnic, tot ceea ce, din alcătuirea lor, mai aminteş¬ 
te de provenienţa lor filozofică. Categoriile, cele de 
care orice ştiinţă are nevoie pentru a-şi structura şi de¬ 
limita domeniul său de obiecte, ajung să fie înţelese 
de către ştiinţe în mod instrumental, în speţă ca ipo¬ 
teze de lucru. Adevărul cuprins în aceste ipoteze de 
lucru nu mai c măsurat doar după efectul pe care îl 
are folosirea lor pentru evoluţia cercetării. Adevărul 

ştiinţific e echivalat cu eficienta acestor efecte. ” 

> » > 

Ceea ce filozofia, de-a lungul istoriei ei, a încercat 
să facă uneori - deşi doar insuficient -, anume să pună [ 65 ] 

la dispoziţie ontologii pentru fiecare dintre regiunile 
fiinţării (natura, istoria, dreptul, arta), e preluat acum 
de către ştiinţe, care iau această încercare în sarcina lor. 
Interesul ştiinţelor se îndreaptă către o teorie a con¬ 
ceptelor structurale, concepte necesare pentru a pune 
în ordine domeniul de obiecte ce îi revine fiecăreia 
dintre ele. „Teorie* înseamnă acum: supoziţia cate¬ 
goriilor, cărora le este recunoscută doar o funcţie ci¬ 
bernetică, orice sens ontologic fiindu-le însă refuzat. 
Modelul operaţional pe care îl aduce cu sine gândi¬ 
rea bazată pe reprezentare, gândirea calculatoare, ajun¬ 
ge astfel la deplina sa dominaţie. 

Cu toate acestea, dat fiind că sunt nevoite să facă 
supoziţii cu privire la categoriile ce sunt proprii di¬ 
feritelor domenii pe care ele le cercetează, ştiinţele con¬ 
tinuă să vorbească despre fiinţa fiinţării. Doar că nu 
mai recunosc asta. Ele pot tăgădui, cc-i drept, prove¬ 
nienţa lor filozofică, însă nu o pot nicicând anula. Căci 

în stiintificitatea ştiinţelor se lasă tot mereu atestată 

» * > > 

dovada naşterii lor din filozofic. 

Sfârşitul filozofiei se înfăţişează ca triumf al insta¬ 
urării pe deplin controlabile a unei lumi ştiinţific-teh- 
nice şi unei ordini sociale care să-i corespundă 
acestei lumi. Sfârşitul filozofiei înseamnă: începutul 
unei civilizaţii mondiale, al cărei temei e de aflat în gân¬ 
direa europeană occidentală. 

Insă sfârşitul filozofiei, ca prelungirea ei în ştiinţe, 
reprezintă oare şi realizarea completă a tuturor posi¬ 
bilităţilor în faţa cărora a fost pusă gândirea pe care 
o numim filozofie ? Sau există, pentru gândire, în afa¬ 
ra acestei ultime posibilităţi pe care am prezentat-o 
(dizolvarea filozofiei în ştiinţele tehnicizate)j_o posi¬ 
bilitate primă, o posibilitate de la care, ce-i drept, gân¬ 
direa pe care o numim filozofie a trebuit să pornească, 

dar pe care ea, ca filozofie, nu a putut însă să o expe¬ 
rimenteze ca atare şi nici s-o preia în chip expres ? 

Dacă ar fi aşa, atunci ar trebui ca, în interiorul is¬ 
toriei filozofiei, de la începutul ei şi până la sfârşit, gân¬ 
dirii să-i fi rămas rezervată, în chip ascuns, încă o 
sarcină, una care să nu fie accesibilă nici filozofiei, ca 
metafizică, şi nici măcar ştiinţelor provenite din ea. Ne 
vom pune, de aceea, următoarea întrebare: 

2. Ce sarcină îi mai rămâne încă rezervată gândi¬ 
rii la sfârşitul filozofiei? 

însăşi ideea unei astfel de sarcini pare, în mod fa¬ 
tal, stranie. O gândire care să nu fie nici metafizică, 
nici ştiinţă ? 

■-* O sarcină ce i-a fost filozofiei inaccesibilă încă de la 
începutul ei - şi tocmai din cauza acestui început -, 
şi care ulterior i-ar fi rămas mereu ascunsă, într-o mă¬ 
sură din ce în ce mai mare ? 

O sarcină a gândirii care, după câte se pare, impli¬ 
că afirmaţia că filozofia nu s-ar fi ridicat la înălţimea 
„mizci‘ f gândirii, istoria ei devenind astfel istoria unui 
simplu declin? 

Nu este oare aceasta expresia unei superiorităţi afi¬ 
şate faţă de marii gânditori din istoria filozofiei ? 

Această suspiciune vine să se impună cu tărie. Insă 
ea este uşor de înlăturat. Căci orice încercare de a pă¬ 
trunde cu privirea până la presupusa sarcină a gândi¬ 
rii se vede obligată să arunce o privire retrospectivă 
asupra întregii istorii a filozofiei; mai mult chiar, e ne¬ 
voită să gândească, înainte de toate, istoricitatea ace¬ 
lui ceva care îi conferă filozofiei o posibilă istorie. 

Deja prin aşa ceva, presupusa gândire rămâne cu 
necesitate în urma măreţiei filozofilor. Ea este mai 

modestă decât filozofia. Mai modestă şi din pricină că 
unei astfel de gândiri îi este în mod necesar refuzat, 
mai mult decât filozofiei, atât efectul nemijlocit, cât 
şi cel mijlocit asupra spaţiului public, a cărui ampren¬ 
tă, în epoca industriei, o dau ştiinţa şi tehnica. 

Gândirea de care vorbim aici rămâne însă modes¬ 
tă, înainte de toate, deoarece sarcina sa are doar un 
cara cte r pregătitor, iar nu unul fonHătorTEaTe mul¬ 
ţumeşte să trezească, în om, disponibilitatea pentru o 
posibilitate al cărei contur rămâne obscur şi a căre i ye¬ 
ni re rămâne nesigură. 

Gândirea, înainte de toate, trebuie să înveţe ce 
anume îi este pus deoparte şi păstrat anume pentru 
ea, precum şi în ce fel trebuie să se dedice sarcinii sale. 
învăţând toate acestea, eaîşi pregăteşte propria-i trans¬ 
formare. 

Ne gândim, aici, la posibilitatea ca civilizaţia mon¬ 
dială, aflată acum la începuturile ei, să depăşească în- 
tr-o bună zi modelul tehnico-ştiinţific-industrial, ca 
unic etalon al siţlăşluirii omului în lume. Ce-i drept, 
ea nu poate fâce acest lucru de la silîe şi prin sine în¬ 
săşi, însă poate porni de la disponibilitatea omului 
către o anumită menire a sa, care, fie că e sau nu per¬ 
cepută, se face mereu auzită înlăuntrul destinului său, 
ca unul rămas încă nedecis. La fel, nu putem şti dacă 
civilizaţia mondială se va nimici dintr-o dată nu peste 
mult timp sau dacă, dimpotrivă, ea se va consolida şi 
va dura multă vreme, având o durabilitate care nu e 
bazată pe ceva persistent, ci una care, mai degrabă, se 
organizează în jurul unei transformări neîntrerupte, 
permanent aducătoare de noutăţi. 

Gândirea pregătitoare de care vorbim aici nu vrea 
şi nici nu poate să prezică vreun viitor. Ea doar în¬ 
cearcă, prin rostirea sa, să-i pună prezentului înainte 

ceva ce a fost spus încă demult, chiar la începutul fi¬ 
lozofiei şi pentru acest început, ceva care, totuşi, nu 
a fost propriu-zis gândit. Trebuie să ne mulţumim, 
pentru moment, să facem doar o sumară referire în 
această direcţie, cu toată concizia de rigoare. Vom lua 
în ajutor un indiciu pe care ni-1 oferă filozofia. 

Dacă ne întrebăm cu privire la sarcina ce-i revine 
gândirii, acest lucru, în sfera filozofiei, înseamnă: a de¬ 
termina ce anume o priveşte şi o preocupă, ce anume 
este încă, pentru ea, controversat, care este chestiunea 
aflată, pentru ea, în litigiu. Tocmai asta înseamnă, în , 
limba germană, cuvântul „lucru“ ( Sache ). El vine să 
numească acel ceva cu care gândirea are de-a face în 
cazul de faţă, şi care, în limba lui Platon, este numit 
astfel: to Ttpâypa carto (cf. Scrisoarea a şaptea , 341 c 7). 

în timpurile mai noi, filozofia a simţit ea însăşi ne¬ 
voia să cheme gândirea, în chip explicit, „către lucrul 
însusi“. Vom aminti două cazuri, cărora astăzi li se 
acordă o atenţie deosebită. Această chemare „către lu¬ 
crul însuşi“ o auzim în „Prefaţa" pe care Hegel a aşe¬ 
zat-o la începutul lucrării sale Sistemul ştiinţei, a cărei 
primă parte, apărută în anul 1807, poartă titlul Feno¬ 
menologia spiritului. Această prefaţă nu este prefaţa 
la Fenomenologie, ci la Sistemul ştiinţei, adică la în¬ 
tregul filozofiei. Drept care chemarea „către lucrul în¬ 
suşi" ajunge în cele din urmă să însemne, prin firea [68] 
lucrurilor dezbătute acolo, o chemare către „ştiinţa lo¬ 
gicii", înainte de orice. 

în chemarea „către lucrul însuşi", accentul cade pe 
„însuşi". Sunetul care iese în prim-plan când auzim 
această chemare exprimă o respingere. Sunt respinse 
raportările neadecvate la lucrul cu care filozofia se ocu¬ 
pă. Printre aceste raportări neadecvate se numără şi 
simplul fapt de a vorbi despre scopul filozofiei, dar 



118 


MARTIN HEIDEGGER 


şi simpla relatare a rezultatelor gândirii filozofice. 
Acestea două nu constituie nicicând întregul filozo¬ 
fiei, în realitatea lui. întregul se arată abia în deveni¬ 
rea lui şi numai acolo. O astfel de devenire are loc la 
nivelul prezentării minuţioase a lucrului în cauză. In 
cuprinsul prezentării, tema şi metoda devin identice. 
La Hegel, această identitate se numeşte: „gând“. O dată 
cu el iese la iveală „însuşi" lucrul de care se preocu¬ 
pă filozofia, miza ei. Această miză este însă determi¬ 
nată istoric: subiectivitatea. O dată cu ego cogito al lui 
Descartes, spune Hegel, filozofia păşeşte pentru pri¬ 
ma dată pe un teren ferm, acolo unde poate să se sim¬ 
tă la ea acasă. Iar dacă prin ego cogito, ca subiectum 
privilegiat, este atins un fundamentum absolutum, lu¬ 
crul acesta niseamnă: subiectiil este moKEipEvov trans¬ 
pus în conştiinţă, este ceea ce fiinţează cu adevărat ca 
prezenţă şi care, îrTlîmbajul tradiţional, este numit 
destul de vag „substanţă". 

Când Hegel explică în prefaţă (ed. Hoffmeister, 
p. 19) că „adevărul (filozofiei) trebuie conceput şi ex¬ 
primat nu ca substanţă, ci deopotrivă ca subiect", aceas¬ 
ta vrea să zică: fiinţa fiinţării, prezenţa celor ce fiinţează 
ca prezente devine manifestă - şi devine astfel pre¬ 
zenţă deplină - abia atunci când prezenţa aceasta, ca 
atare, devine actuală în sfera Ideii absolute. Insă idea 
înseamnă, încă de la Descartes, perceptio. Devenirea 
fiinţei către ea însăşi are loc în dialectica speculativă. 
Abia mişcarea gândului, metoda, constituie lucrul în¬ 
suşi (die Sacbe seîbst). Chemarea „către lucrul însuşi" 
exprimă cerinţa metodei adecvate a filozofiei. 

Care este însă „lucrul" de care are a se preocupa 
filozofia, în speţă care este miza ei, asta trece drept ceva 
deja hotărât. Miza filozofiei, ca metafizică, este fiin- 

ţa fiinţării, a cărei prezenţă ia forma substanţialităţii 
şi, totodată, a subiectivităţii. 

O sută de ani mai târziu, chemarea „către lucrul în¬ 
suşi" se face din nou auzită, şi anume în lucrarea lui 
Husserl despre Filozofia ca ştiinţă riguroasă ’, apărută 
în primul număr al revistei Logos, din 1910-1911 (p. 289 
şi urm.). Chemarea are şi aici, în primă instanţă, sen¬ 
sul unei respingeri. Insă respingerea e altfel direcţio- 
nată decât la Hegel. Ea vizează psihologia naturalistă, 
care pretinde a fi metoda ştiinţifică autentică de cer¬ 
cetare a conştiinţei. Căci această metodă împiedică încă 
dinainte accesul la fenomenele conştiinţei intenţiona¬ 
le. însă, în acelaşi timp, chemarea „către lucrul însuşi" 
este îndreptată şi împotriva istorismului, care se pier¬ 
de în dezbateri asupra diferitelor puncte de vedere din 
interiorul filozofiei şi în stabilirea de tipologii ale con¬ 
cepţiilor filozofice despre lume. In această privinţă 
Husserl scrie, subliniat prin caractere spaţiate ( ibidem ., 
p. 340): „Nu de la filozofii, ci de la lucruri şi proble¬ 
me trebuie să pornească impulsul cercetării .“ 

Dar care este lucrul de la care trebuie să porneas¬ 
că cercetarea filozofică ? Pentru Husserl, ca şi pentru 
Hegel, care se înscriu amândoi în aceeaşi tradiţie, el 
este subiectivitatea conştiinţei. Meditaţiile carteziene 
nu constituiau pentru Husserl doar tema conferinţe¬ 
lor pariziene din februarie 1929, ci întregul parcurs al 
pasionatelor lui cercetări de după Cercetările logice stă, 
de atunci şi până la sfârşit, sub semnul lor. Chema¬ 
rea „către lucrul însuşi", atât în sensul ei negativ, cât 
şi în cel pozitiv, are în vedere asigurarea şi elabora¬ 
rea metodei, adică un mod de a proceda al filozo¬ 
fiei, cel prin care - şi abia o dată cu el - lucrul însuşi 
devine un dat perfect legitimabil. Pentru Husserl, 
„principiul tuturor principiilor" nu vizează în primul 
rând un conţinut, ci e un principiu metodologic. în 

lucrarea sa Ideen zu einer reinen Pbdnomenologie und 
pbdnomenologiscben Pbilosopbie / Idei directoare pen¬ 
tru o fenomenologie pură şi o filozofie fenomenolo¬ 
gică, apărută în 1913, Husserl a consacrat un întreg 
paragraf (§ 24) determinării „principiului tuturor 
principiilor". O dată stabilit acest principiu, spune 
Husserl ( ibidem , p. 44), „nici o teorie inventată nu ne 
poate induce în eroare". 

[ 70 ] „Principiul tuturor principiilor" sună astfel: 

„orice intuiţie donatoare în mod originar (este) o 
sursă autentică de cunoaştere, şi tot ceea ce ne este 
dat în cbip originar în « intuiţie » (aşa-zicând în re¬ 
alitatea sa corporală) trebuie luat pur şi simplu ca 
ceea ce el se dă, dar şi numai în limitele în care el 
se dă aici... “ 

„Principiul tuturor principiilor" conţine teza pri¬ 
matului metodei. Acest principiu vine să hotărască cu 
privire la lucrul care, doar el, poate satisface metoda. 
„Principiul tuturor principiilor" cere ca subiectivitatea., 
absol ută s ă fie lucrul asupra căruia să se aplece filozo¬ 
fia. Reducţia transcendentală, prin care ne concentrăm 
asupra subiectivităţii, oferă şi asigură posibilitatea de 
a întemeia în subiectivitate - şi prin ea - obiectivita¬ 
tea tuturor obiectelor (adică fiinţa acestor fiinţări) în 
0 structura şi alcătuirea lor respective, adică în consti¬ 
tuirea lor. Astfel, subiectivitatea transcendentală se vă¬ 
deşte a fi „singura-fiinţare-absolută" ( Formale und 
transzendentale Logik / Logică formală şi transcen¬ 
dentală, 1929, p. 240). Reducţia transcendentală este 
şi ea, ca metodă a „ştiinţei universale" despre consti¬ 
tuirea fiinţei fiinţării, de aceeaşi natură cu fiinţa aces¬ 
tei fiinţării absolute, adică de aceeaşi natură cu lucrul 
asupra căruia filozofia, în sensul ei cel mai propriu, 
are de-a face. Metoda nu numai că se orientează după 

lucrul cu care are de-a face filozofia. Nu numai că se 
potriveşte cu lucrul, aşa cum cheia se potriveşte cu la¬ 
cătul. Ea ţine, dimpotrivă, de lucrul cu care are de-a 
face filozofia, deoarece ea este „lucrul însuşi". Dacă ne 
vom întreba de unde anume îşi obţine „principiul tu¬ 
turor principiilor" incontestabila sa legitimitate, atunci 
răspunsul ar trebui să sune astfel: dip subiectivitatea 
transcendentală, care este presupusă deja ca fiind lu- 
crul asupra căruia trebuie să se aplece filozofia. 

Am ales până în clipa de faţă drept călăuză chema¬ 
rea „către lucrul însuşi". Ea urma să ne conducă la de¬ 
terminarea sarcinii ce-i revine gândirii la sfârşitul 
filozofiei. Şi unde am ajuns ? La înţelegerea faptului 
că, atunci când are loc chemarea „către lucrul însuşi", 
este dinainte ştiut care anume este acest lucru asupra 
căruia trebuie să se aplece filozofia. Pentru Hegel şi 
Husserl - şi nu numai pentru ei - lucrul asupra că¬ 
ruia filozofia trebuie să se aplece este subiectivitatea. 

I n cazul chemării amintite, nu lucrul ca atare către care [ 71 ] 
suntem chemaţi reprezintă adevărata miză, ci prezen- t 
tarea lui, care îl face pe acesta însuşi să ne devină pre- 
zent. Dialectica speculativă a lui Hegel este mişcarea 
prin care lucrul ca atare ajunge la sine însuşi, la pro¬ 
priul său tip de prezenţă. Metoda lui Husserl este me¬ 
nită să aducă lucrul de care filozofia se preocupă la 
nivelul unei donări originare şi definitiv valabile, ceea 
ce înseamnă că trebuie să-l aducă la tipul de prezen¬ 
ţă care îi este propriu. 

Cele două metode sunt cât se poate de diferite. Insă 
lucrul ca atare pe care ele urmează să îl prezinte este 
unul şi acelaşi, chiar dacă experienţa lui se faceîntr-o 
manieră diferită. 

însă cum ne ajută toate aceste constatări în încer¬ 
carea de a aduce în perimetrul privirii noastre sarcina 

gândirii ? Ele nu ne ajută cu nimic, atâta vreme cât ne 
îndeletnicim cu simpla discutare a chemării „către lu¬ 
crul însuşi". Dimpotrivă, ceea ce trebuie să facem este 
să ne întrebăm ce anume rămâne negândit în chema¬ 
rea „către lucrul însuşi". întrebându-ne astfel, vom 
ajunge să ne dăm seama în ce măsură, tocmai acolo 
unde filozofia a ajuns să-şi cunoască în mod absolut 
propria ei miză şi să facă din ea o evidenţă ultimă, se 
ascunde ceva care nu mai poate fi gândit în maniera 
filozofiei şi care nu mai reprezintă un lucru pe care 
ea să-l poată gândi. 

Dar ce anume rămâne negândit de către filozofie 
în ce priveşte lucrul pe care ea are a-1 gândi şi, toto¬ 
dată, în ce priveşte metoda ei ? Dialectica speculativă 
e un mod în care lucrul amintit ajunge la apariţie 
(Scheinen) pornind de la sine însuşi, devenind astfel 
prezent. O asemenea apariţie strălucitoare la care lu¬ 
crul amintit ajunge are loc, în mod necesar, în spaţiul 
unei luminozităţi ( Helle). Doar prin intermediul ei 
ceea ce ajunge astfel la apariţie se poate arăta, adică 
poate străluci. Luminozitatea, la rândul ei, se sprijină 
pe un deschis, pe un spaţiu liber pe care ea să-l poa¬ 
tă lumina într-un loc sau altul, într-un moment sau 
altul. Luminozitatea se joacă în spaţiul acestui deschis 
şi, tot aici, ea se luptă cu întunericul. Pretutindeni unde 
ceva care fiinţează ca prezenţă întâlneşte o altă fiin¬ 
ţare prezentă sau doar zăboveşte o vreme împreună 
cu ea, dar şi acolo unde, precum la Hegel, ceva se 
oglindeşte speculativ în altceva, acolo domneşte deja 
deschiderea ( Offenheit ) şi se află în joc un spaţiu li¬ 
ber. Această deschidere, ea şi numai ea, e cea care acor¬ 
dă mersului gândirii speculative putinţa de a străbate 
de la un capăt la altul cele gândite. 

Această deschidere ce acordă putinţa unui posibil 
fapt-de-a-lăsa-să-apară-şi-să-strălucească ( Scheinen - 
lassen ) şi a unui fapt-de-a-arăta o numim deschide- 
re-luminatoare ( Lichtung ). Dacă privim din punctul 
de vedere al istoriei limbii, cuvântul german Lichtung 
este un calc după cuvântul francez clairiere. El e for- [ 72 ] 
mat după modelul vechilor cuvinte precum Waldung 
(„pădure") şi Feldung („câmp"). 

Luminişul pădurii este numit Lichtung prin con¬ 
trast cu desişul pădurii, careîn germana veche se zice 
Dickung. Substantivul Lichtung c derivat din verbul 
lichten („a lumina"). Adjectivul licht e unul şi acelaşi 
cuvânt cu leicht („uşor"). Etwas lichten înseamnă: a 
face ca ceva să fie uşor, liber şi deschis, de pildă a eli¬ 
bera în pădure un loc, prin tăierea copacilor. Spaţiul 
liber astfel apărut este o Lichtung, un luminiş. Das 
Lichte,\n sensul de spaţiu liber şi deschis nu are nimic 
în comun, nici din punctul de vedere al cuvântului, 
nici din punctul de vedere al lucrului avut în vedere, 
cu adjectivul licht, care înseamnă „luminos". Trebuie 
să reţinem asta, pentru a putea face deosebirea dintre 
Lichtung („luminiş") şi Licht („lumină"). Cu toate 
acestea, s-ar putea să existe o reală legătură între cele 
două. Şi anume, lumina ( das Licht) poate într-adevăr 
să pătrundă în „luminiş" {Lichtung), în deschisul său, 
şi să facă ca acolo să se joace jocul dintre luminozi¬ 
tate şi întuneric. Insă lumina nu creează niciodată, ea 
mai întîi, luminişul sau deschiderea-luminatoare, ci o 
presupune pe aceasta. De altfel, deschiderea-lumina¬ 
toare, adică deschisul, nu reprezintă un spaţiu liber 
doar pentru luminozitate şi întuneric, ci şi pentru su¬ 
net şi pentru ecoul său, când sunetul acesta se înalţă 
sau se stinge. Deschiderea-luminatoare reprezintă 

deschisul pentru tot ceea ce fiinţează ca prezenţă sau 
ca absenţă. 

Gândirea trebuie, în chip necesar, să ia seama în 
chip expres la lucrul pe care îl numim aici deschide- 
re-luminatoare. Căci ceea ce facem aici nu este să ex¬ 
tragem din interiorul simplelor cuvinte - precum 
Lichtung, de pildă - simple reprezentări, chiar dacă 
la o privire superficială aşa s-ar putea părea. Ceea ce 
avem de făcut este, dimpotrivă, să luăm seama la acel 
lucru cu totul aparte pe care, în strictă adecvare cu el, 
îl numim „deschidere-luminatoare“. Deschisul liber pe 
care acest cuvânt vine să-l numească în contextul pe 
care îl gândim acum este - pentru a folosi un cuvânt 
a lui Goethe - un „fenomen originar" ( Ur-pbano - 
men). Ar trebui să spunem: un lucru originar (eine 
Ur-sache). Goethe notează undeva (în Maxime şi re¬ 
flecţii, n. 993): „Nimic nu-i de căutat în spatele feno¬ 
menelor: ele însele sunt toată învăţătura." Asta vrea 
să spună: fenomenul însuşi, în cazul de faţă deschi- 
derea-luminatoare, ne pune în faţa sarcinii a o inte¬ 
roga şi de a învăţa astfel ceva de la ea, adică de a ajunge 
să putem spune ceva despre ea. 

Prin urmare, e de presupus că, într-o bună zi, gân- 
[ 73 ] direa nu se va mai sfii să se întrebe dacă nu cumva 
tocmai deschiderea-luminatoare, deschisul liber, re¬ 
prezintă, mai întâi de toate, locul în care spaţiul pur 
şi deopotrivă timpul ecstatic, precum şi toate cele ce 
fiinţează ca prezenţă sau ca absenţă înlăuntrul lor sunt 
strânse laolaltă şi adăpostite. 

La fel precum gândirea speculativ-dialectică, intui¬ 
ţia originară şi evidenţa pe care ea o procură rămân 
• dependente de deschiderea ce-şi exercită dinainte do¬ 
minaţia, în speţă de deschiderea-luminatoare. Ceea ce 
este evident este ceea ce poate fi în chip nemijlocit pă- 

truns cu privirea. Evidenţia este cuvântul prin care 
Cicero a tradus în latină, interpretându-1, cuvântul gre¬ 
cesc evapyeta. ’Evapyeta, care are aceeaşi rădăcină ca 
argentum (argint), are în vedere ceea ce în sine însuşi 
si din sine luminează, aducându-se pe sine în lumină. 
In limba greacă nu este vorba despre actul vederii, de¬ 
spre videre, ci despre ceea ce luminează şi străluceş¬ 
te. Insă acesta poate străluci doar dacă deschiderea este 
deja conferită. Nu raza de lumină e cea care creează 
deschiderea-luminatoare, deschiderea ca atare, ci ea 
doar o străbate. O astfel de deschidere e singura care 
conferă unui „a da“ şi a unui „a primi", precum şi evi¬ 
denţei, spaţiul liber în interiorul căruia ele pot adăs¬ 
ta şi în interiorul căruia ele trebuie să se mişte. 

întreaga gândire filozofică care, în chip explicit sau 
neexplicit, urmează chemarea „către lucrul însuşi", s-a 
implicat deja, o dată cu parcursul pe care ea îl reali¬ 
zează, o dată cu metoda ei, în acel spaţiul deschis care 
este deschiderea-luminatoare. Şi totuşi, de deschide¬ 
rea-luminatoare filozofia n-are habar. Ea vorbeşte, ce-i 
drept, despre lumina raţiunii, însă nu ia seama la des¬ 
chiderea-luminatoare a fiinţei. Lumen naturale , lumi¬ 
na raţiunii, nu face decât să lumineze deschisul. Ea 
întâlneşte, ce-i drept, deschiderea-luminatoare, însă nu 
o configurează câtuşi de puţin; dimpotrivă, are nevoie 
de ea pentru a-şi putea arunca lumina proprie asupra 
celor ce fiinţează ca prezenţă în deschiderea-lumina¬ 
toare. Iar asta e valabil nu doar pentru metoda filo¬ 
zofiei ci, de asemenea, ba chiar în primul rând, pentru 
lucrul pe care ea îl gândeşte, anume prezenţa ce este 
proprie celor ce fiinţează ca prezenţă. Nu putem ară¬ 
ta aici în amănunt în ce măsură chiar prin subiectivi¬ 
tate - gândită ca subiectum, 'OTtoKeipevov, ca ceea ce 
este de faţă - este gândită mereu chiar prezenţa celor 

ce fiinţează ca prezenţă. A se consulta, în această pri¬ 
vinţă: Heidegger, Nietzsche 7/(1961), p. 429 şi urm. 

Ne vom îndrepta acum atenţia într-o altă direcţie. 
Indiferent dacă ceea ce fiinţează ca prezenţă este sau 
[ 74 ] nu conceput şi înfăţişat ca atare, prezenţa - în calita¬ 
tea ei de venire-pentru-a-zăbovi în deschis ( Herein- 
weilen in Offenes)- rămâne mereu dependentă de 
t deschiderea-luminatoare, care domină dintru început 
totul. Nici ceea ce fiinţează ca absenţă nu poate fi ceea 
ce este dacă n-ar ajunge la prezenţă în spaţiul liber al 
descbiderii-luminatoare . 

întreaga metafizică, împreună cu adversarul ei, po¬ 
zitivismul, vorbesc limba lui Platon. Cuvântul funda¬ 
mental al gândirii sale, prin care este înfăţişată fiinţa 
4 fiinţării, este EÎSoţ, i5ea, adică aspectul ( Aussehen ) prin 
* care fiinţarea ca atare se arată. însă aspectul este un 
mod al prezenţei. Nu poate exista nici un aspect în ab¬ 
senţa luminii - lucru recunoscut deja de Platon. Nici 
lumină şi nici luminozitate nu există fără deschide¬ 
rea-luminatoare. Chiar şi întunericul are nevoie de ea. 
Altminteri cum am putea să ajungem la un moment 
dat în întuneric şi să ne rătăcim acolo ? Cu toate aces¬ 
tea, deschiderea-luminatoare, cea sub a cărei domina¬ 
ţie stau fiinţa şi prezenţa, rămâne ca atare negândită 
în filozofie, deşi aceasta, la începuturile sale, a vorbit 
' despre ea. Dar unde se întâmplă asta şi sub ce nume ? 
Iată răspunsul: 

In poemul ce cuprinde gândirea lui Parmenide, pri¬ 
mul gânditor care, din câte ştim, a meditat în chip ex¬ 
pres asupra fiinţei fiinţării şi care, până astăzi, deşi fără 
să-l auzim, vorbeşte în interiorul ştiinţelor, al acelor 
ştiinţe în care s-a dizolvat filozofia. 

Parmenide aude îndemnul: 

...Xpecb 8 e ae 7tavxa 7ro0ea0ou 
t))-lev ’AÂr|0eîrii; e'UKDKÂeoţ ocxpepeţ fjxop 
fi8e (Ipoxcov 8o^a q, xaîq ouk evi jucracţ oc?Lr|0riq. 
(Fragment I, p. 28) 

„tu însă totul trebuie să cunoşti: 

atât inima nicicând zbuciumată 

a stării de neascundere, cea perfect rotundă, 

cât şi ce cred în mod părelnic muritorii despre ea, 

neavând, ei, încredinţarea celor aflate-n neascuns“ 

Este numită aici ’AÂf|0Eta, starea de neascundere. 
Se spune despre ea că este perfect rotundă, deoarece 
este rotită în rotundul pur al cercului unde, peste tot, 
începutul şi sfârşitul coincid. Rotirea aceasta nu con¬ 
ţine nici o posibilitate a deturnării, a disimulării şi a 
ocultării. Omul dedicat gândului trebuie să ajungă să 
cunoască „inima nicicând zbuciumată a stării de ne- 
ascundere“. Ce vrea oare să spună această expresie ? 
Ea se referă la starea de neascundere însăşi în ceea ce 
ea are mai propriu, în speţă la locul liniştit ce strân¬ 
ge în sine laolaltă tot ceea ce, mai înainte de toate, face 
cu putinţă starea de neascundere. E vorba de deschi- 
derea-luminatoare a deschisului. Ne vom pune în¬ 
trebarea: deschidere pentru ce? Am văzut deja că 
gândirea, atât cea care mizează pe speculaţie, cât şi cea 
care mizează pe intuiţie, are nevoie să străbată un te¬ 
ritoriu al deschiderii-luminatoare. Această deschide- 
re-luminatoare stă însă şi la baza posibilităţii ca ceva 
să apară în strălucirea sa, adică la baza ajungerii-la-pre- 
zenţă a prezenţei înseşi. 

Ceea ce starea de neascundere vine mai înainte de 
toate să acorde este calea pe care gândirea, urmând-o, 

ajunge să perceapă acest singur lucru: oncoi; ecmv... 
etvou: anume că ceva prezent ajunge 1 a prezenţă. Des- 
chiderea-luminatoare e cea care acordă o cale ce duce 
la prezenţă, şi tot ea este cea care acordă o posibilă 
ajungere-la-prezenţă a prezenţei înseşi. ’AXf|0eta, sta¬ 
rea de neascundere, trebuie gândită de noi ca des- 
chidere-luminatoare care, ea abia, acordă fiinţa şi 
gândirea, acordă prezenţă celor două în raportul lor 
1 reciproc. Inima nicicând zbuciumată a deschiderii-lu- 
minatoare este locul liniştit pornind de la care există ceva 
precum posibilitatea apartenenţei reciproce dintre fi¬ 
inţă şi gândire, adică dintre prezenţă şi perceperea ei. 

In această obligatorie apartenenţă ( Verbundenheit) 
dintre cele două îşi are temeiul posibila exigenţă a gân¬ 
dirii de a avea obligativitate ( Verbindlicbkeit ). In lipsa 
unei experienţe prealabile a lui ’AA,f|0eta ca deschide- 
re-luminatoare, toată discuţia despre obligativitatea sau 
neobligativitatea gândirii rămâne fără temei. De unde 
îşi primeşte obligativitatea, la Platon, determinarea 
prezenţei ca i5ea ? Şi în raport cu ce anume devine obli- 
gativă, la Aristotel, interpretarea ajungerii-la-prezen- 
ţă ca evepyeta ? 

Noi nici măcar nu ne putem pune aceste întrebări 
(pe care filozofia, într-un mod destul de curios, le-a 
omis întotdeauna) atâta vreme cât nu am ajuns să ex¬ 
perimentăm ceea ce Parmenide a trebuit în chip ne¬ 
cesar să experimenteze: e vorba de ’AX.f|0eia, de starea 
de neascundere. Calea ce duce către ea e cu totul alta 
decât aceea, întortocheată, pe care o urmează în mod 
fatal simplele opinii ale muritorilor. ’A^f|9 Eia nu e ceva 
muritor, aşa cum nici moartea însăşi nu e. 

Dacă traduc ’AX.f|0eia cu obstinaţie prin „sta- 
[ 76 ] re-de-neascundere“, nu fac aceasta de dragul etimo¬ 
logiei, ci din pricina „lucrului" la care cuvântul trimite 

şi asupra căruia trebuie neapărat să medităm atunci 
când vrem să gândim în chip adecvat ceea ce numim 
„fiinţă" şi „gândire". Starea de neascundere este, aşa 
zicând, elementul în care, pentru prima oară, atât fi¬ 
inţa şi gândirea - cât şi apartenenţa lor reciprocă - 
ajung să existe. La începutul filozofiei se vorbeşte ce-i 
drept despre ’AÂr|0£ta, însă apoi, în epocile care au ur¬ 
mat, filozofia n-a mai gândit-o ca atare. Căci, începând 
cu Aristotel, miza filozofiei configurate ca metafizi¬ 
că^ estede a.gândi fiinţarea ca atare în manieră onto-teo- 
logică. 

îmsa dacă lucrurile stau aşa cum am arătat, asta nu 
trebuie să ne facă să credem că filozofia pur şi sim¬ 
plu scapă ceva din vedere, că neglijează ceva şi că, toc¬ 
mai de aceea, ea prezintă o lacună esenţială. Referirea 
l a ceea _ce-m filozofie a rămas negândit nu reprezintă 
o critică la adresa filozofiei.Dacă, în clipa de faţă, e 
nevoie să facem o critică, ea priveşte mai curând în¬ 
cercarea - devenită, după Fiinţă şi timp , din ce în ce 
mai imperioasă - de a ne întreba, la sfârşitul filozo¬ 
fiei, privitor la o posibilă sarcină care-i revine gândi¬ 
rii. Căci întrebarea care se ridică acum - şi care vine 
cu destulă întârziere - este aceasta: de ce oare nu mai 
traducem aici ’AÂf|9eia prin termenul obişnuit, adică 
prin „adevăr" ? Răspunsul trebuie să sune astfel: 

In măsura în care adevărul, în sensul său tradiţio¬ 
nal şi „natural", este înţeles ca fiind corespondenţa din¬ 
tre cunoaştere şi fiinţare - o corespondenţă pe care 
căutăm să o atestăm la nivelul fiinţării -, însă adevă¬ 
rul este interpretat totodată ca certitudine a cunoaş¬ 
terii despre fiinţă, n-avem voie să identificăm ’AÂf|0eta, 
starea de neascundere în sensul deschiderii-luminatoa- 
re, cu adevărul. Dimpotrivă, ’AÂf|0eia, starea de ne¬ 
ascundere gândită ca deschidere-luminatoare, este cea 

£> care, ea abia, acordă posibilitatea adevărului. Căci, la 
fel precum fiinţa şi precum gândirea, adevărul însuşi 
nu poate fi ceea ce este decât în elementul deschide- 
rii-luminatoare. Evidenţa, certitudinea de orice grad 
şi orice modalitate de verificare a lui veritas se mişcă 
deja, împreună cu acesta, în sfera deschiderii-lumina- 
toare, cea care guvernează totul. 

’AA.f|0eux, starea de neascundere gândită ca deschi- 
dere-luminatoare proprie prezenţei, nu este încă ceea 
* ce numim „adevăr". Este atunci ’AX.r|0eia „mai puţin" 
decât adevărul ? Sau este „mai mult" decât el, dat fi- 
[77] ind că abia ea acordă adevărul în ipostaza sa de adae- 
quatio şi certitudo, dat fiind că nici o prezenţă şi nici 
o prezentizare ( Gegenwdrtigung ) nu pot exista în afa¬ 
ra domeniului pe care îl circumscrie deschiderea-lu- 
minatoare ? 

Vom lăsa în sarcina gândirii să-şi pună această în¬ 
trebare. Gândirea trebuie să mediteze şi dacă are în 
genere putinţa de a-şi pune o astfel de întrebare, atâta 
vreme cât gândeşte filozofic, adică în sensul riguros al 
metafizicii, care interoghează cele ce fiinţează ca pre¬ 
zente doar cu privire la prezenţa lor. 

In orice caz, un lucru a devenit clar: întrebarea pri¬ 
vitoare la ’AVr|0Eta, la starea de neascundere ca atare, 
nu este întrebarea privitoare la adevăr. De aceea era 
nepotrivit, şi ca atare derutant, să numim ’AA.f|0eta, în¬ 
ţeleasă în sensul deschiderii-luminatoare, „adevăr" 1 . 


1 Că încercarea dea gândi un anumit lucru se poate înde¬ 
părta pentru o vreme de ceea ce cândva — într-un moment deci¬ 
siv — ajunsese să se arate înţelegerii, o dovedeşte un pasaj din 
Fiinţă ţi timp , p. 219: „Traducerea (cuvântului <xXr|0£ioO prin 
cuvântul « adevăr » şi mai ales determinările teoretice prin care 
acest cuvânt este conccptualizat ascund sensul a ceea ce grecii, 
în înţelegerea lor pre-f ilozofică şi «în chip de la sine înţeles », au 
pus la baza folosirii termenului de <xXfj0£ta.“ 




SFÂRŞITUL FILOZOFIEI ŞI SARCINA GÂNDIRII 131 


Faptul că Hegel, în „Ştiinţa logicii", vorbeşte despre 
„adevărul fiinţei" îşi are justificarea sa, întrucât ade¬ 
vărul înseamnă acolo certitudine a cunoaşterii abso¬ 
lute. Insă nici Hegel şi nici Husserl, şi nici întreaga 
metafizică nu se întreabă privitor la fiinţa ca fiinţă, în 
speţă nu se întreabă în ce măsură poate exista prezen¬ 
ţă ca atare. Există prezenţă doar atunci când deschi- 
derea-luminatoare îşi exercită dominaţia. Starea de 
neascundere este, ce-i drept, numită prin ’AÂiţ0eia,însă 
nu e gândită ca atare. 

Conceptul natural de adevăr nu înseamnă stare de 
neascundere nici în filozofia grecilor. S-a arătat ade¬ 
sea, pe bună dreptate, că deja la Homer, termenul 
’AÂpGeta era folosit întotdeauna numai cu referire la 
verba dicendi, cu referire la enunţare, deci în sensul 
corectitudinii si onestităţii enunţului, iar nu în sensul 
stării de neascundere. Numai că această observaţie, în- ^ 
tr-o primă instanţă, arată doar că poeţii, precum şi uzul 
curent al limbii si chiar si filozofia n-au înţeles să se [78] 

» » i 

întrebe în ce măsură adevărului, respectiv corectitu¬ 
dinii enunţului, îi este acordată putinţa' doar în ele¬ 
mentul deschiderii-luminatoare. 


’ Verbul gewdhren, „a acorda", este folosit în mod evident 
de Heidegger, în scrierile sale târzii, ca un substitut al sintagmei 
„a face cu putinţă", pe care o întâlnim adesea în scrierile sale de 
tinereţe, unde filozofia sa era încă o filozofie de tip transcenden¬ 
tal, în descendenţă kantiană. Prin folosirea acestui verb străin ca 
expresie de limbajul filozofiei transcendentale, Heidegger pare 
că vrea să ferească interpretarea filozofiei sale — care între timp 
părăsise abordarea de tip transcendental, dar nu şi domeniul de 
lucruri descoperit o dată cu acest tip de filozofare — de o înţelegere 
revolută. în traducere a fost însă adesea necesar să specificăm 
sensul acestui „a acorda", punând alături de el ceea ce verbul ger¬ 
man rosteşte tacit: „acordarea" avută aici în vedere este „acordare 
unei putinţe". 

In orizontul acestei probleme trebuie recunoscut 
faptul că ’AA.f|0eia, starea de neascundere în sensul des- 
chiderii-luminatoare a prezenţei, a fost experimenta¬ 
tă din prima clipă doar ca 6p06xr|(; - corectitudine a 
reprezentării şi enunţării. Insă, atunci, afirmaţia că ar 
fi avut loc o modificare a esenţei adevărului prin tre¬ 
cerea de la starea de neascundere la corectitudine de¬ 
vine şi ea de nesusţinut. In loc de asta trebuie spus: 
’AXf|0eux, înţeleasă ca deschidere-luminatoare a pre¬ 
zenţei şi ca prezentizare ( Gegenwartigung ) ce are loc 
prin gândire şi rostire, a ajuns foarte curând să fie pri¬ 
vită în legătură cu opotcoatq şi adaequatio, fiind astfel 
echivalată cu corespondenţa dintre reprezentare şi ceea 
ce fiinţează ca prezenţă. 

Numai că cele petrecute astfel ridică următoarea în¬ 
trebare: ce anume a făcut ca, la nivelul experienţei şi 
rostirii naturale a omului, ’AA.rj0eia, starea de neas¬ 
cundere, să apară numai în calitate de corectitudine 
şi onestitate [a enunţului] ? Oare asta s-a întâmplat 
deoarece, în şederea sa ec-statică în deschisul celor ce 
fiinţează ca prezenţă, omul s-a îndreptat exclusiv că¬ 
tre cele ce fiinţează ca prezenţă şi către ajungerea în 
prezent, ca simplă-prezenţă, a celor ce fiinţează ca pre¬ 
zenţă? Şi ce altceva înseamnă asta dacă nu faptul că 
prezenţa ca atare şi, o dată cu ea, deschiderea-lumi- 
natoare, cea care îi acordă putinţa, au rămas neluate 
în seamă ? Doar ceea ce ’AXi]0eta acordă ca deschide¬ 
re-luminatoare a fost experimentat şi gândit, nu însă 
ceea ce este ea ca atare. 

Acest lucru rămâne ascuns. Dar este asta, oare, o 
simplă întâmplare ? Oare este vorba de o neglijenţă a 
gândirii umane ? Sau este urmarea faptului că ascun- 
derea-de-sine, starea de ascundere, Ai]0r|, ţine de 
’A-Afj0eux, nu doar ca simplu adaos, cum ţine umbra 

de lumină, ci este însăşi inima lui ’A?cf|9eux? Oare în •* 
această ascundere-de-sine pe care o aflăm în inima des- 
chiderii-luminatoare a prezenţei nu rezidă şi o adă- 
postire şi o păstrare care, ele abia, acordă putinţa stării 
de neascundere, făcând astfel ca ceea ce fiinţează ca 
prezenţă să poată să apară în prezenţa sa ? , 

Dacă aşa stau lucrurile, atunci deschiderea-lumi- 
natoare nu este doar una a prezenţei ca atare, ci este 1 7 9] 
deschidere-luminatoare a unei prezenţe ce totodată se 
ascunde, este o deschidere-luminatoare în care îşi are r 
adăpostul, ascunzându-se, însăşi această ascundere. 

Dacă aşa stau lucrurile, atunci noi am ajuns să ve¬ 
dem, pe calea acestei interogări abia, care este sarci¬ 
na ce-i revine gândirii la sfârşitul filozofiei. 

Dar nu sunt oare toate acestea doar o mistică des¬ 
prinsă de orice bază sau chiar o mitologie de proastă 
calitate, în orice caz un iraţionalism dăunător şi o tă¬ 
găduire a raţiunii ( ratio )? 

Voi replica printr-o întrebare: ce înseamnă ratio, 
vouţ, voeîv, ce înseamnă percepere ( Vernebmen) ? Ce 
înseamnă temei şi principiu, ba chiar principiul tu¬ 
turor principiilor ? Oare pot fi acestea toate determi¬ 
nate vreodată în chip satisfăcător fără să fi făcut 
experienţa elină a lui ’AA.f|0evcx, înţelegând-o ca stare 
de neascundere şi fără ca, trecând dincolo de ceea ce 
grecii au cunoscut, s-o gândim ca deschidere-lumina¬ 
toare a ascunderii-de-sine ? Câtă vreme ratio şi raţio¬ 
nalul rămân problematice în ceea ce le este propriu, 
discuţia despre iraţional rămâne şi ea desprinsă de ori¬ 
ce bază. Ce-i drept, raţionalizarea tehnico-ştiinţifică 
ce stăpâneşte epoca actuală se justifică pe zi ce trece, 
într-un mod tot mai surprinzător, prin efectul ei, a că¬ 
rui amploare suntem departe de a o putea cuprinde cu 
privirea. Numai că acest efect nu vine să spună nimic 





134 


MARTIN HEIDEGGER 


despre acel ceva care, înainte de orice, ac ordă posibi- 
litatea raţionalului şi a iraţionalului. Efectul amintit 
demonstrează corectitudinea raţionalizării tehnico-şti- 
inţifice. Insă se reduce oare starea de manifestare a ceea 
ce este la acest demonstrabil ? Oare insistenţa cu care 
ne bazăm pe ceea ce este demonstrabil nu ne închide 
mai degrabă calea către ceea ce este ? 

Poate că există o gândire care e mai lucidă decât 
furia nestăvilită a raţionalizării şi decât captivaţia exer¬ 
citată de cibernetică. Şi poate că tocmai această capti- 
vaţie este iraţională în cel mai înalt grad. 

Poate că există o gândire care să se situeze dinco¬ 
lo de disocierea între raţional şi iraţional, o gândire 
mai lucidă chiar decât tehnica ştiinţifică, mai lucidă si 
de aceea retrasă, fără efect, dar, cu toate acestea, având 
o necesitate proprie. Când ne întrebăm cu privire la 
sarcina ce-i revine acestei gândiri, nu doar gândirea ca 
atare e adusă în discuţie, ci şi întrebarea privitoare la 
ea. Având în vedere în ce fel arată întreaga tradiţiei a 
filozofiei, asta înseamnă că: 

Avem cu toţii nevoie, încă, de o educaţie în vede¬ 
rea gândirii, ceea ce presupune că trebuie să ştim ce 
înseamnă, în gândire, a fi educat şi a fi needucat. In 
această privinţă, Aristotel ne dă, în cartea a IV-a a Me¬ 
tafizicii sale (1006asqq.), o indicaţie: „eoxt yocp datat- 
Setxha to pp ytyvcoaxeiv xivojv 5eî ^rjxcîv butoSet^iv mi 
xivcov ou 5eî“ „e chiar o lipsă de educaţie să nu-ţi dai 
seama când anume e nevoie să cauţi o dovadă pentru 
ceva şi când nu.“ 

Această vorbă cere să medităm cu atenţie pe mar¬ 
ginea ei. Căci încă nu e foarte clar în ce fel trebuie cu¬ 
noscut acel ceva care nu necesită dovezi, pentru a-1 face 
accesibil gândirii. Să fie vorba oare de mijlocirea dia¬ 
lectică sau de intuiţia originar donatoare, sau nici una 

dintre ele? Aici nu poate decide decât felul propriu 
de a fi a ceea ce, înainte de toate, cere să fie acceptat 
de noi fără dovezi. Dar cum ar putea să ne dea acest 
ceva posibilitatea unei astfel de decizii, înainte ca noi 
să-l fi acceptat ca atare ? Care este cercul în care, ine¬ 
vitabil, ne mişcăm aici ? 

E vorba oare de EUKDKXf|<; ’AÂr|0£vr|, de starea de ne- 
ascundere însăşi, cea perfect rotundă, gândită ca des- 
chidere-luminatoare ? 

Sarcina gândirii nu s-ar numi oare atunci, în loc de 
„fiinţă şi timp“, „deschidere-luminatoare şi prezenţă" ? 

Insă de unde anume şi în ce fel „este dată" ( esgibt) 
deschiderea-luminatoare ? Ce vorbeşte în acest „es 
gil>t“ ? 

Sarcina gândirii ar fi atunci aceasta: abandonarea 
gândirii de până acum, în vederea determinării lucru¬ 
lui ce trebuie gândit - a mizei pe care gândirea o poa¬ 
te avea. 

Mi-am început studiile universitare în iarna [81] 
1909-1910, la Facultatea de Teologie a Universităţii 
din Freiburg. Activitatea principală, consacrată teo¬ 
logiei, îmi lăsaînsă suficient timp pentru filozofie, care 
făcea parte oricum din planul de studii. Aşa se face că, 
încă din primul semestru, pe masa mea din interna¬ 
tul teologic se aflau ambele volume din Cercetările 
logice ale lui Husserl. Ele aparţineau Bibliotecii Uni¬ 
versităţii. Termenul de împrumut putea fi întotdeauna 
prelungit cu uşurinţă. Lucrarea era, în mod evident, 
puţin solicitată de către studenţi. Cum a ajuns totuşi 
ea pe masa mea de lucru, într-o ambianţă care îi era 
aşa de străină ? 

Din unele referiri întâlnite în revistele de filozo¬ 
fie, aflasem că modul de gândire al lui Husserl ar fi 
fost influenţat de Franz Brentano. Disertaţia acestu¬ 
ia Despre multipla semnificaţie a fiinţării la Aristotel 
(1862) era, încă din 1907, călăuza primelor mele în¬ 
cercări neajutorate de a pătrunde în universul filozo¬ 
fiei. Mă frământa, într-un mod destul de nedefinit, 
această problemă: dacă fiinţarea este rostită cu feluri¬ 
te semnificaţii, care este totuşi semnificaţia fundamen¬ 
tală, cea călăuzitoare ? Ce înseamnă fiinţă ? In ultimul 
an de liceu am dat peste lucrarea Vom Sein. Abrif der 
Ontologie / Despre fiinţă. Schiţă de ontologie a lui 

Cari Braig, pe atunci profesor de dogmatică la Uni¬ 
versitatea din Freiburg. Apăruse în anul 1896, pe vre¬ 
mea când autorul ei era conferenţiar la Facultatea de 
Teologie din Freiburg. Capitolele mai ample ale lucră¬ 
rii seîncheiau cu lungi citate din Aristotel, Toma din 
[82] Aquino şi Suarez, precum şi cu etimologia concepte¬ 
lor fundamentale ale ontologiei. 

De la Cercetările logice ale lui Husserl aşteptam un 
sprijin hotărâtor în privinţa problemelor stârnite de 
disertaţia lui Brentano. Strădania mea a fost însă za¬ 
darnică, deoarece - lucru de care mi-am dat seama abia 
mult mai târziu - nu ştiam să caut cum trebuie. Am 
fost însă atât de impresionat de lucrarea lui Husserl 
încât, în anii următori, am citit mereu din ea, fără să 
pot înţelege prea bine ce anume mă captivează. Vra¬ 
ja pe care o emana această lucrare făcea ca până şi as¬ 
pectul paginilor şi pagina de titlu să mă fascineze. Pe 
aceasta din urmă o văd şi astăzi în faţa ochilor, la fel 
de clar ca şi atunci - acolo am întâlnit pentru prima 
oară numele Editurii Max Niemeyer. Numele acesta 
era asociat cu termenul, străin mie, de „fenomenolo¬ 
gie", care apărea în subtitlul volumului al doilea. Pe 
cât de puţin ştiam eu în acei ani de Editura Max Nie¬ 
meyer şi de activitatea ei, pe atât de puţin şi de vag 
înţelegeam termenul de „fenomenologie". In ce mă¬ 
sură totuşi cele două nume - Editura Niemeyer şi fe¬ 
nomenologia - sunt inseparabil legate, se va vedea 
imediat mult mai limpede. 

După patru semestre am renunţat la studiile de teo¬ 
logie şi m-am dedicat cu totul filozofiei. Am mai fost 
însă la un curs de teologie şi după 1911: cel despre dog¬ 
matică, al lui Cari Braig. Ceea ce m-a determinat să 
fac acest lucru a fost interesul pentru teologia specu¬ 
lativă şi, mai cu seamă, modul pătrunzător de a gândi 

pe care profesorul îl practica la fiecare oră de curs. De 
la el am aflat pentru prima oară, cu prilejul câtorva 
plimbări în care mi-a îngăduit să-l însoţesc, despre im¬ 
portanţa lui Schelling şi a lui Hegel pentru teologia 
speculativă, atât de diferită de sistemul doctrinar al sco¬ 
lasticii. în felul acesta a intrat în orizontul căutărilor 
mele tensiunea dintre ontologie şi teologia speculati¬ 
vă, ca structură constitutivă a metafizicii. 

însă, pentru o vreme, preocupările pentru acest do¬ 
meniu au trecut pe planul al doilea în raport cu ceea 
ce Heinrich Rickert trata în exerciţiile sale de semi¬ 
nar :'e vorba de cele două scrieri ale elevului său Emil 1 83 1 
Lask, mort ca simplu soldat, încă din 1915, pe fron¬ 
tul din Galiţia. în acelaşi an, Rickert i-a dedicat „prie¬ 
tenului său drag“ lucrarea sa Der Gegenstand der 
Erkenntnis. Einfiibrung in die Transzendentalpbilo- 
sopbie / Obiectul cunoaşterii. Introducere în filozof ia 
transcendentală, apărută într-o a treia ediţie, complet 
revizuită. Dedicaţia era menită, totodată, să arate cât 
de mult a fost stimulat profesorul de elevul său. La 
rândul lor, cele două scrieri ale lui Emil Lask - Die 
Logik der Philosopbie und die Kategorienlebre. Eine 
Studie iiber den Herrschaftsbereicb der logiscben Form 
/ Logica filozofiei şi doctrina categoriilor. Un studiu 
asupra domeniului formelor logice (1911) şi Die Le- 
bre vom Urteil / Teoria despre judecată {OM) - erau 
influenţate, destul de vădit, de Cercetările logice ale 
lui Husserl. 

Acest fapt m-a determinat să recitesc încă o dată 
întreaga lucrare a lui Husserl. însă şi această încercare 
repetată a fost nesatisfăcătoare, deoarece nu puteam de¬ 
păşi o dificultate majoră. Ea avea legătură cu o între¬ 
bare simplă, şi anume cum poţi urmări, în demersul ei, 
acea gândire ce se numeşte pe sine „fenomenologie**. 



142 


MARTIN MEIDEGGER 


Neliniştea pe care o aducea cu sine întrebarea amin¬ 
tită provenea din caracterul contradictoriu pe care lu¬ 
crarea lui Husserl îl avea la prima vedere. 

Primul volum al lucrării, apărut în 1900, cuprinde 
o respingere a psihologismului în logică, demonstrând 
că teoria gândirii şi a cunoaşterii nu se pot întemeia 
pe psihologie. In schimb, volumul al doilea, apărut în 
anul următor şi de trei ori mai mare decât primul, con¬ 
ţine descrierea acelor acte ale conştiinţei care sunt esen- 
’ ) » 

ţiale pentru structura cunoaşterii. Aşadar, o psihologie 
totuşi. La ce bun atunci paragraful 9 din „Cercetarea 
a cincea“, despre „Importanţa delimitării lui Brentano 
de « fenomenele psihice »“ ? Husserl recade, prin ur¬ 
mare, o dată cu a sa descriere fenomenologică a feno¬ 
menelor conştiinţei, tocmai pe poziţia psihologismului, 
respinsă anterior. Dacă totuşi nu poate fi pusă pe sea¬ 
ma lucrării lui Husserl o eroare atât de grosolană, ce 
este atunci descrierea fenomenologică a actelor con¬ 
ştiinţei ? în ce constă specificul fenomenologiei, dacă 
ea nu e nici logică, nici psihologie ? E vorba oare de 
[84] o disciplină cu totul nouă a filozofiei, ce se bucură, 
în plus, de un statut cu totul aparte ? 

N-am reuşit pe atunci să dezleg aceste întrebări, ră¬ 
mânând nedumerit şi dezorientat şi nefiind nici mă¬ 
car în stare să formulez întrebările cu claritatea cu care 
le formulez acum. 

Anul 1913 a adus, în sfârşit, un răspuns. La editu¬ 
ra Max Niemeyer a început să apară Anuarul de filo¬ 
zofie şi cercetare fenomenologică, editat de Husserl. 
Primul volum se deschide cu o lucrare a lui Husserl, 
al cărei titlu spune deja ceva despre ce anume distinge 
fenomenologia şi despre amploarea ei: Idei directoa¬ 
re pentru o fenomenologie pură şi o filozofie fenome¬ 
nologică. 

„Fenomenologia pură“ este „ştiinţa fundamentală" 
a filozofiei, căreia îi împrumută profilul ei. „Pură" în¬ 
seamnă: „fenomenologie transcendentală". Ca „trans¬ 
cendentală" este însă determinată „subiectivitatea" 
subiectului care cunoaşte, acţionează şi instituie va¬ 
lori. Cei doi termeni - „subiectivitate" şi „transcen¬ 
dental" - arată faptul că fenomenologia se înscria, în 
mod conştient şi decis, în tradiţia filozofiei moderne, 
deşi „subiectivitatea transcendentală" dobândeşte, prin 
intermediul fenomenologiei, putinţa de a fi determi¬ 
nată universal şi într-un mod mai originar. Fenome¬ 
nologia a păstrat ca domeniu tematic al său „trăirile 
conştiinţei", însă ceea ce ea face de astă dată este o cer¬ 
cetare - proiectată sistematic şi asigurată - a struc¬ 
turii actelor trăirii, în paralel cu cercetarea obiectelor 
ce sunt „trăite" în aceste acte, cu privire la obiectua- 
litatea lor. 

în cadrul acestui proiect universal al unei filozo¬ 
fii fenomenologice, Cercetărilor logice , care rămăse¬ 
seră oarecum neutre din punct de vedere filozofic, li 
se putea atribui acum un loc sistematic. Ediţia a doua 
a lucrării a apărut în acelaşi an 1913, la aceeaşi editu¬ 
ră. Desigur, majoritatea cercetărilor fuseseră supuse 
între timp unei „revizuiri profunde". Cercetarea a şa¬ 
sea, care era „cea mai importantă sub aspect fenome¬ 
nologic" (cum se spune în prefaţa la ediţia a doua), 
n-a fostînsă publicată. Dar şi articolul cu care Husserl 
a contribuit la cel dintâi număr al revistei nou înfiin¬ 
ţate, Logos, ce purta titlul Filozofia ca ştiinţă riguroa¬ 
să (1910-1911), a primit, abia o dată cu lucrarea Idei 
pentru o fenomenologie pură, o întemeiere satisfăcă¬ 
toare a tezelor sale programatice. 

In acelaşi an 1913 a apărut la editura Max Niemeyer 
importanta cercetare a lui Max Scheler, Zur Pbăno- 
menologie der Sympatkiegefiikle und von Liebe und 


[85] 

Hafl. Mit einem Anbang iiberden Grund zur Annab- 
me der Existenz desfremden Icb / Despre fenomeno¬ 
logia sentimentelor de simpatie şi despre dragoste şi ură, 
cu o anexă referitoare la temeiul pentru admiterea exis¬ 
tenţei eului străin. 

Prin lucrările amintite, activitatea editorială a lui 
Niemeyer s-a plasat în fruntea editurilor ce publicau 
pe atunci filozofie. Foarte des auzeai exprimată opinia, 
destul de superficială, că o dată cu „fenomenologia" s-a 
ivit o nouă orientare în filozofia europeană. Cine ar 
fi îndrăznit să nege adevărul acestei afirmaţii ? 

însă o asemenea apreciere de factură istorică rata 
tocmai esenţialul a ceea ce s-a petrecut o dată cu apa¬ 
riţia „fenomenologiei", adică deja prin apariţia Cer¬ 
cetărilor logice. Nimeni n-a reuşit să spună ce s-a 
petrecut de fapt, şi chiar şi astăzi e foarte greu să ex¬ 
primi acest lucru în chip adecvat. Propriile declaraţii 
programatice şi expunerile metodologice ale lui Hus- 
serl veneau mai curând să întărească ideea greşită că 
„fenomenologia" pretinde să fie un nou început în fi¬ 
lozofie şi că neagă gândirea de dinaintea ei. 

Chiar şi după apariţia Ideilor pentru o fenomeno¬ 
logie pură am rămas fascinat, în aceeaşi măsură ca şi 
până atunci, de Cercetările logice. Asta a adus cu sine 
o nouă nelinişte, căreia nu-i cunoşteam motivul, deşi 
bănuiam că e vorba de neputinţa de a ajunge, prin sim¬ 
pla lectură a textelor filozofice, să gândesc eu însumi 
în manieră „fenomenologică".. 

Nedumerirea s-a risipit doar încetul cu încetul, iar 
confuzia s-a limpezit destul de greu, după ce am avut 
ocazia să-l întâlnesc personal pe Husserl şi să văd cum 
lucrează. 

Husserl a venit la Freiburg în anul 1916, ca succe¬ 
sor al lui Heinrich Rickert, care preluase catedra lui 

Windelband de la Heidelberg. Ceea ce ne învăţa Hus- 
serl era cum să ne însuşim, prin exerciţii realizate pas 
cu pas, „privirea" fenomenologică. Insă a învăţa să pri¬ 
veşti astfel însemna, în acelaşi timp, să ştii să-ţi întorci 
privirea de la simplele cunoştinţe, a căror folosire, în 
filozofie, rămâne neverificată. Şi trebuia totodată să 
renunţi la ideea de a aduce în discuţie autoritatea ma¬ 
rilor gânditori. Cu toate acestea, nu mă puteam des¬ 
părţi de Aristotel şi de ceilalţi gânditori greci, cu atât 
mai mult cu cât familiarizarea crescândă cu privirea 
fenomenologică îmi era de mare ajutor şi se dovedea 
eficace în interpretarea scrierilor aristotelice. Totuşi, 
încă nu puteam să prevăd ce consecinţe hotărâtoare 
urma să aibă noua mea preocupare pentru Aristotel. 

Când, începând din anul 1919 - învăţându-i pe al¬ 
ţii şi totodată învăţând eu însumi - m-am exersat în 
privirea fenomenologică în preajma lui Husserl şi, în 
cadrul seminarului, am încercat totodată să ofer o nouă 
înţelegere a lui Aristotel, interesul meu s-a îndreptat 
din nou către Cercetările logice , mai cu seamă către 
cea de-a şasea cercetare, apărută în prima ediţie. Dis¬ 
tincţia operată acolo între intuiţia sensibilă şi intuiţia 
categorială mi s-a dezvăluit în toată importanţa ei pen¬ 
tru determinarea „feluritelor semnificaţii ale fiinţării". 

Drept care, prieteni şi elevi, l-am rugat cu insisten¬ 
ţă pe maestru să reediteze cercetarea a şasea, care era 
pe atunci greu de găsit. Editura Niemeyer, deja sen¬ 
sibilă la cauza fenomenologiei, a reeditat astfel în 1922 
partea finală din Cercetările logice. Husserl precizea¬ 
ză în prefaţă: „Iată cum stau lucrurile: în urma stă¬ 
ruinţelor acelor prieteni care preţuiesc lucrarea de faţă 
a trebuit să mă hotărăsc să public din nou, în vechea 
ei formă, partea finală." Prin expresia „prietenii care 
preţuiesc lucrarea de faţă" Husserl voia să spună, 

totodată, că el însuşi, după publicarea Ideilor , nu mai 
putuse să se împace cu Cercetările logice. Căci acum, 
rnai mult ca niciodată, de când se afla în noul loc al 
activităţii sale universitare, Husserl căuta, cu toată pa¬ 
siunea şi stăruinţa ce caracterizau gândirea sa, să re¬ 
alizeze o elaborare sistematică a proiectului expus în 
[87] Idei. Acesta e motivul pentru care, în prefaţa aminti¬ 
tă la „cercetarea a şasea", el scria: „Activitatea mea di¬ 
dactică la Freiburg a făcut, de asemenea, ca interesul 
rneu să se îndrepte către generalităţile diriguitoare şi 
c ătre sistem." 

Husserl a urmărit astfel cu generozitate, deşi dez- 
a probând în fond, cum săptămânal, pe lângă prelegeri 
Şi seminar ii, în grupuri de studiu alcătuite separat, dis¬ 
cutam cu studenţii mai mari Cercetările logice. în ce 
<nă priveşte, mai cu seamă pregătirea în vederea aces¬ 
tei activităţi a fost fecundă. Mi-am dat seama, condus 
la început mai mult de o intuiţie decât de o înţelege- 
r e întemeiată, de următorul lucru: ceea ce fenomeno¬ 
logia actelor conştiinţei socoteşte că se realizează ca 
manifestare-de-sine a fenomenelor este gândit, într-un 
mod chiar mai originar, de către Aristotel şi în în¬ 
treaga gândire şi existenţă greacă, ca ’A^.f|9eta, ca sta¬ 
te de neascundere a ceea ce fiinţează ca prezenţă, în 
s peţă ca scoatere a acestuia din ascundere şi ca arăta¬ 
te de sine a sa. Lucrul descoperit o dată cu cercetări¬ 
le fenomenologice şi considerat drept atitudinea ce stă 
lu baza gândirii se dovedeşte a fi tocmai trăsătura fun¬ 
damentală a gândirii greceşti, dacă nu chiar a filozo¬ 
fiei ca atare. 

Pe măsură ce înţelegerea acestui lucru îmi devenea 
tot mai clară, o anumită întrebare începea să nu-mi mai 
dea pace: de unde anume pornind şi în ce fel se de¬ 
termină ceea ce, conform principiului fenomenologiei, 

trebuie recunoscut drept „lucrul însuşi" ? E vorba oare, 
aici, de conştiinţă şi de obiectualitatea ei, ori este vor¬ 
ba de fiinţa fiinţării în starea sa de neascundere şi în 
ascunderea sa ? 

în felul acesta am ajuns la întrebarea privitoare la 
fiinţă, inspirat fiind chiar de atitudinea fenomenolo¬ 
gică, prin care întrebările suscitate de disertaţia lui 
Brentano au început din nou să mă provoace, de astă 
dată într-un fel diferit. însă calea deschisă de această in¬ 
terogare a fost mai lungă decât am bănuit. A fost nevo¬ 
ie de multe opriri şi de multe ocolişuri, iar în repetate 
rânduri a trebuit să urmez căi ce rătăceau. încercări¬ 
le din primele mele prelegeri de la Freiburg şi apoi de 
la Marburg nu dau seama decât indirect de tot dru¬ 
mul parcurs. 

„Domnule coleg Heidegger - trebuie acum să pu¬ 
blicaţi ceva. Aveţi vreun manuscris potrivit ?“ Acestea 
sunt cuvintele pe care le-a rostit, intrând în camera mea 
de lucru, într-o zi din semestrul de iarnă 1925-1926, [88] 
decanul Facultăţii de Filozofie din Marburg. „Desi¬ 
gur", i-am răspuns. Iar decanul mi-a replicat: „Insă 
trebuie publicat repede." Facultatea mă propusese uni- 
co loco drept succesor al lui Nicolai Hartmann pen¬ 
tru prima catedră de filozofie. Ministerul din Berlin 
respinsese între timp propunerea, pe motiv că nu pu¬ 
blicasem nimic în ultimii zece ani. 

Trebuia acum să fac cunoscută munca mea, pe care 
o ţinusem îndelungă vreme la adăpost de spaţiul pu¬ 
blic. Editura Max Niemeyer era deja dispusă, datori¬ 
tă mijlocirii lui Husserl, să tipărească de îndată primele 
15 coli ce urmau să apară în Anuarul lui Husserl. Au 
fost trimise imediat la minister, prin intermediul facul¬ 
tăţii, două dintre colile de corectură. După ceva vreme, 

s-au întors la facultate însoţite de observaţia: „insu¬ 
ficient". în februarie anul următor (1927) a apărut, 
apoi, textul complet al lucrării Fiinţă şi timp, în nu¬ 
mărul 8 al Anuarului, dar şi ca volum separat. După 
o jumătate de an, ca urmare a publicării textului, mi¬ 
nisterul şi-a revocat aprecierea negativă şi a aprobat 
numirea. 

Cu prilejul neobişnuitei publicări a lucrării Fiinţă 
şi timp am intrat pentru prima oară în contact direct 
cu Editura Max Niemeyer. Ceea ce în primul semes¬ 
tru al studiilor mele universitare nu era pentru mine 
decât un simplu nume pe pagina de titlu a fascinan¬ 
tei lucrări a lui Husserl a devenit, din acel moment, 
semnul extremei conştiinciozităţi şi seriozităţi în mun¬ 
ca editorială, dublate de o atitudine integră şi plină de 
generozitate. 

în vara anului 1928, în timpul ultimului semestru 
pe care l-am petrecut la Marburg, era în pregătire vo¬ 
lumul omagial dedicat lui Husserl cu ocazia împlinirii 
vârstei de şaptezeci de ani. La începutul semestrului a 
murit pe neaşteptate Max Scheler, unul dintre co-edi- 
torii Anuarului întemeiat de Husserl, care publicase 
în numerele 1 şi 2 (apărute în 1916) masiva sa cerce¬ 
tare Der Formalismus in der Etbik und die materia¬ 
le Wertetbik / Formalismul în etică şi etica materială 
a valorii. O lucrare ce poate fi considerată, alături de 
Ideile lui Husserl, drept cea mai importantă contri- 
[89] buţie din anuar şi care, datorită ecoului ei larg, a 
pus încă o dată în lumină clarviziunea şi competenţa 
Editurii Max Niemeyer. 

Volumul omagial dedicat lui Edmund Husserl a 
apărut chiar la aniversarea sa, ca supliment al Anua¬ 
rului. La 8 aprilie 1929, am avut onoarea să-l înmâ- 

nez profesorului sărbătorit în cercul prietenilor şi ele¬ 
vilor săi. 

în deceniul următor s-a renunţat la publicarea ori¬ 
cărei lucrări de dimensiuni mai mari, până când, în anul 
1941, Editura Niemeyer a avut curajul să tipărească, 
fără să indice anul apariţiei, interpretarea mea la im¬ 
nul lui Holderlin, „Precum în zi de sărbătoare...". în 
luna mai a aceluiaşi an ţinusem această conferinţă pu¬ 
blică în calitate de profesor invitat la Universitatea din 
Leipzig. Domnul Hermann Niemeyer, proprietarul 
editurii, a venit de la Halle pentru a audia conferinţa 
iar după încheierea ei am discutat despre publicare. 

Doisprezece ani mai târziu, când m-am hotărât să 
public conferinţele ţinute anterior, am ales pentru acest 
proiect editura Niemeyer. între timp, pe cărţile scoa¬ 
se de ea nu mai figura ca loc al apariţiei „Halle a. d. 
Saale“. După mari pierderi şi după dificultăţi de tot 
felul, proprietarul ei de atunci, lovit de grele suferin¬ 
ţe personale, a refăcut din temelii editura la Tubingen. 

Halle an der Saale - la Universitatea din acest oraş 
a predat, în anii ’90 ai secolului trecut, Edmund Hus- 
serl, pe atunci privatdocent. Mai târziu, la Freiburg, 
el obişnuia să povestească despre cum au luat naştere 
Cercetările logice. Şi nu uita niciodată să amintească, 
cu recunoştinţă şi admiraţie, editura Max Niemeyer, 
care, la începutul secolului, şi-a asumat riscul de a edi¬ 
ta o lucrare voluminoasă a unui docent abia cunoscut, 
ce deschidea căi neobişnuite ale gândirii şi stârnea ne¬ 
dumerire în filozofia contemporană; lucrarea a fost 
percepută astfel timp de mai mulţi ani, până când 
Wilhelm Dilthey i-a recunoscut importanţa. Editura 
n-avea cum să ştie atunci că numele ei va rămâne pe 
viitor legat de acela al fenomenologiei, care în scurtă [90] 
vreme a ajuns să marcheze spiritul epocii, exercitându-şi 

influenţa, adesea în mod tacit, asupra domeniilor ce¬ 
lor mai diverse. 

Iar astăzi ? Timpul filozofiei fenomenologice pare 
să fi apus. Fenomenologia e privită ca ceva ce ţine de 
trecut, nemaifiind amintită decât dintr-un interes is¬ 
toric, alături de alte orientări filozofice. Numai că fe¬ 
nomenologia, în ceea ce ea are mai propriu, nu este o 
orientare. Ea reprezintă tocmai posibilitatea - ce cu¬ 
noaşte o dată cu fiecare epocă transformări, şi care nu¬ 
mai astfel rămâne o posibilitate statornică - de a gândi, 
adică de a exprima în deplină adecvare lucrul care tre¬ 
buie gândit, răspunzând exigenţei sale. Dacă asta în¬ 
ţelegem prin fenomenologie şi dacă ştim să păstrăm 
acest înţeles, atunci ca poate să dispară ca denumire, 
pentru ca în locul ei să apară chiar lucrul de care gân¬ 
direa se preocupă, a cărui stare de manifestare rămâ¬ 
ne totdeauna un mister. 

Adaos din anul 1969 

în sensul acestei ultime propoziţii se spune deja în 
Fiinţă şi timp (1927), p. 38: 

„ceea ce este esenţial în ea (în fenomenologie) nu 
rezidă în realitatea ei ca « direcţie » filozofică. Mai 
presus decât realitatea sta posibilitate a. Nu putem în¬ 
ţelege fenomenologia decât dacă o surprindem ca po¬ 
sibilitate.* 



PRECIZĂRI 


Conferinţa Timp şi fiinţă a fost ţinută la 31 ianua¬ 
rie 1962, la Universitatea din Freiburg, în cadrul de¬ 
partamentului Studiam Generale, condus de Eugen 
Fink. Sintagma „Timp şi fiinţă" figurează, în planul 
lucrării Fiinţă şi timp (din 1927), ca titlu pentru cea 
de-a treia secţiune a primei părţi. La acea dată, auto¬ 
rul n-a reuşit să elaboreze în chip satisfăcător tema¬ 
tica acoperită de titlul Timp şi fiinţă. Publicarea lucrării 
Fiinţă şi timp a fost oprită chiar în acest punct. 

Textul conferinţei de faţă, redactat 35 de ani mai 
târziu, nu mai poate veni în continuarea textului din 
Fiinţă şi timp. Ce-i drept, întrebarea călăuzitoare a ră¬ 
mas aceeaşi, dar asta nu înseamnă, totuşi, decât că a 
devenit tot mai problematică şi mai străină de spiri¬ 
tul vremii. Paragrafele din text aşezate între parante¬ 
ze au fost scrise chiar în momentul redactării textului, 
însă nu au fost citite în conferinţă. 

Prima ediţie a textului german a apărut, împreună 
cu o traducere franceză realizată de Franţois Fedier, 
în volumul omagial dedicat lui Jean Beaufret, apărut 
la editura Pion, Paris, în anul 1968, cu titlul L'endu- 
rance de la pensee. 

Procesul-verbal al seminarului ţinut pe marginea 
conferinţei Timp şi fiinţă îl datorăm d-lui dr. Alfredo 

Guzzoni. Textul a fost revizuit de mine şi completat 
în câteva locuri. Seminarul a avut şase şedinţe, ţinute 
la Todtnauberg (Pădurea Neagră), între 11 şi 13 sep¬ 
tembrie 1962. Intenţia cu care publicăm acest pro- 
ces-verbal este de a aduce lămuriri asupra locurilor din 
textul conferinţei care ridică probleme şi de a formu¬ 
la cu mai multă precizie cele spuse acolo. 

Conferinţa Sfârşitul filozofiei şi sarcina gândirii a 
apărut până acum doar într-o traducere a lui Jean 
Beaufret şi Franşois Fedier, în volumul colectiv Kier- 
kegaard vivant, Colloque organise par l’Unesco â 
Paris du 21 avril 1964, Gallimard, Paris, 196, p. 165 
şi urm. 

Articolul Drumul meu în fenomenologie a apărut 
în volumul omagial, publicat într-o ediţie privată, cu 
titlul Hermann Niemeyer la a optzecea aniversare, 
16 aprilie 1963. 

Anwesen, An-wesen, ajungere-la-prezenţă 12 

Sein als~, fiinţa înţeleasă ca ajungere-la-prezenţă, 2, 3, 5, 6, 7, 10, 
23, 30, 36, 37; ~ gehl uns an, ajungerea-la-prezenţă ne priveşte, ne 
este adresată, 12, 13; ~ und Lichtung, ajungerea-la-prezenţă şi 
deschiderea-luminatoare, 17, 75; - und Abwesen, ajungerea-la- 
prezenţă şi absenţa, 13, 18, 19; ~ und Gegenwart, ajungerea-la- 
prezenţă şi prezentul, 13, 14; ~alsGabe, ajungerea-la-prezenţă ca 
dar, 2 2; das Bestimmungsverhdltnis zwischen ~ und Anwesendem, 
relaţia de determinare dintre ajungerea-la-prezenţă şi ceea ce fiinţează 
ca prezenţă, 49, 50, ; ~ derAnwesenheil selber, ajungerea-la-prezenţă 
a prezenţei înseşi, 75; — als evăpyetcx, ajungerea-la-prezenţă ca 
evepyetcx, 75 

Anwesenlassen, fapt-de-a-lăsa-să-ajungă-la-prezenţă 5, 40 
Sein als~, fiinţa ca fapt-de-a-lăsa-să-ajungă-la-prezenţă, 6, 10, 22; 
~ als Entbergen, als ein ins-Offene-Bringen, faptul-de-a-lăsa-să- 
ajungă-la-prezenţă înţeles ca scoatere din ascundere, ca aducere-în- 
deschis, 12, 49, 51; Doppelsinn des ~, sensul dublu al 
faptului-de-a-lăsa-să-ajungă-la-prezenţă, 40; - als JtoÎTiau;, faptul- 
de-a-lăsa-să-ajungă-la-prezenţă înţeles ca jtoîr|aii;, 49; ~ und 
d3.ij0ei.ci, faptul-de-a-lăsa-să-ajungă-la-prezenţă şi dTjjQeioc, 50; cf. 
nota trad. p. 5 

Anwesen-Lassen, lăsarea ajungerii-la-prezenţă 40 

~ und Anwesenlassen, lăsarea ajungerii-la-prezenţă şi faptul-de-a- 
lăsa-să-ajungă-la-prezenţă, 40 


Indexurile şi glosarele din aceste Anexe au fost alcătuite dc 
Cătălin Cioabă. Ele trimit la paginaţia originală, preluată pc marginea 
textului. 

Ansichhalten , reţinere-în-sine 23 
Apriori, apriori 33 

Auf-uns-Zukommen, venirea-către-noi [a viitorului] 13, 18; 

cf nota Irad. p. 13 
Ausschen, aspect 74 

Bestancl, situare disponibilă 7 

Dasein, [termen păstrat în original] 9, 24, 30, 33, 34, 47 
Deuken, gândire 

dus ~ hui den Chnmkter ei nes Riickgtngs, gândirea are caracterul 
unui regres, ea face un pas înapoi, 30, 32, 38, 51; verstehende nnd 
tuslegende ~, gândire înţelegătoare şi gândire explicitatoare, 38; ~ 
tis Erwtchen uns der Seinsvergessenheit, gândirea ca trezire din 
uitarea fiinţei, 32; dus Verhiiltnis von Sein und ~, raportul fiinţă- 
gândire, 37, 38, 75, 76; Vorliiufigkeit des ~, caracterul prealabil al 
gândirii, 38, 41; die Sprmche des ~, limbajul gândirii, 54, 55; ~ und 
Erfahrung , gândire şi experienţă, 57; dus vorhereilende ~, gândi¬ 
rea cu oficiu pregătitor, 57, 58, 66, 67; dus vorstellend-reclmende 
-, gândirea bazată pe reprezentare, gândirea calculatoare, 65; ~ und 
Philoxophie, gândire şi filozofie, 66, 77; Erzieltung zum ~, educaţia 
în vederea gândirii, 80 
Destruklion, dcstmclie 9 

Eigentum, proprietate a propriului 22, 23, 58 
Eignen, ajungere în propriul său 12 
Entbergen, scoatere din ascundere 5, 6, 48,50, 51 
Entborgenlwit, fel propriu de scoatere din ascundere 51 
Enteignis, sustragere de sine a propriului 23, 44, 46, 59 

zum Ereignis gehdrt wesentlich die~, evenimentului revelării pro¬ 
priului îi aparţine în chip esenţial sustragerea de sine a propriului, 46 
Ent-Fernung , dez-depărtare 32 
Entzug, sustragere [a fiinţei] 23, 30, 44, 56 

der ~ geliort zum Eigentiimliclten des Ereignisses, sustragerea con¬ 
stituie o caracteristică esenţială a evenimentului survenirii propriu¬ 
lui 23; — und Seinsvergessenheit in der Mettphysik, sustragerea şi 
uitarea fiinţei în metafizică 44 

Epoche, epocă 9, 10, 55, 62 

~ und etici xil, epocă şi âtoxii, 9; Seins-Geschick 

Ereignen, revelare a propriului 20-24, 48, 49, 51 
Ereigrtis, eveniment al revelării propriului 20 

~ ereignet, evenimentul revelării propriului revelează propriul, 24; 
~ undEnteignis, evenimentul revelării propriului şi sustragerea de 
sine a propriului, 23; Entwachen in das —, trezirea lucidităţii în faţa 
evenimentului survenirii propriului 32, 33, 44, 57, 59; Sein und ~, 
fiinţa şi evenimentul revelării propriului, 22, 46; das ~ ist weder, 
noclt gibt es das ~, evenimentul revelării propriului nici nu „este“, 
nici nu „este dat“; cf nota trad. p. 20 
Erfahrung , experienţă <=> Denken 
Es, „ceva" 5, 8, 9, 10, 17-21 

Zeit ist iticltl das ~, das Sein gibt, timpul nu este acel „ceva“ care 
„dă“ fiinţă, 18; das ~ bezeugt sicii als das das Ereignis, acel „ceva" 
[care „dă“ fiinţa şi timpul] se vădeşte a fi evenimentul revelării pro¬ 
priului, 20; cf nota trad. p. 5 

Es gibt, „există", „este dat", „«ceva» dă" 5, 6, 8, 10, 16, 18, 41 
Ubergang vom Sein zum ~, trecerea d e 1 a „este" către „«ceva» dă", 
29; das ~ als Ereignis, „«ceva» dă" este interpretat ca eveniment al 
revelării propriului, 29; das ~ im gewdlinlichen Sprachgebrauch 
als Verftigbarsein, „există" este înţeles, în limbajul obişnuit, ca fapt- 
de-a-fi-disponibil, 41-42; cf. nota trad. p. 5 
Es vermag, „«ceva» dă putinţă" 8 

Gabe, dar 6, 8-10, 12, 13, 18, 22, 24, 54, 58 

Sein als ~, fiinţa ca dar, 6; Zeit als ~, timpul ca dar, 18 
Gebeti, „a da", donare, cf. nota trad. p. 5 
Geschiclite des Seins, istorie a fiinţei, 8 

Eitde der Seinsgeschichte, sfârşitul istoriei fiinţei, 43, 44, 53 
Geschick, destin O Seins-Geschick 

Gestell, Ge-stell, [termen păstrat în original] 35, 57; cf. nota trad. 
p. 35 

Gewihren, acordarea putinţei, 78; cf. nota trad. p. 78 


Helle, luminozitate 71, 72, 74 



158 


ANEXE 


Konstitution, constituire 49, 50, 70 

Lichtung, deschidere-luminatoare 15, 18, 29, 30, 32, 59, 71-80 
~ und clairiere, deschiderea-luminatoare şi cuvântul francez clair¬ 
iere 71-72; Licht tind~ , lumina şi deschiderea-luminatoare, 73; von 
der~ weifi die Philosophie nichts, de deschiderea-luminatoare filo¬ 
zofia n-are habar, 73 

Mensch, om 

der der von Anwesenlieit Angegangene, omul este cel căruia i 
se adresează prezenţa, 12, 13, 42,43 \ der- als der stele Empfdnger 
der Gabe, omul ca permanent primitor al darului, 12, 13; der ~gehort 
in das Ereignis, omul aparţine evenimentului revelării propriului, 24 

Metaphysik, metafizică 6, 25, 28, 31,36, 44, 49, 55, 57, 61, 62, 
66, 68, 77 

Oberwindung der —, depăşirea metafizicii, 25; ~ ist 

Seinsvergessenlieit, metafizica este uitare a fiinţei, 44; das theolo- 
gische Moment der-, momentul teologic al metafizicii, 36, 76, 82; 
~ und ontologischc Differenz, metafizica şi diferenţa ontologică, 40; 
Begrenztlieit der metaphysischen Sprache, limitarea limbii 
metafizicii, 55; Philosophie ist ~, filozofia este metafizică, 61; ~ ist 
Platonismus, metafizica este platonism, 63, 74 

Năhe, apropiere 16, 17 

die năhernde ~; apropiere ce apropie, 16; die verweigernd-vorent- 
lialtende Niihe, apropierea ce opreşte trecutul şi stăvileşte viitorul, 16 

OJfene, deschisul 14-16, 18, 20, 40, 71 

ins ~ bringen, aducere-în-deschis, 5, 49; das ~ als Lichtung, 
deschisul ca deschidere-luminatoare, 72, 73, 75 

OJfenbarkeit, stare de manifestare 32, 59, 79, 90 

~ des Seienden und~ als solche, starea de manifestare a fiinţării şi 
starea de manifestare ca atare, 32 

Offenheit, deschidere 71, 73, 75, 78 

Prăsenz, tip de prezenţă 37, 71 

Phăiiomenologie, fenomenologie 47,48, 82,83, 84, 85, 86,87, 90 
Aristoteles und die ~, Aristotel şi fenomenologia, 87; Einbruch der 

Philosophie in die ~, intruziunea filozofiei în fenomenologie, 47 
Philosophie, filozofie 1, 68, 71, 74 

Schwund der ~, dispariţia filozofiei, 28; Eitde der ~, sfârşitul filo¬ 
zofiei, 62, 63, 65; Loslosung der IVissenschaften von der ~, 
desprinderea ştiinţelor de filozofie, 63-65; ~ ist Metaphysik, filo¬ 
zofia este metafizică, 61, 76; Denken tind ~, gândire şi filozofie, 
66, 77 

Reduktion, reducţie 

transzendentale ~, reducţie transcendentală, 70 
Reichen , oferire 13, 14, 16-18, 23, 24, 47, 54 

das ~ als die erste Dimension der Zeit , oferirea ca cea dintâi dimen¬ 
siune a timpului, 16; das lichtend-verbergende ~, oferirea ce implică 
jocul dintre luminare şi ascundere 16, 21, 22; cf. nota trad. p. 13 

Sache, lucru 4, 41 

Ur-sache, lucru originar, 72; cf. nota trad. p. 4 
Sachverhalt, stare de lucruri 4 
Sach-Verhalt , „stare de lucruri* 1 20 
Scheinen , strălucire, apariţie strălucitoare 50, 71, 73, 75 
Scheinenlassen, fapt-de-a-lăsa-să-apară-şi-să-strălucească 71 
Schicken, destinare 8,9, 10, 18,21,22,23,30,47,51 

An-sich-halten als Grundzug des ~, menţinerea în retragere de sine 
ca trăsătură fundamentală a destinării, 9; ~ und Reichen gelioren 
>.zustmmen , destinarea şi of erirea formează un tot, 19-20 
Schickende, ceea ce destinează, agentul destinării 44 
Schickliche, caracter destinai 9 
Schickungen, destinări [ale fiinţei] 

die anfiingliclte Schickung von Sein als Amvesenheit, destinarea 
iniţială a fiinţei ca prezenţă, 9 
Seiendes, fiinţare 4 

Sein und ~, fiinţă şi fiinţare, 2-6, 8, 19, 22, 25, 35, 36, 39, 40, 41; 
~ als ~, fiinţarea ca fiinţare, 62, 76 
Sein, fiinţă 

das ~ oltne das Seiende denken , a gândi fiinţa fără fiinţare 2, 6, 25, 
35-36; ~ und Zeit, fiinţă şi timp, 2-5, 10, 20, 22-23, 29, 47, 61, 80; 
~ verschwindet im Ereignis, fiinţa dispare în evenimentul revelării 
propriului, 22, 46; => Ainvesen 

Seinsgeschichte <=> Geschichte des Seiits 
Seins-Geschick, destinul fiinţei, 9, 10, 20, 23 
Epocheti des ~, epocile destinului fiinţei 9 
Seinsvergessenheit, uitarea fiinţei, 31,32, 44, 56, 57 
Subjektivităt, subiectivitate, 68, 69, 73, 84 
absolute ~, subiectivitate absolută, 70 

Unverfugbares, indisponibil 43 
Ur-phănomen, fenomen originar 72 

Vereignung , conferire de propriu 24 
Verjugbarsein, fapt-de-a-fi-disponibil 42, 43 
Verhăldtis, raport 4, 5, 20 

Verweigerimg , oprire [a trecutului] 16, 18, 23, 58, refuz [al lumii], 
58; cf. nota trad. p. 16 
Verweilen, rămânere în prezenţă 12 

Vorenthalt, stăvilire [ a viitorului] 16, 18, 23, 51, 58, 60; cf. nota 
trad. p. 16 

Vorhandenheit, Vorhandenseiii, simplă-prezenţă 7,42, 43 
Vorlăujigkeit, caracter prealabil O Denken 
Vor-Sicht, privire pre-văzătoare 20 

vorsichtig / vor-sichtig, prevăzător / pre-văzător, 4, 5, 12, 14, 17; 
cf. nota trad. p. 4 

Wăhren, dăinuire 12, 36, 56 

Zeit, timp 2, 3, 10-17, 30 

die eigentliche ~ ist vierdimensional, timpul autentic are patru dimen¬ 
siuni, 16; Ortder-, locul timpului, 16, 17; — istgereicht im Ereignen, 
timpul este oferit prin revelarea propriului, 23; ~ uitdâ\r |0eio, tim¬ 
pul şi âXf|0eia, 31; O Sein 

Zeit-Raum, deschidere de spaţiu-timp 14-17, 21-24; cf. nota trad. 
p. 14 

Zuspiel, joc de deschidere reciprocă [al dimensiunilor timpului] 16 
Zuhandenheit, prezenţă-la-îndemână 7 

acordare a putinţei, Gewiihren (das) 
agentul destinării, ceea ce destinează, Schickende (das) 
ajungere în propriul său, Eignen (das) 
ajungere-la-prezenţă, Anwescn, An-wcsen (das) 
apariţie strălucitoare, strălucire, Schcincn (das) 
apropiere, Nahe (die) 
aspect, Ausselien (das) 

caracter destinai, Schickliche (das) 

caracter prealabil, Vorlăufigkcit (die) 

ceea ce destinează, agentul destinării, Schickende (das) 

„ ceva“, Es (das) 

„ « ceva » dă", Es gibt (das) 

„ « ceva » dă putinţă", Es vermag 
conferire de propriu, Vereignung (die) 
constituire, Konstitution (die) 

dar, Gabe (die) 

dăinuire, Wăhren (das) 

deschidere de spaţiu-timp, Zeit-Raum (der) 

deschidere, Offenheit (die) 

deschidere-luminatoare, Lichtung (die) 

deschis[ul], Offene (das) 

destin al fiinţei, Seins-Geschick (das) 

destinare, Schicken (das) 

destinări [ale fiinţei], Schickungen (die) 

destrucţie, Destruktion (die) 

dez-depărtare, Ent-Fernung (die) 

disponibil, fapt-de-a-fi-disponibil, Verfiigbarsein (das) 

donare, „a da", Geben (das) 

epocă, Epoche (die) 

eveniment al revelării propriului, Ereignis (das) 
experienţă, Erfahrung (dic) 

fapt-de-a-lăsa-să-ajungă-la-prezenţă, Anwesenlassen (das) 
fapt-de-a-lăsa-să-apară-şi-să-strălucească, Scheinenlassen 
(das) 

fenomen originar, Ur-phănomen (das) 
fiinţare, Sciendc (das) 
fiinţă. Sein (das) 

gândire, Denken (das) 

indisponibil, Unverfiigbare (das) 
istorie a fiinţei, Geschichte des Seins (die) 

joc de deschidere reciprocă, Zuspiel (das) 

lăsarea ajungerii-la-prezenţă, Anwesen-Lassen (das) 
lucru, Sachc (die) 
luminozitate, Hcllc (die) 

metafizică, Metaphysik (die) 

oferire, Reichen (das) 
om, Mensch (der) 

oprire [a trecutului], Verweigerung (die) 

prezenţă-la-îndemână, Zuhandenheit (die) 
privire pre-văzătoare, Vor-sicht (die) 
proprietate a propriului, Eigcntum (das) 


raport, Verhaltnis (das) 

rămânere în prezenţă, Verwcilcn (das) 
reducţie, Reduktion (die) 
reţinere-în-sine, Ansichhaltcn (das) 
revelare a propriului, Ereigncn (das) 

scoatere din ascundere, fel propriu de scoatere din ascundere, 
Entbcrgcn (das), Entborgenheit (die) 
simplă-prezenţă, Vorhandenheit (die), Vorhandensein (das) 
situare disponibilă, Bestand (der) 
stare de lucruri, Sachverhalt (der) 

„stare de lucruri", Sach-Verhalt (der) 
stare de manifestare, Offenbarkeit (die) 
stăvilire [a viitorului], Vorcnthalt (der) 
strălucire, apariţie strălucitoare, Scheinen (das) 
subiectivitate, Subjektivitiit (die) 
sustragere [a fiinţei], Entzug (der) 
sustragere de sine a propriului, Enteignis (die) 

timp, Zeit (die) 

tip de prezenţă, Priisenz (die) 

uitarea fiinţei, Seinsvergessenheit (die) 

venirea-către-noi [a viitorului], Auf-uns-Zukommcn (das) 

